9/11 ge kurin Al-Qaeda | Mihaaru\n9/11 ގެ ކުރިން އަލް ގައިދާ\nއަލްގައިދާގެ ލީޑަރު އުސާމާ ބިން ލާދިން\nއެމެރިކާގެ ނިއު ޔޯކުގައި ހުންނަ ވޯލްޑް ޓްރޭޑް ސެންޓަރުގެ ޓުވިން ޓަވަރަށް ދިން ޓެރަރިސްޓް ހަމާލާ ރާވައި އެ އިމާރާތް ގޮއްވާލީ މަޝްހުރޫ އަލްގައިދާ ޖަމާއަތުގެ މޭސްތިރި ކަމުގެ ދަށުންނެވެ. އެ ޖަމާއަތުގެ ވާހަކަ އާއި ނުރައްކާ އޮތްވަރު އެމެރިކާއިން ވަނީ މީގެ 20 އަހަރު ކުރިން އެ ގައުމަށް ދިން ޓެރަރިސްޓް ހަމަލާގެ ކުރިން ވެސް އަޑު އަހައި ތަޖުރިބާކޮށްފަ އެވެ.\nއެމެރިކާގެ ކުރީގެ ރައީސް ބިލް ކްލިންޓަން ބޭނުން ނަމަ އަލްގައިދާ އާއި އެ ޖަމާއަތުގެ ލީޑަރު އުސާމާ ބިން ލާދިންއާ ދެކޮޅަށް ފިޔަވަޅުތައް ވެސް އެޅުނީހެވެ. އެ ބިރުވެރި ހަމަލާގެ ކުރިން ވެސް އެމެރިކާގެ އެންމެ ބޮޑު ދުޝްމަނަކީ އަލްގައިދާ އެވެ. އެ ޖަމާއަތާއި އެ ޖާމައަތުގެ ލީޑަރު ބިން ލާދީން ވެސް އޭރު ވެސް ވަޒަންވެރިވެގެން އުޅުނީ އަފްގާނިސްތާންގަ އެވެ.\nސެޕްޓެމްބަރު 11 ގެ ހަމަލާގެ އަހަރުތަކެއް ކުރިން ވެސް ބިން ލާދިން ފާހަގަ ކުރެވިފައި ވަނީ އެމެރިކާއާ ދެކޮޅަށް ހަނގުރާމަ ކުރި މީހެއްގެ ގޮތުގަ އެވެ. ވީޑިއޯ މެދުވެރިކޮށް އެކި އިންޓަވިއުތަކުގައި އޭނާ ވަނީ އެކަން ހާމަ ވެސް ކޮށްފަ އެވެ. އެމެރިކާއާ ދެކޮޅު ހަނގުރާމަ އަށް އުސާމާ ނުކުތީ 1957 ހިސާބުގަ އެވެ.\nކާނާތް ފަރާތުން ދެ ވަނަ އަށް އުސާމާ ބިން ލާދިން. އޭނާގެ އުމުރުން 16 އަހަރުގައި އާއިލާއާ އެކު ސްވިޑެން އަށް 1971 ގައި ކުރި ދަތުރެއްގެ ތެރެއިން ---ފޮޓޯ: ސްކޭން ފިކްސް ކެމެރާ ޕްރެސް\nބިލިއަނަރުން ހިމެނޭ އާއިލާގައި އުސާމާއަކީ އާއިލާގެ 17 ވަނަ މެންބަރެވެ. އުސާމާގެ ބޭބެއިންނަކީ އެހެން ގައުމުތަކުން ކިޔަވައިގެން ތިބި މީހުންނެވެ. އޭރު ވެސް އޭނާ އިސްކަން ދިނީ ދީނީ ކަންކަމަށާއި އިޖުތިމާއީ ހަރަކާތްތަކަށެވެ.\nކުރީގެ ސޯވިއަޓް ޔޫނިއަންއިން އަފްގާނިސްތާނަށް ވެރިވެގަތުމުން، އުސާމާގެ ސަމާލުކަން އަފްގާނިސްތާނަށް ބަދަލު ކުރި އެވެ. މުސްލިމުންގެ އެއްވެސް ގައުމެއް ހުޅަނގުގެ އަސްކަރީ ބާރެއްގެ ދަށުގައި ވާކަށް އޭނާ ބޭނުމެއް ނުވި އެވެ. އޭނާގެ އާއިލާ އަކީ މިހާރު ވެސް ސައުދީ އަރަބިއާގައި އެންމެ މަޝްހޫރު ކޮންސްޓްރަކްޝަން ކުންފުނި ނިސްބަތާވާ އާއިލާ އެވެ. ސޯވިއެޓުންނާ ދެކޮޅަށް ހަނގުރާމަ ކުރުމަށް ބިން ލާދީން އެންމެ ފުރަތަމަ އެއް ކުރީ ފައިސާ އެވެ. ކޮންސްޓްރަކްޝަން ޕްރޮޖެކްޓްތަކުގައި އޭނާ ބައިވެރިވި އެވެ. ފައިސާ އެއްކުރި އެވެ. އަފްގާނިސްތާނުގެ މުޖާހިދުން ސޯވިއެޓުންނާ ދެކޮޅަށް ކުރަމުން ދިޔަ ހަނގުރާމައިގައި ބައިވެރިވުމަށް ސައުދީ އަރަބިއާއިން އާ ޒުވާނެއް އަފްގާނިސްތާނަށް ދަތުރު ކުރި އެވެ.\nއަލްގައިދާ ޖަމާއަތުގެ އިސް މޭސްތިރިޔާ އުސާމާ ބިން ލާދިން: ސެޕްޓެމްބަރު 11 ގެ ހަމަލާގެ ތުހުމަތު އަޅުވާފައިވާ ބިން ލާދިން އެމެރިކާ އިން މަރާލާފައި ވަނީ 2011 ވަނަ އަހަރު. --ފައިލް ފޮޓޯ\nހަނގުރާމައިގައި ހާލުގައި ޖެހުނު ރެފިއުޖީންނަށާއި ފަގީރުންނަށް ބިން ލާދިން އެހީތެރިކަން ފޯރުކޮށްދިނެވެ. ހަނގުރާމައިން ޒަހަމްވާ މީހުންނަށް ފަރުވާދީ ސަލާމަތްތެރިކަން ފޯރުކޮށް ދިނެވެ.\nއޭނާ އަހަރެމެން ކައިރީގައި އެގޮތަށް ހުރި އިރު އެއްވެސް މައްސަލައެއް ދިމަލެއް ނުވޭ. އަހަރެމެންނަށް އެހީވި ފަގީރުންނާއި ރެފިއުޖީންނަށް އޭނާގެ ފައިސާއިން އެހީތެރިކަން ފޯރުކޮށްދިން\n"އޭނާ އަހަރެމެން ކައިރީގައި އެގޮތަށް ހުރި އިރު އެއްވެސް މައްސަލައެއް ދިމަލެއް ނުވޭ. އަހަރެމެންނަށް އެހީވި ފަގީރުންނާއި ރެފިއުޖީންނަށް އޭނާގެ ފައިސާއިން އެހީތެރިކަން ފޯރުކޮށްދިން،" ސޯވިއެޓް ޔޫނިއަންއާ ދެކޮޅަށް ހަނގުރާމަ ކުރި އަފްގާނިސްތާންގެ އާންމުންގެ މީހަކު ނެޓް ޖިއޯގެ ޑޮކިޔުމެންޓްރީއަކަށް ދީފައިވާ އިންޓަވިއުގައި ބުނެފައިވެ އެވެ.\nއެމެރިކާ އާއި ޕާކިސްތާން އަދި ސައުދީ އަރަބިއާގެ މަދަދު ލިބިގެން ސޯވިއެޓް ޔޫނިއަންއާ ދެކޮޅަށް ކުރި ހަނގުރާމައިގެ މުޖާހިދުންގެ މެދުގައި ބިން ލާދިންގެ ހިތްވަރުގަދަ ކަމާއި މުރާލިކަން މަޝްހޫރުވި އެވެ. އޭނާ އަފްގާނިސްތާނަށް ދަތުރު ކުރީ ފައިސާ އާއި ކޮންސްޓްރަކްޝަނަށް ބޭނުންވާ ސާމާނު ހިފައިގެންނެވެ. އެއީ އަފްގާނިސްތާންގެ މުޖާހިދުންނަށް ލިބުނު ބޮޑު އެހީއަކަށްވި އެވެ. ބިމު އަޑީގައި ބިންގަރާސް ހަދައި ހަނގުރާމަވެރިން ފިލަން ވަންނަ ތަންތަން ހެދި އެވެ. ސޯވިއެޓުންނާ ދެކޮޅަށް ހަނގުރާމަ ކުރުމުގައި އޭނާ މަގުބޫލު މީހަކަށްވި އެވެ. ސައުދީ އަރަބިއާގެ ސަރުކާރުގެ މެންބަރުންގެ މެދުގައި ވެސް ސައުދީގެ މި ޒުވާނާގެ މަގބޫލުކަން ބޮޑުވި އެވެ. ސޯވިއެޓުން ބަލިކޮށް އަފްގާނިސްތާނަށް މިނިވަންކަން ލިބުނެވެ. ސޯވިއެޓް ޔޫނިއަށް ރޫޅި ކުދިކުދި ގައުތަމުތަކެއް އުފެދިގެން ދިޔައީ އޭގެ ފަހުންނެވެ.\nސޯވިއެޓުންގެ ހަނގުރާމައިގެ ތެރޭގައި ބިން ލާދީންގެ ވާހަކަ އެމެރިކާއިން އަޑު އެހި އެވެ. އެކަމަކު އޭނާ އަކީ އެމެރިކާ އަށް ހުރި ނުރައްކަލެއް ކަމަށް އޭރު ނުބަލަ އެވެ.\n"އަހަރެމެން އެންމެ ފުރަތަމަ އުސާމާ ބިން ލާދީންގެ ވާހަކަ އަޑު އެހީ މިގޮތަށް. އޭނާ ރެފިއުޖީންނަށް އެހީވުމުގައި އުޅޭ. އަދި އޭނާގެ ބެލުމުގެ ދަށުން މަސައްކަތް ކުރާ އަރަބިންގެ ހަނގުރާމަވެރި ގުރޫޕެއް އަފްގާނިސްތާނުގައި އޮވޭ. އެ މީހުން ދިޔައީ ސޯވިއެޓުންނާ ހަނގުރާމަކޮށް ސޯވިއެޓުންގެ ސިފައިން މަރަމުން. އެހެންވީމަ އަހަރެމެން އޭނާ އަށް މާބޮޑު ސަމާލުކަމެއް ނުދެން،" އެމެރިކާގެ ޖާސޫސީ އޮފިޝަލެއްގެ ގޮތުގައި ކުރިން މަސައްކަތް ކުރި މައިކަލް ޝޯޔާ ބުނެފައިވެ އެވެ.\nއެމެރިކާއާ މެދު ބިން ލާދިންގެ ރުޅިވެރިކަން ފާޅުވީ 1990 ގަ އެވެ. އެ އަހަރު އިރާގުގެ އޭރުގެ ރައީސް ސައްދާމް ހުސައިންގެ އަމުރަށް އިރާގު ސިފައިން ކުވައިތަށް ހަމަލާދީ އެ ގައުމުގެ ވެރިރަށުގެ ބާރު ކޮންޓްރޯލް ކުރި އެވެ. ކުވައިތު މަގުން ސައުދީ އަށް ސައްދާމްގެ އަސްކާރިއްޔާ ހަމަލާ ދީފާނެ ކަމުގެ ބިރު އުފެދުނެވެ. އެ ވަގުތު ބިން ލާދީން ވަނީ މައްކާ އާއި މާދީނާ އަދި ސައުދީގެ އެހެން ސަރަހައްދުތައް ހިމާޔަތްކޮށްދޭން ސައުދީގެ ޝާހީ އާއިލާ އަށް ހުށަހަޅައިފަ އެވެ. ނަމަވެސް ބިން ލާދީންގެ އެދުން ގަބޫލުނުކޮށް ސައުދީގެ ޝާހީ އާއިލާއިން އިސްކުރީ އެމެރިކާގެ އަސްކަރީ އެހީތެރިކަން ހޯދުމަށެވެ. ސައުދީން އިސްވެ އެމެރިކާގެ އަސްކަރިއްޔާއަށް ދައުވަތު ދިނެވެ.\nޓްވިންޓަވަރަށް ދިން ހަމަލާ\nސައުދީގެ ފަސްގަނޑުގައި އެމެރިކާގެ ސިފައިންގެ ފައި ޖެހުމާ އެކު ބިން ލާދިން ސައުދީން ބޭރުކޮށްލައިފި އެވެ. އޭނާ ހިޖުރަ ކުރީ ސޫދާނަށެވެ. އެ ގައުމުގައި ޓްރޭނިން ކޭމްޕްތައް ހަދައި ހަނގުރާމަވެރިން ތަމްރީން ކުރަމުން ދިޔަ އެވެ. އެއީ އަލް ގައިދާ ރަސްމީކޮށް ފެށުމެވެ. އޭގެ ކުރިން ވެސް އަފްގާނިސްތާނުގައި ބިން ލާދީންގެ ދަށުން ހަނގުރާމަ ކުރި އަރަބި ހަނގުރާމަވެރިންގެ ގުރޫޕަށް ވެސް އަލް ގައިދާގެ ނަން ދިނެވެ. ސޫދާނުން އޭނާ ބޭރުކޮށްލުމުން އޭނާ ތަމްރީން ކުރި ހަނގުރާމަވެރިންނާ އެކު އޭނާ އަލުން އަފާގާނިސްތާނަށް ހިޖުރަ ކުރި އެވެ. ސައުދީ އަރަބިއާ އިން އެމެރިކާ ސިފައިން ނުފައިބާ ހިނދަކު އެމެރިކާއާ ދެކޮޅަށް ހަނގުރާމަ ކުރުމުގައި ދެމިހުންނާނެ ކަމަށް އުސާމާ ބުންޏެވެ.\nސީއެންއެން އަށް 1997 ގައި ބިން ލާދިން ދީފައިވާ އިންޓަވިއުގައި އޭނާ ބުނެފައި ވަނީ އެންމެ މާތް ދެ ހަރަމް ނިސްބަވާ ގައުމުން އެމެރިކާ ނުފައިބައިހާ ހިނދަކު އެމެރިކާއާ ދެކޮޅަށް ހަނގުރާމަ ކުރާނެ ކަމަށެވެ. ޖެހިގެން އައި އަހަރު އެމެރިކާއާ ދެކޮޅަށް ރަސްމީކޮށް ހަނގުރާމަ އިއުލާން ކުރި އެވެ. އޭގެ ހަފުތާތަކެއް ފަހުން ކެންޔާ އާއި ޓެންޒޭނިއާގައި ހުންނަ އެމެރިކާގެ އެމެބަސީތަކަށް ޖާނުން ފިދާވެގެން ބޮމުގެ ހަމަލާތަކެއް ދިނެވެ.\n"އަހަރެމެން އެންމެ ފުރަތަމަ އުސާމާ ބިން ލާދީންގެ ވާހަކަ އަޑު އެހީ މިގޮތަށް. އޭނާ ރެފިއުޖީންނަށް އެހީވުމުގައި އުޅޭ. އަދި އޭނާގެ ބެލުމުގެ ދަށުން މަސައްކަތް ކުރާ އަރަބިންގެ ހަނގުރާމަވެރި ގުރޫޕެއް އަފްގާނިސްތާނުގައި އޮވޭ. އެ މީހުން ދިޔައީ ސޯވިއެޓުންނާ ހަނގުރާމަކޮށް ސޯވިއެޓުންގެ ސިފައިން މަރަމުން. އެހެންވީމަ އަހަރެމެން އޭނާ އަށް މާބޮޑު ސަމާލުކަމެއް ނުދެން،"\nހަމަލާތަކުގެ ޒިންމާ އަލް ގައިދާއިން ނެގި އެވެ. އުސާމާ ބިން ލާދިން ހަިފައި ހައްޔަރު ކުރަން އެމެރިކާގެ އޭރުގެ ރައީސް ބިލް ކްލިންޓަން ބޭނުވި އެވެ. އެކަމަކު ހަމަ ހިލާ އޭނާ އަތުޖެހޭގޮތެއް ނުވި އެވެ. އަދި އަލްގައިދާގެ ބާރު ކަނޑުވާލެވޭނެ ގޮތެއް ވެސް ކްލިޓަނަކަށް ނުހޯއްދެވުނެވެ. ކްލިޓަންގެ ވެރިކަމުގެ އެންމެ ފަހު ދުވަސްވަރު އެމެރިކާގެ ކަނޑުގެ އަސްކަރީ ބޯޓަކަށް ހަމަލާދީ އެތައް ބައިވަރު ސިފައިންނެއް އަލް ގައިދާއިން މަރާލި އެވެ. އަލް ގައިދާ ނުހުއްޓުވުނެވެ. އެ ޖަމާއަތް ބާރުލާފައި ދިޔައީ ކުރިއަށެވެ. ކްލިންޓަންގެ ވެރިކަން ނިންމި ޖޯޖް ޑަބްލިއު. ބުޝްގެ ވެރިކަމުގެ ކުރީ ކޮޅު މުޅި ދުނިޔެ މިހާތަނަށް ދެކެފައިވާ އެންމެ ނުރައްކާތެރި ހަމަލާ އަލްގައިދާއިން އެމެރިކާގެ ނިއު ޔޯކުގެ ޓުވިން ޓަވަރަށް ދިނެވެ. މުޅި ދުނިޔެ ސިއްސުވާލި ހަމަލާގައި 2،977 މީހުން މަރުވި އެވެ.\nލިޔާ މީހާވެސް ބަލައިލާ\n"މުޅި ދުނިޔެ މިހާތަނަށް ދެކެފައިވާ އެންމެ ނުރައްކާތެރި ހަމަލާ އަލްގައިދާއިން އެމެރިކާގެ ނިއު ޔޯކުގެ ޓުވިން ޓަވަރަށް ދިނެވެ" ޖަޕާނު ތަންތަނަށް ނިއުކްލިއަރ ބޮން އެޅުމަށްވުރެ ނުރައްކާ މި ހަމަލާ؟\nއެންމެމަތީގާ އިން އުސާމާގެ ފޮޓޯއާ އަހަރެމެންގެ އަޚް އަލީ ރަމީޒާ ހާދަ ވައްތަރޭ.\nތީ ދެން ހެދި ބުހުތާނެއްތާ ދޯ.\nއުސާމާ އަކީ ދީނީ މީހަކަށް ހެދިގެން އުޅޭމީހެއްކަމަށް ބެލެވެނީ.އެމެރިކާގެ ސިފައިން އުސާމާ މަރާލީ ޕާކިސްތާނުގެ ގެއެއްގެ ތެރޭގަ ދިރިއުޅެމުން ދަނިކޮށް އެގެއަށް އެމީހުން ވަދެގަނެ އޭނަ މަރާލީ.އެމެރިކާ ސިފައިންނަށް އުސާމާ ދިރިއުޅުނު ކޮޓަރިން އޮރިޔާން ފުލުން ފެނުނުކަމަށް ބުނޭ.\nނާހަމަތެދެއް؟؟ތިޔަ އެމެރިކާއިން ބުނި އިރާޤުގަ ކްލަސްޓަރ ބޮން ހުރީމައޭ އިރާޤާށް އެރީ. އެ ބޮންތައް ނައްތާލަން..މުޅި އިރާޤު ހިމުން ކޮށްލި އިރުވެސް އެބުނާޒާތުގެ ބޮމެއް ކީއްކުރަން އޭގެ އެްްޗެއް ޖެހުނުތާ ލަކުނުވެސް ނުފެނުނު..\nއެމެރިކާއިން އަލްގައިދާއަށް ސޮވިއެޓުންނާ ދެކޮޅަށް ހަނގުރާމަކުރުމަށް ފައިސާއާއި ހަތިޔާރުގެ އެހީ ދިން ވާހަކަ ހިމަނާލުންވެސް ރަނގަޅު މި ލިޔުމުގައި\nއުސާމާބިން ލާދިނަކީ އަސްލު އުޅޭމީހެއްބާ؟ ނޫނީ އެމެރިކާމީހުން ޚިޔާލީގޮތުން އެމީހުންގެ ސިނކުޑިތަކުގާ ގެންގުޅުނުމީހެއްބާ؟\n(ދިރާސާ 1 އާ ގުޅޭ) މަތިންދާ ބޯޓްގެ އެއްވެސް ބައެއް ވޯލްޑް ޓްރޭޑް ސެންޓަރުން އަދި މަންދާބޯޓުން ގޮއްވާލިކަމަށް ބުނާ ޕެންޓަގަން ސަރަހައްދުއިންވެސް ނުފެނުމާއި އެ ބޯޓްތައް ހައިޖެކް ކުރި ކަމަށް އެމެރިކާއިން ބުނާ އަރަބި ޓެރަރިސްޓުންގެ ބައެއް މީހުން އޭރުވެސް މަރުނުވެ ދުނިޔޭގައި ތިބުމާއި އަނެއް ބަޔަކު ހަމަލާގެ މާކުރިން ދުނިޔެ ދޫކޮށްފައިވުން ލިޔުންތެރިޔާ ދިރާސާކުރި އިރު ނުބެލީ ކީއްވެބާ؟\nއަދިވެސް ނޭނގެނީތޯ ތިޔައީ އެމެރިކާއިން ރާވައިގެން ހިންގި ޖަރީމާއެއްކަން؟؟؟ ޤަބޫލު ތިކުރަނީ މުޅިން ބބސ، ސނނ ގެ ދޮގު ވާހަކަތައް ދޯ؟\n1-2 9/11 ހާދިސާއަކީ ޔަހޫދީން އަޑީގައި ތިބެގެން މުސްލިމް ގައުމުތައް ފުނޑާލުމަށް ބަހަނާއަކަށް ހަދަން ކުޅުނު ޑްރާމާއެއް. ސްޓީލާއި ކޮންކްރީޓުން ހަދާފައިވާ އިމާރާތެއް ފޫއަޅުވާލާ މަންޒަރާއި، ޓްރޭޑް ސެންޓަރ ޑައިނަމައިޓް އިން އިމާރާއް ގޮއްވާލާގޮތަށް ގޮވުމާއި، (ނުނިމޭ)\nދުނިޔޭގެ ހުރިހާ ގައުމު ތަކެއްގެ އެނަލިސްޓުން ވެސް ބުނަނީ ޓްވިން ޓަވަރު ގޮށްވާލީ އަލްގައިދާ އިން ނޫންކަމަށް. އިންސައިޑް ޖޮބެއްކަމަށް


Thoriq ''Dhuvaalane'' Kamah majileehuge Raees vidhaalhuvi kamah...\nރާއްޖެ - ޕްރޮގްރެސިވް ކޯލިޝަން\nޠާރިގު ''ދުއްވާލާނެ'' ކަމަށް މަޖިލީހުގެ ރައީސް ވިދާޅުވީ ކަމަށް އިދިކޮޅުން ތުހުމަތު ކޮށްފި\nޠާރިގު ވިދާޅުވީ، މަޖިލީހުގައި ހިނގާ ކަންތައްތަކާއި މެދު އެހާބޮޑަށް އަޅާނުލާ ކަމަށް\nޠާރިގަށް ދެ ފަހަރަކު އަދަބު ދެއްވާފައިވޭ\nކ. މާލެ5ނޮވެންބަރު 2019 | އަންގާރަ 15:18 24,101\nރައީސް މުހައްމަދު ނަޝީދު - މަޖިލިސް\nރައްޔިތުންގެ މަޖިލީހުގެ މަހިބަދޫ ދާއިރާގެ މެމްބަރު އަޙްމަދު ޠާރިޤް (ޓޮމް) ''ދުއްވާލާނެ'' ކަމަށް މަޖިލީހުގެ ރައީސް އަދި ކުރީގެ ރައީސް މުޙައްމަދު ނަޝީދު ވިދާޅުވި ކަމަށް ޕްރޮގްރެސިވް ކޯލިޝަނުން ތުހަމަތު ކޮށްފިއެވެ.\nމަޖިލީހުގެ ރައީސް ވަނީ ދެ ފަހަރެއްގެ މަތިން ޠާރިގު އަށް އަދަބު ދެއްވާފައެެވެ. ހޯމަ ދުވަހު މަޖިލީހުގައި ކަށިގަނޑު ފުމެން ފެށުމުން، ދެން ކަށިގަނޑު ނުފުމޭނެ ކަމަށް 100 ފަހަރު ލިޔުއްވުމަށް ނަޝީދު ވަނީ ޠާރިގަށް އަންގަވާފައެވެ. މީގެއިތުރުން އަންގާރަ ދުވަހުގެ ޖަލްސާގަައި ވެސް މަޖިލީހުގެ ތަޅުމުގައި ޠާރިގު ވަނީ އަޑުގަދަ ކުރައްވާފައެވެ. އަދަބެއްގެ ގޮތުގައި އޭނާ މަޖިލީހުން ބޭރަށް ނިކުމެވަޑައިގަންނަވަން ރައީސް ނަޝީދު އެންގެވިއެވެ. އަދި މޫނު ފާރަށް ކުރިމަތިލައިގެން ކޮޅަށް ހުންނެވުމަށް ވެސް ރައީސް ނަޝީދު ޠާރިގަށް އެންގެވިއެވެ.\nމަޖިލީހުގައި ހިނގާދިޔަ ކަންތައްތަކުގެ ވާހަކަ ދައްކަވަމުން އިދިކޮޅު ކޯލިޝަނަށް ނިޞްބަތްވާ މަޖިލީސް މެމްބަރުންނާއެކު އަންގާރަ ދުވަހު ޕީޕީއެމް އޮފީހުގައި ބޭއްވި ޕްރެސްކޮންފަރެންސް ގައި ޕީއެންސީގެ ރައީސް ޢަބްދުއްރަހީމް ޢަބްދުﷲ ވިދާޅުވީ، އަންގާރަ ދުވަހު މަޖިލީހުގެ ތަޅުން ދޫކުރައްވައި ޠާރިގު ބޭރަށް ވަޑައިގަންނަވަން އުޅުއްވަނިކޮށް ރައީސް ނަޝީދު ޠާރިގަށް އިންޒާރު ދެއްވި ކަމަށެވެ.\nތޯރިގު ނަން އިއްވާފަ ނެރެން ދިޔަ ނިކުންނަން ދިޔަ ވަގުތު މަޖިލީސްގެ ރައީސް ކަމުގައި ހުންނަވައިގެން ރައީސް ނަޝީދު އޭނާ (ޓޮމް) އާ ދިމާލަށް ޖެއްސި ވައްތަރު ދެކުނިން... އެމަނިކުފާނު ވިދާޅުވި މައިކު ކަނޑުއްވާލާފައި ގައިގަވެސް އައްލާނަމޭ، ކަލޭގެ ދުވަސްވެސް ދުއްވާލާނަމެ\n~ އަބްދުއްރަހީމް އަބްދުﷲ ~ ޕީއެންސީގެ ރައީސް ~\nޢަބްދުއްރަހީމް ވިދާޅުވީ، ޕާޓީގެ ކައުންސިލްގެ މެދުގައި އެކަމާއި ބެހޭ ގޮތުން މަޝްވަރާ ކުރުމަށް ފަހު ކަމާބެހޭ އިދާރާތަކަށް އަންގާނެ ކަމަށެވެ. ޕްރެސްކޮންފަރެންސް އަށް ފަހު އެކަން ހިނގާ ދިޔަ ގޮތުގެ ތަފްޞީލު ދެއްވުމަށް ޠާރިގު އަރިހު އެއްސެވުމުން އޭނާ އެ ވާހަކަތަކެއް ދޮގެއް ނުކުރައްވައެެވެ. އެހެން ނަމަވެސް، މެމްބަރު ވިދާޅުވީ، މަޖިލީހުގެ ތެރޭގައި އެފަދަ ކަންތައްތައް ހިނގާ ކަމަށާއި، އެކަމާއި އެހާ ބޮޑަށް ސަމާލުކަމެއް ނުދެއްވާ ކަމަށެވެ.\nރައީސް ނަޝީދު ޠާރިގަށް އަދަބު ދެއްވާފައިވާއިރު، މީގެ ކުރިން އެމަނިކުފާނު ވިދާޅުވެފައިވާ ގޮތުން މަޖިލީސް ހިންގަން ބޭނުން ވަނީ ކްލާސް ރޫމެއް ހިންގާ ގޮތުގައެވެ. މަޖިލީހުގެ ތަޅުން ދޫކޮށް ވަޑައިގަންނަވާ މެމްބަރުންނާއި ޖަލްސާ އަށް ވަޑައިގަންނަވާއިރު ރިޔާސަތުން ހުއްދަ ހޯދަން އެމަނިކުފާނު ވަނީ ވިދާޅުވެފައެވެ.


Coutinho Dhifaaukoh Valverde Vaahaka Dhahkkaifi | FenvaruOnline\nކުޓީނިއޯ ދިފާޢުކޮށް ވަލްވާޑޭ ވާހަކަ ދައްކައިފި\n07:22 - 20 އޭޕްރީލް 2019 -0comment\nޗެމްޕިއަންސް ލީގުގައި މެންޗެސްޓާ ޔުނައިޓެޑާ ދެކޮޅަށް މިދިޔަ އަންގާރަ ދުވަހުގެ ރޭ ބާސާ ކުޅުނު މެޗުގައި ކުޓީނިއޯ ޖަހައިދިން ލަނޑަށްފަހު އުފާފާޅުކުރި ގޮތުން އެކަމަށް އެކަމަށް ގިނަ ބައެއްގެ ފާޑުކިއުންތައް އަމާޒުވެފައިވަނިކޮށް ބާސާގެ ކޯޗު ވަލްވާޑޭ ކުޓީނިއޯ ދިފާޢުކޮށް ވާހަކަ ދައްކައިފިއެވެ.\nއުމުރުން 26 އަހަރުގެ ކުޓީނިއޯގެ އޭރިއާބޭރުން ޔުނައިޓެޑްގެ ގޯލް ތެރެއަށް އޮޅާލި މިހިތްގައިމު ލަނޑާއެކު ބާސާ ޔުނައިޓެޑް ބަލިކުރީ 3-0 ގެ ނަތީޖާއަކުންނެވެ. ޗެމްޕިއަންސް ލީގުގެ ސެމީއަށް ބާސާ ދަތުރުކޮށްފައިވާއިރު ސެމީގައި ބައްދަލުކުރަންޖެހޭނީ ލިވަޕޫލްއާއެވެ.\nކުޓީނިއޯގެ މިލަނޑަށްފަހު އުފާފާޅުކުރުމުގެ ގޮތުންވަނީ ދެކަންފަތުގައި އިނގިލި ޖެއްސުމަށްފަހު ލޯމަރައިގެން ސަޕޯޓަރުންނާ ދިމާލަށް ކުޑަވަގުތުކޮޅަކަށް ހުއްޓިހުރެފައެވެ. ބޮޑަށް ލަފާކުރެވުނީ ލިވަޕޫލް ދޫކޮށް 146 މިލިއަން ޕައުންޑަށް ބާސާއަށްއައިފަހުން ކުޓީނިއޯއަށް ލިބެން އަންނަ ފާޑުކިއުންތައް ދިން ރައްދެއްގެ ގޮތުގައެވެ. ކުޓީނިއޯގެ މި އުފާފާޅުކުރުމަށް ގިނަ ބަޔަކުވަނީ ފާޑުކިޔާފައެވެ.\nފުޓުބޯޅަ ކުޅުންތެރިންނަށް ފާޑުކިއުމަކީ މިހާރު އާންމުކަމަކަށްވެފައި ވާއިރު ކުޓީނިއޯގެ ހިތްގައިމު ލަނޑަށް ނުލިބުނު ޝައުގުވެރިކަން ކުޓީނިއޯގެ އުފާފާޅުކުރުމަށް ލިބުމުން ހިތާމާކުރާކަމަށް ވަލްވޭޑޭ ބުނެފައިވެއެވެ.\nޔުނއަިޓެޑް މެޗުގައި ފިލިޕޭ ކުޓީނިއޯ ޖެހި ހިތްގައިމު ލަނޑު - ފޮޓޯ: މަރްކާ\nނިމިގެންމިދާ މުޅި ސީޒަންގައިވެސް ކުޓީނިއޯ ދައްކަމުންދާ ކުޅުމަށް އަންނަނީ ގިނަ ބަޔަކު ފާޑުކިޔަމުންނެވެ. އެހެންނަމަވެސް އަންގާރަ ދުވަހުގެ ރޭ ވަލްވާޑޭ ހިތްހަމަޖެހޭފަދަ ކުޅުމެއް ކުޓީނިއޯގެ ފަރާތުން ފެނިފައިވާތީ އެކާމާ ވަރަށް ހިތްހަމަޖެހޭކަމަށް ވަލްވާޑޭ ބުނެފައިވެއެވެ.\nބާސާ މިރޭ 11:45 ގައި ރެއަލް ސޮސޮޑޭޑްއާ ދެކޮޅަށް ނިކުންނައިރު ލަލީގާ ތަށި ހޯދުމަށް ބޭނުންވަނީ މަދު ޕޮއިންޓްކޮޅެކެވެ. ތާވާލުގެ އެއްވަނާގައި ބާސާއޮތްއިރު ދެވަނާގައި އޮތް އެތުލެޓިކޯއަށްވުރެ އިތުރަށް9ޕޮއިންޓް ލިބިފައިވެއެވެ. ލަލީގާގައި ބާކީ ދެންއޮތީ އެންމެ ހަމެޗެވެ. ބާސާއިން އަންނަނީ ލަލީގާއަށާއި ކޮޕަޑެލްރޭ އަދި ޗެމްޕިއަންސް ލީގަށް ވާދަކުރަމުންނެވެ.\nކޮޅިގަނޑެއްގައި ކުޅުދުއްފުށީގެ ބައެއް ގޭގެއަށް ގެއްލުންވެއްޖެ\nބޮޑު ޗުއްޓީއާ ދިމާކޮށް ކަނޑުމަތީގެ ސަލާމަތާއި ރައްކާތެރިކަން ބަލާނެ އޮޕަރޭޝަނެއް ފަށައިފި\n21 ނޮވެމްބަރު 2016\nބިދޭސީން ބަޔަކު ދަތުރުކުރަމުންދިޔަ ދޯންޏެއް އަތުކައިގެންފި\n10 އޮގަސްޓް 2015\nއަލިފާނުގެ ހާދިސާގައި ހާލުގައި ޖެހުނު މީހުންނަށް އެހީ ފޯރުކޮށްދިނުމަށް ހުޅުވި އެކައުންޓަށް 1.9 ލައްކަ ރުފިޔާ ލިބިއްޖެ\n24 ސެޕްޓެމްބަރު 2019\n16 އަހަރުގެ ކުއްޖަކު ވިހައިފި, ބައްޕައަށް 15 އަހަރު


vnews - ޒުވާން ކުޅުންތެރިންނަށް އިސްކަންދީގެން އިނގިރޭސި ވޯލްޑް ކަޕް ޓީމު އެކުލަވާލައިފި\nޒުވާން ކުޅުންތެރިންނަށް އިސްކަންދީގެން އިނގިރޭސި ވޯލްޑް ކަޕް ޓީމު އެކުލަވާލައިފި\nގިނަ އަދަދަކަށް ޒުވާން ކުޅުންތެރިންނަށް ފުރުސަތު ދީގެން އިނގިރޭސިވިލާތުން ވޯލްޑް ކަޕް ފުޓްބޯޅަ ކަޕް ފުޓްބޯޅަ މުބާރާތަށް ގެންދާ ޓީމު އިއުލާނުކޮށްފި އެވެ.\nކޯޗު ރޯއި ހޮޖްސަން މިރޭ އިއުލާނުކުރި 23 ކުޅުންތެރިންގެ ސްކޮޑުން ޖާގަ ނުލިބުނު އެންމެ ފާހަގަ ކުރެވޭ ކުޅުންތެރިންނަކީ މެންޗެސްޓާ ޔުނައިޓެޑުގެ މައިކަލް ކަރިކާއި ޗެލްސީގެ ވާތުބެކް އޭޝްލީ ކޯލް އެވެ. މީގެ ތެރެއިން ޓީމުގައި ނުހިމެނޭކަން ރޭ ކޯޗު ހޮޖްސަން ކޯލް އަށް އެންގުމުން އޭނާ ވަނީ ގައުމީ ޓީމަށް ކުޅުން ހުއްޓާލިކަން ވެސް އިއުލާނުކޮށްފަ އެވެ.\nއުމުރުން 66 އަހަރުގެ ހޮޖްސަން ބުނީ އޭނާ ސްކޮޑްު ނަގާފައިވަނީވަނީ ވަރަށް ގިނަގޮތްގޮތަށް ވިސްނައިގެން ކަމަށާއި ދަށް ކޮށް ކުޅޭ ކުޅުންތެރިއަކު ތަޖުރިބާ ހުންނާނެ ކަމަށް ބަލާފައި ސްކޮޑަށް ނަގާފައިނުވާނެ ކަމަށެވެ.\nހޮޖްސަން އިއުލާނުކުރި ސްކޮޑުގައި 24 އަހަރުން ދަށުގެ އަށް ކުޅުންތެރިން ހިމެނެ އެވެ. މީގެ ތެރެއިން މިފަހަރުގެ މުބާރާތުގައި ވިދާލާނެ ކަމަށް ބެލެވޭ ކުޅުންތެރިން ގިނަ އެވެ. އެވަޓަންގެ ރޮސް ބާކްލޭ އާއި ލިވަޕޫލްގެ ޑެނިއަލް ސްޓަރިޖާއި ސައުތެމްޓަނުގެ ލޫކް ޝޯ އާއި އާސެނަލްގެ ޖެކް ވިލްސެއާ އަކީ ޒުވާން ކުުޅުންތެރިންގެ ތެރެއިން ފާހަގަކޮށްލެވޭ ކުޅުންތެރިންނެވެ.\nއިނގިރޭސިން ވޯލްޑް ކަޕާ މިކުރިމަތިލަނީ 1966 ވަނަ އަހަރުގެ މުބާރާތް އަމިއްލަ ރަށުގައި ކާމިޔާބުކުރި ފަހުން ވޯލްޑް ކަޕުގައި އިނގިރޭސީންގެ ކާމިޔާބީއެއްނެތި 48 އަހަރުވުމަށްފަހު އެވެ.\nގޯލް ކީޕަރުން: ފްރޭސާ ފޯސްޓާ، ޖޯހާޓް، ބެން ފޯސްޓާ.\nޑިފެންޑަރުން: ފިލް ޖޯންސް، ފިލް ޖެގެލްކާ، ގްލެން ޖޯންސަލް، ލޫކްޝޯ، ލެއިޓަން ބައިނެސް، ކްރިސް ސްލޯމިން، ގެރީކާހިލް.\nމިޑްފީލްޑަރުން: ސްޓީވަން ޖެރާޑް (ކެޕްޓަން)، ރޮސްބާކްލޭ، ފްރޭންކް ލަމްޕާޑް، ރަހީމް ސްޓާލިން، އާދަމް ލަލާނާ، ޖޭމްސް މިލްނާ، އޮކްސްލައިޓް ޗެމްބަލައިން ޖެކް ވިލްޝެއާ.\nފޯވަޑުން: ރިލީ ލަމްބަޑް، ވޭންރޫނީ، ޑެނީ ވެލްބެކް، ޑެނިއަލް ސްޓަރިޖް


vnews - Hiyaalu faalhu kurumuge minivankan nethidhaa gothah hadhaafaivaa qaanoonuthah badhalu kuraanan: Inthi\nޚިޔާލުފާޅުކުރުމުގެ މިނިވަންކަން ނެތިދާގޮތައް ހަދާފައިވާ ގާނޫނުތައް ބަދަލުކުރާނަން: އިންތި\n10 އޯގަސްޓް 2018\nހިޔާލުފާޅުކުރުމުގެ މިނިވަންކަމާ ނޫސްވެރިންނަށް ދަތިވާގޮތަށް މިސަރުކާރުން ހަދާފައިވާ ގާނޫނުތައް ގުޅިފައިވާ ޕާޓީތަކުގެ ވެރިކަމެއްގައި ބަދަލުކުރާނެ ކަމަށް މާފަންނު އުތުރު ދާއިރާގެ މެމްބަރު އަލްއުސްތާޛް އިމްތިޔާޒް ފަހުމީ ވިދާޅުވެއްޖެއެވެ.\nއިންތި މިހެން ވިދާޅުވީ ދެމިލިއަން ރުފިޔާއިން ރާއްޖެޓީވީ ޖޫރިމަނާ ކުރުމާގުޅިގެން ރާއްޖެޓީވީގެ "އަބުރުފުޅު ފަންޑުފޮށި" ހުޅުވުމުގެ ރަސްމިއްޔާތުގެ ތެރެއިން ނޫސްވެރިންނާ ވާހަކަފުޅު ދައްކަވަމުންނެވެ.\nއިންތި ވިދާޅުވީ ހިޔާލުފަޅުކުރުމުގެ މިނިވަންކަން ނެތިގެންދާ ގޮތަށް މިސަރުކާރުން ފާސްކޮށްފައިވާ ގާނޫނުތަކަކީ އެއީ ބަލައިގަނެވޭ ގަނޫނުތަކެއް ނޫންކަމަށެވެ. އެގާނޫނުތައް ރައްޔިތުންގެ މަޖިލީހުން ފާސްކޮށްފައިވަނީ ކަނޑައެޅިފައިވާ އުސޫލުތަކާ ގާނޫނުއަސާސީއާއި ހިލާފާށް ކަމަށްވެސް އިންތި ވިދާޅުވިއެވެ.\nއަދި ގާނޫނުތަކާ ހިލާފަށް ފާސްކޮށްފައިވާ ގާނޫނުތަކަކީ ބާތިލް އެއްޗެހިކަން ގާނޫނުއަސާސީގައިވެސް ބުނެފައިވާ ކަމަށް އިންތި ވިދާޅުވިއެވެ. ގުޅިފައިވާ ޕާޓީތަކުގެ ވެރިކަންފެށި ރައްޔިތުންގެ މަޖިލީހަށް އެބޭފުޅުން ވެންނެވުމާއެކު އެގާނޫނުތައް ބާތިލް ކުރުމުގެ މަސައްކަތް ފަށާނެ ކަމަށްވެސް ވިދާޅުވިއެވެ.\nއިންތި ވިދާޅުވީ ބްރޮޑްކޮމް އިން ނުހައްގުން ޖޫރިމަނާ ކޮށްފައިވާ ޓީވީ ސްޓޭޝަންތަކަށް އޭގެ ބަދަލު ހޯދައިދެއްވާނެ ކަމަށެވެ.\nއަދާލަތު ޕާޓީގެ ނައިބު ރައީސް އަލީ ޒާހިރު ވިދާޅުވީ، އެއްވެސް ހުއްޖަތެއްނެތި ބޮރޮޑްކޮމް އިން ސިޓީއެއް ފޮނުވާލައިގެން އެއްވެސް ޓީވީ ސްޓޭޝަނެއް ޖޫރިމަނާއެއް ނުކުރެވޭނެ ކަމަށެވެ. ޓީވީ ސްޓޭޝަނެއް ނުހައްގުން ޖޫރިމަނާ ކޮށްގެން މިނިވަން ކަމާއެކު ހަބަރުފެތުރުން ނުހުއްޓުވޭނެ ކަމަށްވެސް އަލީ ޒާހިރު ވިދާޅުވިއެވެ.\nއަދި މިފަދަ އަމަލުތައް ކުރުމުގެ ފަހަތުގައިތިބި މުއައްސަސާތަކާ އެމުއައްސަސާތަކުގެ ވެރިން ގާނޫނުގެ ކުރިމަތީގައި ޖަވާބުދާރީ ވާން ޖެހޭނެ ކަމަށްވެސް އަލީ ޒާހިރު ވިދާޅުވިއެވެ.\nނުހައްގުން މިގޮތައް އަތުލާ ފައިސާ ދައުލަތުގެ ބައިތުލްމާލަށް ނުވެއްދުމަށް ގޮވާލާކަމަށާ މިގޮތައް އަތުލެވޭ ފައިސާއަކީ ގުޅިފައިވާ ޕާޓީތަކުގެ ވެރިކަމެއްގައި އަނބުރާ އަތުލައި އޭގެ ހައްގުވެރިންނަށް ދޭނެ ފައިސާ ކަމަށް އަލީ ޒާހިރު ވިދާޅުވިއެވެ.\nރާއްޖެޓީވީ ދެމިލިއަން ރުފިޔާއިން ޖޫރިމަނާ ކުރުމާ ގުޅިގެން ހުޅުވި އަބުރުފުޅު ފަންޑުފޮށި ހުޅުއްވައިދެއްވީ ގުޅިފައިވާ ޕާޓީތަކުގެ ކެންޑިޑޭޓް އިބްރާހީމް މުހައްމަދު ސޯލިހުއެވެ.\nރާއްޖެ ޓީވީ އަނެއްކާވެސް ދެމިލިއަން ރުފިޔާއިން ޖޫރިމަނާކޮށްފައި މިވަނީ، ރައީސް އަބްދުﷲ ޔާމީންގެ އަބުރަށް ހުތުރުވާފަދަ ދޮގު މައުލޫމާތު ގެނެސްދީފައިވާތީ އާއި ގައުމީ ސަލާމަތަށް ނުރައްކާވާ ގޮތަށް ކޮންޓެންޓް ބްރޯޑްކާސްޓްކޮށްފައިވާ ކަމަށްބުނެއެވެ.


އެމްއެމްޕީއާރުސީން ދޫކުރި ބައެއް ރަށްރަށުގެ އެކުއިޒިޝަން ކޮސްޓްގެ ގޮތުގައި އެކި ފަރާތްތަކުން އެ ކުންފުންޏަށް ދިން ޗެކްތަކުގެ ތެރެއިން "ނޮޓް ނެގޯޝިއަބްލް" ހަ ޗެކް ބީއެމްއެލުން އެސްއޯއެފަށް ޖަމާކުރިކަން، ކޮރަޕްޝަންގެ މައްސަލަތައް ބަލަން އުފެއްދި ރިޔާސީ ކޮމިޝަނުން ރައްޔިތުންގެ މަޖިލިހަށް އަންގާފައިވާ ކަމަށް މަޖިލިހުގެ ރައީސް...\nކުރީގެ ނައިބު ރައީސް އަހުމަދު އަދީބު ބޭސްފަރުވާ އަށް ރާއްޖޭން ބޭރަށް ވަޑައިގަތުމުގެ ހުއްދަ މޯލްޑިވްސް ކޮރެކްޝަނަލް ސާވިސް އިން ދިން މައްސަލަ ރައްޔިތުންގެ މަޖިލިހަށް މިއަދު ހުށަޅައިފި އެވެ.\nޚިޔާނާތާއި ކޮރަޕްޝަން ފަޅާ އަރުވާލާ މީހުންނާ ދޭތެރޭގައި ބަދަލުހިފުމުގެ ގޮތުން އެއްވެސް ކަމެއް ކުރާ ނަމަ އެކަން ކުރާ މީހަކަށް ބޮޑެތި އަދަބުތަކެއް ދިނުމަށް ރައްޔިތުންގެ މަޖިލީހުގެ ގަލޮޅު އުތުރު ދާއިރާގެ އެމްޑީޕީގެ މެމްބަރު އީވާ އަބްދުﷲ ހުށަހެޅުއްވި "ވިސްލްބްލޯ ކުރާ ފަރާތްތައް ރައްކާތެރި ކުރުމުގެ ބިލް"ގައި ހިމަނައިފި އެވެ.\nކޮރަޕްޝަންގެ މައްސަލަތަކާއި ގޮތް ނޭނގޭ މަރުތަކުގެ ހަގީގަތް ހޯދުމަށް އުފެއްދި ދެ ކޮމިޝަންގެ ބޭނުމަކީ ސިޔާސީ ވަކި ބޭނުންތަކެއް ހާސިލް ކުރުން ކަމަށް ވިދާޅުވެ، ރައްޔިތުންގެ މަޖިލީހުގެ އިދިކޮޅު މެމްބަރުން މިއަދު ސަރުކާޜަށް ފާޑު ވިދާޅުވެއްޖެ އެވެ.\nއިދިކޮޅު ސިޔާސީ ލީޑަރުން ހިމެނޭ ގޮތަށް ނުވަ ގައިދީއަކު ދޫކޮށްލުމަށް ސުޕްރީމް ކޯޓުން މިދިޔަ މަހުގެ 1 ގައި އަމުރު ނެރުނީ އެ ކޯޓުގައި ތިއްބެވި ފަނޑިޔާރުންތަކަކަށް އޮޅުވާލައިގެން ކަމަށް ދައުލަތުން ބުނެފި އެވެ.\nހެކި ހޯދަން ޝާފިއުގެ އާއިލާ ބައެއްގެ ފޯނު އަތުލައިފި\nރިޝްވަތުގެ މުއާމަލާތުގައި މެދުވެރިއެއްގެ ރޯލު އަދާކުރި ކަމަށް ތުހުމަތު ކުރި އަހްމަދު ޝާފިއުގެ އާއިލާ މެމްބަރުންތަކެއް ލ. ފޮނަދޫ ޕޮލިސް ސްޓޭޝަނަށް މިރޭ ހާޒިރުކޮށް، އެ އެންމެންގެ ފޯނު ހިފަހައްޓައިފި އެވެ.


IRENA ah kanda'alhaa mandhoobakah Dr. Niyaz\nރާއްޖެ - އައިރީނާއަށް ކަނޑައަޅާ މަންދޫބު\nއައިރީނާގެ މެމްބަރުންގެ ގޮތުގައި 160 ޤައުމާއި ޔޫރަޕިއަން ޔޫނިއަން ހިމެނޭ\nކ. މާލެ 11 ޖުލައި 2019 | ބުރާސްފަތި 16:57 2,969\nއައިރީނާއަށް ކަނޑައަޅާ މަންދޫބަކަށް ޑރ. ނިޔާޒް ހަމަޖައްސުން - ހާރިޖީ ވުޒާރާ\nއިޔާދަކުރަނިވި ހަކަތަޔާއި ބެހޭ ބައިނަލްއަޤްވާމީ އިދާރާ (އައިރީނާ) އަށް ދިވެހިރާއްޖެއިން ކަނޑައަޅާ ދާއިމީ މަންދޫބަކަށް، ޔޫއޭއީގައި ހުންނަވާ ދިވެހިރާއްޖޭގެ ސަފީރު ޑރ. ހުސައިން ނިޔާޒް ހަމަޖައްސަވައިފިއެވެ.\nޑރ. ނިޔާޒް ވަނީ އަބޫދާބީގައި ހުންނަ އިންޓަރނޭޝަނަލް ރިނިއުވަބަލް އެނަރޖީ އެޖެންސީގެ މައި އޮފީހުގައި، އެޖަމްއިއްޔާގެ ޑިރެކްޓަރ ޖެނެރަލް ފްރެންޗެސްކޯ ލަ ކަމޭރާއަށް ދާއިމީ މަންދޫބުކަމުގެ ފަތްކޮޅު އަރުވާފައެވެ. 2009 ވަނަ އަހަރު އައިރީނާ އުފެދުނު ފަހުން އެޖަމްއިއްޔާގެ މެމްބަރެއްގެ ގޮތުގައި ރާއްޖެ އޮތްނަމަވެސް، އެޖަމްއިއްޔާއަށް ރާއްޖެއިން ދާއިމީ މަންދޫބެއް ކަނޑައަޅާފައެއް ނުވެއެވެ. އައިރީނާގެ މެމްބަރުންގެ ގޮތުގައި 160 ޤައުމާއި ޔޫރަޕިއަން ޔޫނިއަން ހިމެނެއެވެ.


ނަންބަރު: (IUL)GS-59-AD/INDIV/2019/37 ތާރީޚް: 09 ޖުލައި 2019\nދަންފަޅި ނިމުމުން ކޮންމެ ދުވަހަކު ދަރިވަރުންގެ ފާހާނާތައް ވަސްނުހުންނާނެހެން ސާފުކުރުން. އަދި ރަސްމީ ސެޝަންތެރޭގައި ދޭތެރެދޭތެރެއިން ފާހާނާގެ ސާފުތާހިރުކަންބަލާ ރަނގަޅުކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 18 ވާ ބުރާސްފަތި ދުވަހުގެ 13:00 ގެ ކުރިން، ފުނަދޫ ސްކޫލު އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ.އީމެއިލް އެޑްރެހަކީ، admin@funadhooschool.edu.mv އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޖުލައި 21 ވަނަދުވަހު ފުނަދޫ ސްކޫލުގައެވެ.\n06 ޛުލްޤައިދާ 1440


Srilanka ge refugeen gina vaane kamah bune India in alert nerefi | Hurihaa.mv\nސްރީލަންކާގެ ރެފިއުޖީން ގިނަވާނެ ކަމަށް ބުނެ އިންޑިއާއިން އެލާޓް ނެރެފި\nLast updated on 12 May 2022, 13:23\nސްރީލަންކާގެ ރެފިއުޖީން ގިނަވާނެ ކަމަށް ބުނެ އިންޑިއާއިން ވަނީ އެލާޓް ނެރެފައި\nތަމިލް ނާޑޫ (12 މެއި) - ސްރީލަންކާގެ މިހާރުގެ ހާލަތުގެ ސަބަބުން ގައުމު ދޫކޮށް ދާ މީހުން ގިނަވެ އިންޑިއާއަށް ހިޖުރަކުރާ އެ ގައުމުގެ ރެފިއުޖީން އިތުރުވެދާނެ ކަމަށް ބުނެ އިންޑިއާގެ ތަމިލް ނާޑޫއިން އެލާޓް ނެރެފި އެވެ.\nއިންޑިއާގެ ނޫސްތަކުން ބުނާ ގޮތުގައި އެގައުމަށް ގަވާއިދާ ޚިލާފަށް އަންނަ ރެފިއުޖީން ހުއްޓުވުމަށްޓަކައި ތެމިލްނާޑޫގެ އައްސޭރިފަށުގެ ހިސާބުތަކަށް ހައި އެލާޓް ނެރެފައިވެ އެވެ.\nއަންގާރަ ދުވަހު އިންޑިއާގެ ފުލުހުންގެ އިދާރާއިން ބުނީ އެގައުމުގެ ކަނޑުގެ ސަރަހައްދާއި އައްސޭރި ފަށުގެ ސަރަހައްދުތަކުގެ ސަލާމަތީ ކަންކަން އިހުނަށްވުރެ ވަރުގަދަ ކުރެވިފައިވާނެ ކަމަށެވެ.\nއިންޑިއާއިން މި އެލާޓް ނެރެފައި މިވަނީ ސްރީލަންކާގެ ދާޚިލީ މަޝްރަހު ގޯސްވެ ހަމަނުޖެހުންތައް އާއްމު ވެފައިވާ ދަނޑިވަޅެއްގަ އެވެ.\nއެއާއެކު ސްރީލަންކާގެ ރެފިއުޖީންނާ މެދު އަމަލުކުރާނެ ގޮތެއް ނިންމަން ތަމިލް ނާޑޫގެ ސްޓޭޓް ސަރުކާރުން އިންޑިއާގެ ސެންޓްރަލް ސަރުކާރާއެކު މަޝްވަރާ ކުރަމުން އަންނަ ކަމަށް ހަބަރުތައް ލިބެ އެވެ.\nމިދިޔަ މާޗް މަހުން ފެށިގެން ކުދި އުޅަނދުފަހަރުގައި ލަންކާގެ އާއިލާތައް ރާމޭޝްވަރަމް އައްސޭރިފަށަށް އަންނަން ފަށާފައިވާއިރު ކުރިއަށް އޮތް ތަނުގައި މި އަދަދު އިތުރުވާނެ ކަމަށް އިންޑިއާއިން ލަފާ ކުރެ އެވެ.\nސްރީލަންކާގެ މަޝްރަހު ގޯސްވެ ކާބޯތަކެއްޗާއި ތެޔޮ އަދި ގޭސް ފަދަ އާއްމު ހިދުމަތްތައް ލިބުމުގައި ދަތިތައް ހުރި އިރު އެގައުމުގެ ގިނަ ރައްޔިތުން ތަކެއް ތިބީ ގައުމު ދޫކޮށް ދިއުމުގެ ޚިޔާލެއްގައި ކަމަށް ރިޕޯޓުތައް ބުނެ އެވެ.\nއިންޑިއާ ދުނިޔެ ސްރީލަންކާ


Covid aa gulhigen ekulavaali usooluthakah amalukuran Sarukaaruge idhaaraa thakah Raees angavaifi | Jazeera\tކޮވިޑްގެ އުސޫލުތަކަށް އަމަލުކުރަން އިދާރާތަކަށް އަންގައިފި - Jazeera\nކޮވިޑާއި ގުޅިގެން އެކުލަވާލި އުސޫލުތަކަށް އަމަލުކުރަން ސަރުކާރުގެ އިދާރާތަކަށް ރައީސް އަންގަވައިފި\nމުޙައްމަދު އަފްޒަލް February 2, 2021 816 views0\nރައީސު އިބްރާހިމް މުހައްމަދު ޞާލިހު -- ފޮޓޯ: ރައީސް އޮފީސް\nމިހާރު ދިވެހިރާއްޖޭގައި ހަލުވި ކަމާއެކު ކޮވިޑް-19 ފެތުރެމުންދާތީ، މާދަމާއިން ފެށިގެން ސަރުކާރުގެ އިދާރާތައް ޢާންމުކޮށް ހުޅުވައިގެން މަސައްކަތްކުރާއިރު ޢަމަލުކުރަންޖެހޭ އުޞޫލުތަކާއި މިންގަނޑުތަކަށް އިތުރު ސަމާލުކަމެއް ދިނުމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އެދިވަޑައިގަންނަވައިފިއެވެ.\nމާދަމާއިން ފެށިގެން ސަރުކާރުގެ އިދާރާތައް ޢާންމުކޮށް ހުޅުވައިގެން މަސައްކަތްކުރާއިރު ޢަމަލުކުރަންޖެހޭ އުޞޫލުތަކާއި މިންގަނޑުތައް ރައީސްވަނީ މިއަދު ހަމަޖައްސަވާފައެވެ. މި އުސޫލުތަކަށް އަމަލުކުރަންޖެހޭނީ މި ބަލި ޖެހިފައިވާ މީހުން ތިބިކަމަށް ހެލްތް ޕްރޮޓެކްޝަން އޭޖެންސީ (އެޗް.ޕީ.އޭ) އިން ހާމަކުރައްވާ ރަށްރަށުގައި ހުރި ސަރުކާރުގެ އިދާރާތަކުންނެވެ. އެގޮތުން، މުވައްޒަފުން ގޭގައި ތިބެގެން ކުރެވެން ހުންނަ މަސައްކަތްތައް ގޭގައި ތިބެގެން ކުރާ ގޮތަށް ހަމަޖެއްސެވުމަށް ވަނީ އަންގާފައެވެ.\nމީގެއިތުރުން، އެއްފަހަރާ ވީހައިވެސް މަދު މުވައްޒަފުން އޮފީހަށް ނެރެގެން މަސައްކަތްކުރެވޭނެ ގޮތަށް މަސައްކަތްތައް ރޭވުމަށްވެސް ވަނީ އަންގާފައެވެ. މިގޮތުން، ޓީމުތަކަށް ބަހާލައިގެން ހަފުތާގެ އެކި ދުވަހު އެކި ޓީމުތައް މަސައްކަތަށް ނެރެގެން މަސައްކަތް ކުރުވެން ހުރި އިދާރާތަކުން އެގޮތަށް އަމަލުކުރުމަށް ވަނީ އަންގާފައެވެ. އަދި، އެ އިދާރާއަކުން ދޭ ޚިދުމަތްތައް މަސައްކަތު ހަފުތާގެ އެކި ދުވަސްތަކަށް ބަހައިލައި، އެކި ދުވަސްތަކުގައި އެކި ޚިދުމަތް ދޭ ގޮތަށް ހަމަޖެއްސުމަށް ވެސް މި އުޞޫލުގައި ކަނޑައަޅުއްވާފައިވެއެވެ.\nމިއަދު އެކުލަވާލި އުސޫލުތަކާއެކު، ދަންފަޅި އުސޫލުން މަސައްކަތް ކުރާ އިދާރާތައް ފިޔަވައި، އެހެން އިދާރާތަކުން ކޮންމެހެން ކުރަންޖެހޭ މަސައްކަތެއް ކުރުމަށްޓަކައި މެނުވީ މެންދުރުފަހު 2:00 ގެ ފަހުން ހުޅުވައިގެން މަސައްކަތް ނުކުރުމަށްވެސް ވަނީ އިލްތިމާސްކޮށްފައެވެ. ކޮންމެހެން ހުޅުވާފައި ބަހައްޓަންޖެހޭ ހާލަތުގައިވެސް ހަވީރު 04:00 ގެ ފަހުން ހުޅުވާފައި ނުބެހެއްޓުމަށް ވަނީ އަންގާފައެވެ. އަދި، ކޮވިޑް-19 އާ ގުޅިގެން އޮންލައިންކޮށް ދެމުންދިޔަ ހިދުމަތްތައް އެގޮތަށް ދިނުމަށްވެސް އުސޫލުގައި ބުނެފައިވެއެވެ.\nއިޖުތިމާއީ ގައިދުރުކަން ގެންގުޅުމަށާއި އެޗް.ޕީ.އޭ އިން ކަނޑައަޅާފައިވާ އުސޫލުތަކަށް ބޯލަނބުމަށްވެސް ރައީސް އޮފީހުންވަނީ އަންގާފައެވެ. އަދި، ހަރަދުތައް ކުޑަކުރުމުގެ ގޮތުން އެޅެން ހުރި ފިޔަވަޅުތައް އަޅައި ހުރިހާ ފަރާތްތަކުންވެސް ޒަރޫރީ ބޭނުންތަކުގައި މެނުވީ ބޭރަށް ނުނިކުތުމަށްވެސް ވަނީ އިލްތިމާސްކޮށްފައެވެ.\nކޮވިޑްގެ އުސޫލުތަކަށް އަމަލުކުރަން އިދާރާތަކަށް އަންގައިފި


Minivan muassasaathah minivankuraa goiy goas! | Mihaaru\nސިވިލް ސާވިސް ކޮމިޝަންގެ މެމްބަރުން ބައްދަލުވުމެއްގައި: މިނިވަން މުއައްސަސާތަކުގެ ގިނަ މެމްބަރުންނަށް ވަނީ ބޮޑެތި ތުހުމަތުތަކެއް ކޮށްފައި.\n09 ޖޫން 2020 - 10:10 32 comments\nމިނިވަން މުއައްސަސާތަކުގެ މިނިވަންކަމެއް ނެތެވެ. ގާނޫނީ ޒިންމާ އަދާކުރާ ކަމުގެ އިތުބާރެއް ވެސް ނެތެވެ. ސަރުކާރާއި ރައްޔިތުންގެ މަޖިލިސް އަދިވެސް ފެންނަނީ މި ޝަކުވާތަކުގައި ތާށިވެފައި ތިބި ތަނެވެ. ސިޔާސީ ނުފޫޒު ވަދެ، ގާނޫނާ ޚިލާފު އަމަލުތައް ހިންގި ކަމުގެ ތުހުމަތު ކުރާ މިނިވަން މުއައްސަސާތަކުގެ މެމްބަރުންނަށް ފިޔަވަޅު އަޅައި، އެ މުއައްސަސާތައް ގާނޫނީ އިމަށް ވެއްދުމަކީ މި ސަރުކާރުގެ ވައުދެކެވެ. އެކަމަކު، ވެރިކަން ލިބި، ރައްޔިތުން ދިން މަޖިލީހުގެ ސާފު އަޣުލަބިއްޔަތާ އެކު ވެސް މިނިވަން މުއައްސަސާތަކުގެ މިނިވަންކަން ކަށަވަރެއް ނުކޮށްދެވެ އެވެ.\nސަރުކާރަށް ފާރަވެރިވެ، ޖަވާބުދާރީ ކުރުވުމުގައި މިނިވަން މުއައްސަސާތަކުގެ ދައުރު ބޮޑެވެ. އެކަމަކު ވެރިކަމަށް ދެ އަަހަރު ފުރެން ކައިރިވެފައިވާ އިރު ހިންގުން ބަދަލުވީ އެންޓި ކޮރަޕްޝަން ކޮމިޝަނާއި ބްރޯޑްކާސްޓިން ކޮމިޝަން ފަދަ މަދު މުއައްސަސާއެއްގަ އެވެ. ހިއުމަން ރައިޓްސް ކޮމިޝަނާއި ސިވިލް ސާވިސް ކޮމިޝަނާއި ނެޝަނަލް އިންޓެގްރިޓީ ކޮމިޝަން ފަދަ ތަންތަނުގައި އަދިވެސް ތިއްބެވީ ޒިންމާ އަދާނުކުރެއްވި ކަމުގެ ތުހުމަތު އެޅުވި ބޭފުޅުންނެވެ. މަގާމުގައި ބައިތިއްބައިގެން އިތުބާރެއް ނެތް ކަމަށް އެތައް ތުހުމަތަކާ އެކު އަދިވެސް ދަނީ ފާޑުކިޔަމުންނެވެ.\nUPDATE: Vazeerun ge kan'boduvumakee CSC aa hedhi hin'gan dhathive, masakkaiy lasvun\nރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީގައި، ހުރިހާ ވަޒީރުން އެއް އަޑަކުން މިދިޔަ ފެބުރުއަރީ މަހުގެ ތެރޭގައި ވިދާޅުވެފައި ވަނީ ސިވިލް ސާވިސް ކޮމިޝަންގައި މިހާރު ތިއްބެވި މެމްބަރުންނާ އެކު މަސައްކަތް ކުރެއްވުމަށް ގޮންޖެހުން ބޮޑު ކަމަށެވެ. އެ ކޮމިޝަންގެ ނާގާބިލްކަމުން، ވަޒީރުންގެ މަސައްކަތް ލަސްވެ، ހިންގަން ދަތިތަކެއް ކުރިމަތިވަމުންދާ ކަމަށެވެ. ވަޒީރުންގެ ޝަކުވާ ނިންމާލެއްވީ، ކޮމިޝަންގެ މެމްބަރުން ބޭއިންސާފުން ގިނަ ކަންކަން ކުރައްވާފައިވާ ކަމުގެ ތުހުމަތާ އެކު އިތުބާރެއް ނެތް ކަމަށް ވެސް ވިދާޅުވަމުންނެވެ.\nމަޖިލީހުގެ ކޮމިޓީއެއްގައި އެޗްއާރުސީއެމްގެ މެމްބަރުން: މި މެމްބަރުންނާ މެދު ބޮޑެތި ތުހުމަތުތަކެއްކޮށް މަގާމުން ވަކިކުރަން ވަނީ ނިންމާފައި. --ފޮޓޯ/މިހާރު\nއިންސާނީ ހައްގުތައް ކަށަވަރުކޮށްދިނުމުގައި އެޗްއާރުސީއެމް އޮތީ ނުކުޅެދިފަ އެވެ. ކުރީގެ ސަރުކާރުގައި ހައްގުތަކެއް ނިގުޅައިގަތް އިރު އެ ކޮމިޝަނުން އަޅާނުލައި ދޫކޮށްލި މައްސަލަތައް ހުރީ ފެންނާށެވެ. ރައްޔިތުންގެ މަޖިލީހުގެ ޖެންޑާ އެންޑް ހިއުމަން ރައިޓްސް ކޮމިޓީން ވަނީ އެ މައްސަލަތަކުގެ ބޮޑު ލިސްޓެއް ވެސް އެކުލަވާލައިފަ އެވެ. އެއީ އެ މެމްބަރުން މަގާމުގައި ބައިތިއްބައިގެން ނުވާނެ ސަބަބުތަކެއް ކަން ފާހަގަކޮށް، މަޖިލީހުގެ ތަޅުމަށް ވަނީ ފޮނުވައިފަ އެވެ.\nHRCM ge memberun zimma adhaa nukuri kamuge bodethi thuhumathu thakeh\nނެޝަނަލް އިންޓެގްރިޓީ ކޮމިޝަންގެ މެމްބަރުންނަށް ވެސް މިފަދަ ބޮޑެތި ތުހުމަތުތަކެވެ. އެ ކޮމިޝަނުން ގާނޫނީ ޒިންމާ އަދާނުކުރާ ކަމަށް ހޯމް މިނިސްޓަރު އިމްރާން އަބްދުﷲ ނުސީދާކޮށް ވިދާޅުވެފައިވާއިރު، މަޖިލީހުގެ ބައެއް މެމްބަރުންގެ ފާޑުކިއުން ވެސް ވަނީ އަމާޒުވެފަ އެވެ.\nNIC in mauloomaathu nudhinumun Majlis ge nuruhun\nގާނޫނާ ޚިލާފު އަމަލުތައް ހިންގެވި ކަމުގެ މި ތުހުމަތުތަކާ އެކު ފެންނަނީ މިނިވަން މުއައްސަސާތަކުގެ މެމްބަރުން މަގާމުން ވަކިކޮށް ނިންމާލާ ތަނެވެ. ތުހުމަތު ކުރި ކުށަށް ޖަވާބުދާރީ ކުރުވުމެއް، ފިޔަވަޅު އެޅުމެއް ނެތި އެވެ. ހަމައެކަނި ތުހުމަތެއް އަޅުވައި ނިންމާލުމަކުން ނުފުދެ އެވެ.\n"ގާނޫނާ ޚިލާފު އަމަލުތައް ބެލެން ޖެހޭ"\nމިނިވަން މުއައްސަސާތަކުގައި ތިއްބެވި ކުރީގެ ސަރުކާރުން އައްޔަންކުރި މެމްބަރުން ތުހުމަތުތަކަކާ އެކު މަގާމުން ވަކިކޮށް މި ސަރުކާރުން ބޭނުންވާ ބަޔަކު އެ މަގާމްތަކަށް ހަމަޖެއްސުމަކީ ވައުދުވި ގޮތް ހެއްޔެވެ؟ ހިންގުމުގެ ނިޒާމަށް ބަދަލު ނުގެނެސް އެއީ މިނިވަން މުއައްސަސާތައް އިސްލާހުކުރުން ހެއްޔެވެ؟\nކުރީގެ ސަރުކާރުގައި އެޗްއާރުސީއެމުން ގާނޫނީ ޒިންމާ އަދާނުކުރާ ކަމުގެ ޝަކުވާ ހިފައިގެން މި ސަރުކާރުގެ އިސް ބައެއް ބޭފުޅުންތަކެއް ކޮމިޝަންގެ އިދާރާ ކުރިމަތީގައި. --ފޮޓޯ/މިހާރު\nއިންތިޚާބުގައި ވައުދުވީ ގާނޫނާ ޚިލާފު އަމަލުތަކެއް ހިންގި ނަމަ މައްސަލަތައް ބަލައި ރައްޔިތުންނަށް އިންސާފު ވެސް ހޯދައި ދޭނެ ކަމަށެވެ. މުއައްސަސާތަކަށް އިތުބާރު ހޯދައިދީ، ކުރީގެ މިސްރާބަށް ކަންކަން ނުހިނގާނެ ކަން ކަށަވަރުކޮށް ދިނުމެވެ. އެކަމަކު ކަން ހިނގަނީ މި އުސޫލުންތޯ ސުވާލު އުފެދެ އެވެ.\nމި ސަރުކާރުގައި މިހާރު ތިއްބެވި އިސް ބޭފުޅުން އެންމެ ބޮޑު ތުހުމަތެއް ކުރެއްވި އެއް ބޭފުޅަކީ ކުރީގެ ޕްރޮސިކިއުޓަ ޖެނެރަލް އައިޝަތު ބިޝާމެވެ. ވެރިކަން ބަދަލުވުމާ އެކު ބިޝާމްގެ "ގޯސްތައް ރަނގަޅުވީ" އެވެ. ބޮޑެތި ތުހުމަތުތަކެއްކޮށް، މަޖިލީހުގެ ކޮމިޓީން މައްސަލަ ބަލައި ނިމުނުއިރު ބިޝާމަށް ފިޔަވަޅު އަޅާނެ ވަރުގެ ގާނޫނާ ޚިލާފު އަމަލެއް ނުފެނުނެވެ.\nކޮމިޓީ އަށް ގޮންޖައްސަވައި، އާއްމުންނަށް އެ ޔަގީންކަން ދެއްވަމުން، ބިޝާމް މަގާމުން އިސްތިއުފާ ދެއްވީ އެވެ.\nއެންޓި ކޮރަޕްޝަން ކޮމިޝަން (އޭސީސީ)ގެ ކުރީގެ ރައީސް ހަސަން ލުތުފީ އަށް މަނީ ލޯންޑްރިންގެ ތުހުމަތާ އެކު ކުރީގެ ރައީސް އަބްދުﷲ ޔާމީން ޚިޔާނާތް ހިންގެވުމުގައި އެހީތެރިވެދިން ކަމުގެ ތުހުމަތު ވެސް ކުރި އެވެ. އެކަމަކު މި ތުހުމަތާއި ކޮމިޝަންގެ ދެން ތިއްބެވި މެމްބަރުންނަށް ކުރި ތުހުމަތުތައް ވެސް ކަމާ ބެހޭ އިދާރާތަކުން ބަލައި ފިޔަވަޅު އަޅާ ތަނެއް ނުފެނެ އެވެ.\nމިނިވަން މުއައްސަސާތައް އިސްލާހް ކުރުމުގެ ނަމުގައި މި އުސޫލުން އަމަލުކުރަމުން ދިއުމަކީ ރައްޔިތުންގެ މަޖިލީހުގެ ބައެއް މެމްބަރުންގެ ވެސް ކަންބޮޑުވުން އޮތް މައްސަލައެކެވެ.\nބްރޯޑްކާސްޓިން ކޮމިޝަނުން ހުސްވެފައިވާ މަގާމަށް މެމްބަރަކު އައްޔަން ކުރުމާ ގުޅޭ ކޮމިޓީގެ ރިޕޯޓަށް ރައްޔިތުންގެ މަޖިލީހުގެ ޖަލްސާގައި އިއްޔެ ވާހަކަ ދައްކަވަމުން، ގަމު ދާއިރާގެ މެމްބަރު މުހައްމަދު ވިސާމް ވިދާޅުވީ މިނިވަން މުއައްސަސާތަކުގައި އަދިވެސް އެ ތިއްބެވީ މަގާމުގެ ޒިންމާ އަދާނުކޮށްގެން ކަންބޮޑުވުން ފާޅުކުރި މެމްބަރުން ކަމަށެވެ. އެ މެމްބަރުން އޭރު އަމަލު ކުރެއްވި ގޮތުން އެތައް ރައްޔިތުންނަކަށް އެކަމުގެ ދަތިތަކާއި އުނދަގޫތަކާ ކުރިމަތިލާން ޖެހުނު ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި ކުރިން ގޯސް ހެއްދެވި ކަމަށް ބުނާ މެމްބަރުން ވަކިކޮށް ނިންމާލުމުން އިންސާފާއި އިތުބާރު ކަށަވަރެއް ނުވެ އެވެ.\n"އެންޓި ކޮރަޕްޝަން ކޮމިޝަންގެ މެމްބަރަކަށް ލުތުފީ ހުންނެވި އިރު އަޅުގަނޑުމެން ވަރަށް ގިނަ ވާހަކަ ދެއްކިން. ލުތުފީ ކަންކޮށްފައި ހުރި ގޮތާއި ކޮރަޕްޝަން މައްސަލަތައް ބެލިއިރު އެ މައްސަލަތައް ކުރިއަށް ނުގެންދަން ވެގެން ނުފޫޒު ބޭނުން ކުރި ކަމަށް ވެސް. އެކަމަކު މިއަދު ލުތުފީ ކޮބައިތޯ؟" ވިސާމް ސުވާލު އުފެއްދެވި އެވެ.\n"މަގާމުން މީހާ ވަކިކުރުމާ އެކު މި މަޖިލީހުން އެބަ ޖެހޭ އޭރު މަގާމުގައި ހުރެގެން ކުރި ކަންތައްތައް ބަލަން."\nތުހުމަތުތަކަކާ އެކު މަގާމުން ވަކިކުރުމާ އެކު އެ މީހަކު "ހުދު ފޮތިކޮޅަކަށް" ވުން ބަލައެއް ނުގަނެވޭ ކަމަށާއި އެ ތުހުމަތުތައް އިންސާފުވެރިކަމާ އެކު ބެލެން ޖެހޭނެ ކަމަށް ވެސް ވިސާމް ވިދާޅުވި އެވެ.\nއޭނާ ވިދާޅުވި ގޮތުގައި މިނިވަން މުއައްސަސާތަކުގެ މެމްބަރުން މަގާމުގައި ތިއްބަވައިގެން ހިންގެވި ކަމަށް ތުހުމަތުކުރާ އަމަލުތައް ބެލޭނެ ނިޒާމެއް އެކުލަވާލަން ޖެހެ އެވެ.\nމަޖިލީހުގެ ޖަލްސާއެއްގައި ވިސާމް ވާހަކަ ދައްކަވަނީ: ތުހުމަތު ކުރާ މެމްބަރުން ޒިންމާދާރު ނުކުރުވައި މަގާމުން ވަކިކުރުމަކީ އޭނާގެ ކަންބޮޑުވެވަޑައިގަންނަވާ ކަމެއް. --ފޮޓޯ/މިހާރު\nމިނިވަން މުއައްސަސާތަކުގެ ކޮމިޓީން ކުރިން ބުނެފައިވާ ގޮތުގައި އެ ކޮމިޓީގެ ވިސްނުމަކީ ތުހުމަތުތަކަށް ޖަވާބުދާރީވުމުގެ ފުރުސަތު ދިނުމާ އެކު މައްސަލަތައް ބަލައި މަގާމުން ވަކިކުރުމެވެ. މުއައްސަސާތަކުގެ މެމްބަރުންނަށް ޖަވާބުދާރީ ވުމުގެ ފުރުސަތު އެ ކޮމިޓީން ދެ އެވެ. އެކަމަކު، މަގާމުން ވަކިކުރުމާ ހިސާބުން ކޮމިޓީތަކުން ކުރާ ތުހުމަތުތަކަށް ވާ ގޮތެއް ނޭނގެ އެވެ.\nމިއީ، މިނިވަން މުއައްސަސާތަކަށް މި ސަރުކާރުން އައްޔަންކުރާ މެމްބަރުން ވެސް ގާނޫނާ ޚިލާފު އަމަލުތައް ހިންގަވަން ދެވޭ ފުރުސަތެކެވެ. މައްސަލަތައް ބަލައި ގާނޫނީ އިމުގެ ތެރެއިން ފިޔަވަޅު އެޅޭނެ ކަމުގެ ޔަގީންކަން ނޯންނަ ނަމަ މިނިވަން މުއައްސަސާތަކުގެ ހިންގުން ވެސް އިސްލާހެއް ނުކުރެވޭނެ އެވެ. ރައްޔިތުންގެ ގެއްލިފައިވާ އިތުބާރު ވެސް އިޔާދައެއް ނުކުރެވޭނެ އެވެ.\nކުރީގެ ސަރުކާރުގައި މިނިވަން މުއައްސަސާތަކުން ޒިންމާ އަށް އިހުމާލުވުމުގެ ނަތީޖާއަކަށް ވީ މުޅި ނިޒާމަށް ފޫނުބެއްދޭވަރުގެ ބޮޑެތި ގެއްލުންތައް ލިބުމެވެ. ރައްޔިތުންގެ ކުރިމަތީގައި މުއައްސަސާތަކުގެ ގަދަރު ގެއްލުމެވެ. އެހެންކަމުން މަގާމުގެ މަސްއޫލިއްޔަތު އަދާނުކޮށް އިހުމާލުވި އެންމެން ޖަވާބުދާރީ ކުރުވަން ޖެހެ އެވެ. މުޅި ނިޒާމް ރަނގަޅު ކުރެވޭނީ މަގާމުން ވަކިކޮށްލުމުން އެކަންޏެއް ނޫނެވެ. ތުހުމަތެއް ކުރާ ނަމަ އިންސާފުވެރިކަމާ އެކު ބަލައި ފިޔަވަޅު ވެސް އަޅައިގެންނެވެ.\nއިތުރު ލިޔުންތައް ދިވެހި ސަރުކާރު ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން މިނިވަން މުއައްސަސާތައް\nމިނިވަން މުއައްސަސާތައް ވަކި ކޮޅަކަށް މިނިވަންވީމާ ގޯސް\nސީއެސްސީގެ އާ ރައީސަކަށް ނާސިހު\nމުއްދަތު ހަމަވުމުގެ ކުރިން ގަވާއިދު ހެދިން: އޭސީސީ


ކޮވިޑް ޖެހުނު ބައެއް މީހުންނާ ބައްދަލުވެ، ބައެއް މިނިސްޓަރުން އައިސޮލޭޝަނަށް – Dhen.mv\nކޮވިޑް ޖެހުނު ބައެއް މީހުންނާ ބައްދަލުވެ، ބައެއް މިނިސްޓަރުން އައިސޮލޭޝަނަށް\nApril 27, 2020 - 3:17 pm\nރާއްޖެއިން ކޮވިޑް ޖެހުނު ބައެއް މީހުންނާ ބައްދަލުވެ، ބައެއް މިނިސްޓަރުން އައިސޮލޭޝަނަށް ގޮސްފައިވާ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި އަލީ ވަހީދު ވިދާޅުވީ، ފަސްޓް ޑައިރެކްޓް ކޮންޓެކްޓާއި ގުޅިގެން މިވަގުތު ބައެއް ވަޒީރުންވެސް އައިސޮލޭޝަންގައި އެބަ ތިބި ކަމަށެވެ.\nއައިސޮލެޝަންގައި ވަޒިރުންތަކެއް ތިބިކަން އަލީ ވަހީދު ހާމަ ކުރެއްވި އިރު، އެއީ ކޮންކޮން ވަޒީރުންނެއް ކަމެއް ނުވަތަ ކިތައް ވަޒީރުންނެއް ކަމެއް އޭނާ ވިދާޅެއް ނުވެއެވެ.\n"ހަމަ މަސައްކަތަށް ނުނިކުމެ ގޭގައި މަޑުކުރަން ޖެހިފައި، އަޅުގަނޑުމެން ތަރުތީބުވެފައި ވާނީ މިކަމުގައި އަޅުގަނޑުމެން އެންމެން ޑްރޮޕްވެގެން ނުދާހެން ބަހާލައިގެން". އަލީ ވަހީދު ވިދާޅުވިއެވެ.\nއަލީ ވަހީދު ވިދާޅުވީ، ނެޝަނަލް އެމަޖެންސީ އޮޕަރޭޝަން ސެންޓަރު (އެންއީއޯސީ)ގައި ޑިފެންސް މިނިސްޓަރ މާރީއާ ދީދީ، ހޯމް މިނިސްޓަރ އިމްރާން އަބްދުﷲ، ހެލްތް މިނިސްޓަރ އަބްދުﷲ އަމީން، ޕްލޭނިންގ މިނިސްޓަރ އަސްލަމްގެ އިތުރުން، އޭނާވެސް މަސައްކަތް ކުރަމުންދާ ކަމަށެވެ.\nއަލީ ވަހީދު ވިދާޅުވީ އެކަކު ނެތް ނަމަ، އަނެކަކު ހުންނާނެ ކަމަށާއި، ވަޒީރުންގެ މަޖިލީހާއެކު ރައީސް އިބްރާހިމް މުހައްމަދު ސާލިހު ދިވެހި ސަރުކާރު ތަރުތީބުކޮށްފައިވާ ކަމަށެވެ. އަދި އެކަން ތަރުތީބުކޮށްފައި ވަނީ މި ހާލަތު ކޮންމެ ނުރައްކާ ހާލަތަކަށް ދިޔަ ކަމުގައިވިޔަސް މެނޭޖް ކުރެވޭނެ ގޮތަށް ކަމަށް އަލީ ވަހީދު ވިދާޅުވިއެވެ.\nބައެއް ވަޒީރުން އައިސޮލެޝަންގައި ތިއްބެވި އިރު، ބައެއް ވަޒީރުންނަކީ، ކޮވިޑާ ގުޅިގެން ކުރިއަށް ގެންދާ އެކިއެކި މަސައްކަތްތަކުގައި ވަރަށް "އެކްޓިވް" ކޮށް އުޅުއްވާ ވަޒީރުންނެވެ. ބައެއް ވަޒީރުން ފަތުރުވެރިންނާއި، ބިދެސީންނާ ގާތުން މަސައްކަތް ކުރައްވަމުން ގެންދަވާފައި ވެއެވެ. އެކިއެކި ކަރްނޓީން ފެސިލިޓީތަކަށް ޒިޔާރަތް ކުރެއްވުމާއި، ފެސިލިޓީތަކުގެ މަސައްކަތް ބައްލަވާ އިނިސްޕެކްޓް ކުރެއްވުމުގައިވެސް އުޅުއްވާފައިވެއެވެ.


މޯލްޑިވްސް ކަރެކްޝަނަލް ސަރވިސްގެ ވަޒީފާ އަށް ކުރިމަތިލުމުގެ ފުރުޞަތު ހުޅުވާލައިފި\n04 ޖެނުއަރީ 2017\nމޯލްޑިވްސް ކަރެކްޝަނަލް ސަރވިސްއިން ޕްރިޒަން އޮފިސަރުންނަށް ކުރިމަތިލުމުގެ ފުރުޞަތު ހުޅުވާލައިފިއެވެ.\nމޯލްޑިވްސް ކަރެކްޝަނަލް ސަރވިސް އިން ގެޒެޓްގައި ޝާއިޢު ކޮށްފައިވާ އިޢުލާނުގައި ބުނެފައިވާ ޝަރުޠު ތަކުގެ ތެރޭގައި ސާނަވީ އިމްތިހާނަކުން ދެ މާއްދާއިން ދަށްވެގެން “ސީ” ގްރޭޑް ލިބިފައިވުމާއެކު، ސެކަންޑަރީ ސްކޫލް ސެޓުފިކެޓު އިމްތިޙާނުގައި ދިވެހި އަދި އިސްލާމް އިން ދަށްވެގެން ‘ސީ’ ގްރޭޑް ލިބިފައިވުން ހިމެނެއެވެ.\nއަދި އެއްވެސް އިރެއްގައި މަސްތުވާތަކެތި ބޭނުން ކޮށްފައިވާ ފަރާތަކަށް ވެގެން ނުވާނެ ކަމަށްވެސް އެ އިއުލާނުގައި ވެއެވެ. މީގެ އިތުރުން 01 ޖެނުއަރީ 2017 އަށް މީލާދީގޮތުން 18 އަހަރު ފުރި، 35 އަހަރު ނުވާ މީހެއް ކަމުގައިވާންޖެހޭ ކަމަށްވެސް އެ އިއުލާންގައި ބަޔާންކޮށްފައިވެއެވެ. މި މަގާމުތަކަށް ހަމަޖެހިފައިވާ އެލަވަންސްތަކަކީ ޕްރިޒަން އޮފިސަރުންގެ އަސާސީ ތަމްރީން ފުރިހަމަ ކުރުމަށްފަހު ހަމަޖައްސައިދެވޭނެ އެލަވަންސްތަކެކެވެ.\nމި މަގާމުތަކަށް އެދޭ ފަރާތްތަކުން ވަޒީފާއަށް އެދޭ ފޯމާއި ވަނަވަރު އަދި ހުށަހަޅަންޖެހޭ ލިޔެކިޔުންތަކާއެކު 19 ޖެނުއަރީ 2017 ވާ ބުރާސްފަތި ދުވަހުގެ 15:00 ގެ ކުރިން މޯލްޑިވްސް ކަރެކްޝަނަލް ސަރވިސްއަށް ހުށަހެޅުއްވުމަށެވެ.\nމި މަގާމުތަކުގެ އިއުލާންތައް ވަނީ އެމްސީއެސްގެ ވެބްސައިޓް www.corrections.gov.mv ގައި އާއި ދިވެހިރާއްޖޭގެ ގެޒެޓް http://www.gazette.gov.mv/ ގައި ޝާއިއުކުރެވިފައެވެ.


Masverinnah Salaan Jehun Huttaaleveynee Kon Dhuvahakun Baa! - Zuvaan Masveriyaa މަސްވެރިންނަށް ސަލާންޖެހުން ހުއްޓާލެވޭނީ ކޮން ދުވަހަކުންބާ! – ޒުވާން މަސްވެރިޔާ – Huvadhoo News Masverinnah Salaan Jehun Huttaaleveynee Kon Dhuvahakun Baa! - Zuvaan Masveriyaa Huvadhoo News\nމަސްވެރިންނަށް ސަލާންޖެހުން ހުއްޓާލެވޭނީ ކޮން ދުވަހަކުންބާ! – ޒުވާން މަސްވެރިޔާ\nޖާބިރު މުހައްމަދު ލަތީފް\nމަސްވެރިކަމަކީ ޒަމާނުއްސުރެ ދިވެހިން ކުރަމުންއަންނަ ކަމެއް ކަމަށާއި, މަސްވެރިކަން ރަނގަޅުވާ ކޮންމެ ފަހަރަކު މަސްވެރިން ބާނާ މަސްނުކިރި ސަލާންޖަހަން ޖެހުން ހުއްޓުވޭނީ ކޮން ދުވަހަކުންތޯ ޒުވާން މަސްވެރިޔާ ހަސަން ސާޖިން ބުނެފިއެވެ.\nހުވަދޫ ނިއުސް އަށް މައުލޫމާތު ދެއްވަމުން ޝާޖިން ބުނީ, މިކަމަކީ ކޮންމެ އަހަރަކުވެސް މަސްވެރިކަމުގެ މޫސުމާއި ދިމާކޮށް މަސްވެރިންނާއި ކުރިމަތިވާ ވަރަށް ހިތްދަތި ކަމެއް ކަމަށާއި, މިހާތަނަށް އެއްވެސް ސަރުކާރަކުން މިމައްސަލައަށް ހައްލެއް ހޯދައިދެވިފައި ނުވުމަކީ މަސްވެރިންނާމެދު ފަރުވާކުޑަކުރުން ކަމަށެވެ.\nކޮންމެ ސަރުކާރެއްވެސް އަންނަނީ މަސްވެރިންނަށް ބޮޑެތި ވައުދުތަކެއް ވެފައި. ވައުދުތަކަކުން މަސްވެރިންނަށް ދިމާވާ މައްސަލަތައް ހައްލުނުކުރެވޭ. މިކަމަކީ އެތަކެއް ރައްޔިތުންނެއް އާމްދަނީ ހޯދަން ކުރާ މަސައްކަތެއް. އެހެން ނަމަވެސް އެއްވެސް ސަރުކާރަކުން މިކަމަށް ހައްލު ހޯދައިނުދެވުމަކީ ހިތާމަކުރަން ޖެހޭ ކަމެއް. ޝާޖިން ބުޏްނެވެ.\nޝާޖިން އިތުރަށް ބުނީ, މަސްވެރިކަން ކުރިއަރުވަން މަސައްކަތް ނުކޮށް އެހެނިހެން ތަރައްގީގެ ޕްރޮޖެކްޓްތައް ހިންގުމަކީ ގައުމު ތަރައްގީ ވުން ކަމަށް ނުދެކޭ ކަމަށާއި, ފެނާއި ނަރުދަމާ އަދި އެހެނިހެން ކަންތަކާ އެއްވަރަށް ރައްޔިތުން އާމްދަނީ ހޯދަން ކުރާ އެންމެ ބުރަ އަދި އެންމެ މުހިންމު އެއް މަސައްކަތް ކަމަށްވާ މަސްވެރިކަންވެސް މުހިންމު ކަމަށެވެ.\nބްރިޖެއް އެޅުމަކުން ނުވަތަ ބޮޑު ސްޓޭޑިއަމް އެއް އެޅުމަކުން ގައުމު ތަރައްގީ ނުކުރެވޭ. ގައުމު ތަރައްގީ ވަނީ ރައްޔިތުންގެ ޖީބަށްވެސް ބަރުވެގެން. މަސައްކަތްތެރިން ކުރާ މަސައްކަތުގެ ހަމަ އަގު ލިބިގެން. މަސްވެރިކަން ތަރައްގީކުރުމަށް އިތުރު އިންވެސްޓް ކުރަންޖެހޭ. މަސްވެރިން ބާނާ މަހުން އެމަސައްކަތް ކުރެވޭ ވަރަށް ދައުލަތަށް އާމްދަނީ ލިބޭނެ – ހުވަދޫ ނިއުސް އަށް މައުލޫމާތު ދެއްވަމުން ޝާޖިން ބުންޏެވެ.\nޝާޖިން އިތުރަށް ބުނީ, މަސްވެރިކަން ރަނގަޅު ދުވަސްވަރު މަސްވެރިން ބާނާ މަސް ނުކިރޭ މައްސަލައާއި ބޭނުންވާ ވަރަށް އައިސް ނުލިބޭ މައްސަލައަކީ އާންމުކޮށް ދިމާވާ ކަމެއް ކަމަށާއި, މިކަމަށް ހައްލުހޯދައި ދިނުމަށް ސަރުކާރުތަކުން ނުކުޅެދިފައިވާ ކަމަކީ ކަންބޮޑުވާން ޖެހޭ ކަމެއް ކަމަށެވެ.\nއަދި މަސްވެރިކަމުގެ މައި ހަބު ކަމަށްވާ ހުވަދު އަތޮޅުގައި ހުންނަ މިފްކޯ ކޫއްޑޫ މަސް ފެކްޓްރީގެ ކެޕޭސިޓީ އިތުރު ކުރުމަށް އެހާ ޒަމާންވެގެންދިޔައިރުވެސް ސަރުކާރުތަކުން މަސައްކަތެއް ކުރެވިފައި ނުވުމަކީ މަސްވެރިންނާއި ދޭތެރޭ ސަރުކާރުތަކުން އިހުމާލުވުން ކަމަށާއި, ކޫއްޑޫއަކީ މަސްވެރިން ބާނާ މަސްގަތުމުގެ ކަންކަމަށް ޚާއްސަކުރެވިފައިވާ ތަނަކަށްވީހިނދު އެތަން ތަރައްގީނުކޮށް, އެއަރޕޯޓްއަކާއި ޓުއަރިޒަމް އަށް ތަރައްގީކުރުމަކީ ސަރުކާރުތަކުން މަސްވެރިންނާއި ދޭތެރޭ ނުވިސްނައި ކޮށްފައިވާ ކަންތައްތަކެއް ކަމަށެވެ.\nމަސްވެރިކަމަކީ އަބަދު އެއްވަރެއްގައި އޮންނަ ކަމެއް ނޫންކަމުން, މިފަދަ މަސްވެރިކަން ރަނގަޅުވެގެންދާ ދުވަސްވަރެއްގައި މަސްވެރިން ބާނާ މަސް ގަތުމަށް ކުންފުނިތަކުން ތައްޔާރުވެފައި ނުވުމަކީ ކަންބޮޑުވާ ކަމެއް ކަމަށާއި, މަސްވެރިން ކުރާ އާދޭސް ހުއްޓުވަން ސަރުކާރުން މަސައްކަތް ކުރަންޖެހޭ ކަމަށްވެސް ސާޖިން ބުންޏެވެ.\nސާޖިން މިހެން ބުނެފައިވާއިރު, ދެކުނުގެ އަތޮޅުތަކަށް މަސްވެރިކަން ރަނގަޅުވެ މަސްވެރިން ގިނަ އަދަދަކަށް މަސްބޭނުމުގެ ސަބަބުން މިފްކޯއިން ހިންގާ ކޫއްޑޫ އިން މަސްގަންނަ އަގު ވަނީ ކޮންޓްރޯލް ކޮށްފައެވެ. އެގޮތުން މިއަދު މިފްކޯއިން ނެރުނު ބަޔާނެއްގައި ބުނީ މިމަހުގެ6ވަނަ ދުވަހުން ފެށިގެން ކިއުގައި ހުރި ދޯނިފަހަރުގެ މަސް މެނޭޖްކުރެވެންދެން ދޯންޏަކުން5ޓަނުގެ މަސް ކިރާ ގޮތަށް މިފްކޯއިންވަނީ ހަމަޖައްސާފައި ކަމަށެވެ.\nމަސްވެރިން ޒުވާން މަސްވެރިޔާ


Hulhumale dhevana fiyavahin fenunu bidheysee cluster ge case thah...\nބިދޭސީ މަސައްކަތްތެރިންގެ ކްލަސްޓަރ\nބުދަ ދުވަހު އެތަނުން ރޭންޑަމް ސާމްޕަލްގެ ގޮތުގައި 60 ސާމްޕަލް ނެގުނުއިރު އެތަނުން 32 މީހަކު ޕޮޒިޓިވްވެފައިވޭ\nހުކުރު ދުވަހު ނެގި ސާމްޕަލްތަކުގެ ތެރެއިން4މީހަކު ޕޮޒިޓިވްވެފައިވޭ\nކ. މާލެ | 25 އޮކްޓޯބަރ 2020 | އާދީއްތަ 04:16 | 4,716\nހުޅުމާލެ ފޭސް ޓޫ - މުހައްމަދު ފަޒީން\nހުޅުމާލެ ދެވަނަ ފިޔަވަހީގައި މަސަައްކަތް ކުރަމުން ދިޔަ ބިދޭސީން ތަކެއް ތިބި ތަނަކުން ޕޮޒިޓިވްވި މީހުންގެ ޖުމްލަ އަދަދު 72 އަށް އަރައިފިއެވެ.\nމިކަމާއި ގުޅޭ ގޮތުން މައުލޫމާތު ދެއްވަމުން ޑރ. ނަޒްލާ ރަފީގް ވިދާޅުވީ މިއީ ވޭތުވެ ދިޔަ ހަފްތާގައި ފެނުނު ކޭސްތަކެއް ކަމަށެވެ. އަދި އެ މީހުން ދިރިއުޅޭ ތަނުން މިހާރު ވަދެނިކުމެ ނޫޅެވޭ ގޮތަށް ބަންދުކޮށްފައިވާ ކަމަށް ޑރ. ނަޒްލާ ވިދާޅުވިއެވެ.\nމިދިޔަ ހަފްތާގެ ބުދަ ދުވަހު އެތަނުން ރޭންޑަމް ސާމްޕަލްގެ ގޮތުގައި 60 ސާމްޕަލް ނެގުނު އިރު، އޭގެ ތެރެއިން 32 މީހަކު ވަނީ ޕޮޒިޓިވް ވެފައެވެ. އަދި ހުކުރު ދުވަހު ނެގި ސާމްޕަލްތަކުގެ ތެރެއިން4މީހަކު ޕޮޒިޓިވް ވެފައިވާ އިރު، ހޮނިހިރު ދުވަހު ނެގި ސާމްޕަލްތަކުގެ ތެރެއިން2މީހަކު ވަނީ ޕޮޒިޓިވް ވެފައެވެ.\nރާއްޖޭގައި އެންމެ ފުރަތަމަ ކޮވިޑް-19 ފެތުރުނު ފެށި އިރު، މި ބަލި ގިނައިން ފެނުނީ ބިދޭސީންގެ ތެރެއިންނެވެ. ވަކިން ޚާއްސަކޮށް ތޮއް ޖެހިގެން ބިދޭސީން ދިރިއުޅެމުން ދިޔަ ތަންތަނުގައި ވައިރަސްއަށް ޕޮޒިޓިވްވި މީހުންގެ އަދަދު ވަނީ އިތުރުވެފައެވެ.\nއެއާއެކު ކަމާބެހޭ ފަރާތްތަކުން ވަނީ އެމީހުންނަށް އެތަންތަނުން ނުނިކުމެވޭނެ ގޮތަށް ބަންދު ކޮށް، ބައެއް ބިދޭސީން އެއަށްވުރެ ރައްކާތެރި ތަންތަނަށް ބަދަލު ކޮށްފައެވެ. އެގޮތުން ބިދޭސީންނަށް ޚާއްސަކޮށް ވަކިން އެކޮމޮޑޭޝަން ބްލޮކްތަކެއް ހުޅުމާލޭގެ އިތުރުން ގުޅީފަޅުގައި ވެސް ސަރުކާރުން ގާއިމު ކުރިއެވެ.\nލޮކްޑައުންއަށް ދިން ލުއިތަކާއެކު ވައިރަސްއަށް ޕޮޒިޓިވްވާ ދިވެހިންގެ އަދަދު އިތުރުވިއެވެ. ނަމަވެސް މި ފަހަކުން އަނެއްކާ ވެސް ޕޮޒިޓިވްވާ ދިވެހިންނަށް ވުރެ ބިދޭސީންގެ އަދަދު ވަނީ އިތުރުވެފައެވެ. ރާއްޖެއިން ޕޮޒިޓިވްވި ބިދޭސީންގެ ތެރޭގައި ގިނައީ ބަންގްލަދޭޝް ރައްޔިތުންނެވެ.


ހދ. ނޭކުރެންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން ވޯޓުލާން ރަޖިސްޓަރީވެފައިވާ ތަން ނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް އިތުރު ދުވަހަކަށް ހުޅުވާލުން\n05 އޭޕްރީލް 2022, 12:00 އިއުލާން\nވޯޓުލާން ރަޖިސްޓަރީވެފައިވާ ތަން ނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް އިތުރު ދުވަހަކަށް ހުޅުވާލުން\n2022އެޕްރީލް 16 ވާ ހޮނިހިރު ދުވަހު ބޭއްވުމަށްހަމަޖެހިފައިވާ ހދ. ނޭކުރެންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަނުގައި ވޯޓުލާން ރަޖިސްޓަރީވެފައިވާ ތަން ނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް ހުޅުވާލި ފުރުސަތުގެ ފަހު ދުވަހު ދިރާގުގެ އެސްއެމްއެސް ޕޯޓަލް އަށް ދިމާވި ޓެކްނިކަލް މައްސަލައަކާއި ގުޅިގެން 2022 އެޕްރީލް4ވީ ހޯމަ ދުވަހު ރީ-ރަޖިސްޓަރީ ކުރުމުގެ ފުރުސަތު ގެއްލިފައި ވާތީވެ ރީ- ރަޖިސްޓަރީ ކުރުމުގެ ފުރުޞަތު 2022 އެޕްރީލް6ވާ ބުދަދުވަހުގެހެނދުނު 10:00 އިން ފެށިގެން މެންދުރުފަހު 1:00 ގެ ނިޔަލަށް ހުޅުވާލައިފީމެވެ. މި އިންތިޚާބުގައި ރަޖިސްޓަރީ ވާނީ ހދ. ނޭކުރެންދޫ ރައްޔިތުންނެވެ.\nމިހާރު ވޯޓުލުމަށް ރަޖިސްޓަރީވެފައިވާ ތަނުގެ މަޢުލޫމާތު VR space ID-Number Send to 1414 އެސް.އެމް.އެސް މެދުވެރިކޮށް ޗެކްކުރެވޭނެއެވެ.\nރަޖިސްޓަރީ ވުމަށް އެދި ހުށަހަޅާނީ އޮންލައިންކޮށް https://form.elections.gov.mv އިލެކްޝަންސް ކޮމިޝަންގެ ރީ-ރަޖިސްޓްރޭޝަން ޕޯޓަލް މެދުވެރިކޮށް ނުވަތަ އިލެކްޝަންސް ކޮމިޝަނުގެ މައި އިދާރާއަށް ވަޑައިގެން ފޯމު ހުށަހަޅައިގެންނެވެ.\nރީ-ރަޖިސްޓްރޭޝަން ޕޯޓަލް މެދުވެރިކޮށް އޮންލައިންކޮށް ފޯމު ހުށަހަޅާއިރު، ރަޖިސްޓަރީވުމަށް އެދޭ މީހާގެ ވޯޓުލުމަށް ބޭނުންކުރެވޭ ކާކުކަން އަންގައިދޭ، ރަސްމީ ލިޔުމެއްގެ ކޮޕީއެއް ހުށަހަޅަންވާނެއެވެ. އަދި ފޯމު ހުށަހަޅާއިރު، އިލެކްޝަންސް ކޮމިޝަނުގެ ރީ-ރަޖިސްޓްރޭޝަން ޕޯޓަލްގެ ފޯމުގައިވާ ހުރިހާ މައުލޫމާތެއް ފުރިހަމަ ކުރަންވާނެއެވެ. މި ޕޯޓަލް ބޭނުންކުރާނެ ގޮތުގެ މެނުއަލްއެއް މި އިޢުލާނާ އެއްކަރުދާސްކޮށްފައިވާނެއެވެ.\nރީ-ރަޖިސްޓަރީ ވުމަށް ފޯމު މެދުވެރިކޮށް ހުށަހަޅާނީ "ރަށްވެހިވެފައިވާ ތަންނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް އެދޭ ފޯމު" އިންނެވެ. މި ފޯމު ދޫކުރުމާއި ބަލައިގަތުމުގެ އިންތިޒާމު ހަމަޖެހިފައިވަނީ އިލެކްޝަންސް ކޮމިޝަނުގެ މައި އިދާރާ އިންނެވެ. އަދި މިފޯމު ކޮމިޝަނުގެ ވެބްސައިޓް (www.elections.gov.mv) އިން ޑައުންލޯޑް ކުރެވެން ހުންނާނެއެވެ. ފޯމު ހުށަހަޅާއިރު، ފޯމު ހުށަހަޅަން އަންނަ މީހާ، އެމީހާގެ ވޯޓުލުމަށް ބޭނުންކުރެވޭ ކާކުކަން އަންގައިދޭ، ފޮޓޯޖެހި ރަސްމީ ލިޔުމެއްގެ އަސްލު ހުށަހަޅަންވާނެވެ. އަދި ރަޖިސްޓަރީވުމަށް އެދޭ މީހާގެ ވޯޓުލުމަށް ބޭނުންކުރެވޭ ކާކުކަން އަންގައިދޭ، ރަސްމީ ލިޔުމެއްގެ ކޮޕީއެއް އެފޯމާއެކު ހުށަހަޅަންވާނެއެވެ. ފޯމު ބަލައިގަނެވޭނީ ފޯމު ހިފައިގެން އަންނަ މީހާ އެފޯމަށް ޒިންމާވާ ގޮތަށެވެ. އަމިއްލަ ފަރުދަކަށް އެއްފަހަރާ ހުށަހެޅޭނީ 10 ފޯމެވެ. އަދި ސިޔާސީ ޕާޓީއަކުން ނުވަތަ އެފަދަ އެހެން މުއައްސަސާއަކުން ޒިންމާވާގޮތަށް، އެތަނެއްގެ ރަސްމީ ސިޓީއަކާއެކު ފަހަރަކު ހުށައެޅޭނީ ފޯމުގައި އެތަނެއްގެ ތައްގަނޑު ޖަހާފައިވާ 100 ފޯމެވެ.\nރީ-ރަޖިސްޓަރީ ކުރުން ކުރިއަށްދާނީ، 2022 އެޕްރީލް6ވާ ބުދަ ދުވަހުގެ ހެނދުނު 10:00 އިން ފެށިގެން މެންދުރުފަހު 1:00 ގެ ނިޔަލަށެވެ. އީމެއިލް ނުވަތަ ފެކުހުން ސީދާ އިލެކްޝަންސް ކޮމިޝަނަށް ފޮނުވާ ފޯމު ބަލައެއް ނުގަންނާނެކަން ދަންނަވަމެވެ.\n05 އޭޕްރިލް 2022\nއޮންލައިން ރީރަޖިސްޓްރޭޝަން މެނުއަލް


Raajje vadaigennevee enburi vadaigannavaakah noon, hunnavan beynufulhuvanee amilaa geygai - Nasheed\nރައީސް ނަޝީދު ވަޑައިގަތުން\nރާއްޖެ ވަޑައިގެންނެވީ3ދުވަހަކަށް ނޫން\nފަރުވާގެ ކަންކަމަށް އެނބުރިވަޑައިގަންނަވަން ޖެހޭ\nސެކިއުރިޓީއާއި މެދު ހިތްހަމަޖެހިވަޑައިގަންނަވާ\n13 އޮކްޓޯބަރ 2021 | ބުދަ 18:50\nރައްޔިތުންގެ މަޖިލީހުގެ ރައީސް ރައީސް މުހައްމަދު ނަޝީދު\nރާއްޖެއަށް ވަޑައިގެންނެވީ3ދުވަހަށް ކަމަށް ނިންމާފައިވަނީ މީޑިއާތަކުން ކަމަށާއި، ނަމަވެސް ފަރުވާއަށް އެނބުރިވަޑައިގަންނަވަން ޖެހޭކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\n6 މެއިގެ ހަލަމާއަށްފަހު ފަރުވާ ހޯއްދަވަމުން ގެންދަވާ ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ރާއްޖެ ވަޑައިގެން ފުރަތަމަ ފަހަރަށް ނޫސްވެރިންނާއި ބައްދަލުކުރައްވާ ވާހަކަފުޅު ދައްކަވަމުން ވިދާޅުވީ އެމަނިކުފާނު ރާއްޖެ ވަޑައިގެންފައި ވަނީ ތިން ދުވަހަށް ކަމަށް ބުނެ ފަތުރަމުންދާ ޚަބަރަކީ ދޮގެއް ކަމަށެވެ. ނަމަވެސް ފުރާ ދުވަސް ވިދާޅުވެވެން ނެތް ކަމަށާއި ސިފައިންގެއިން އެދެނީ އެއްތަނުން އަނެއްތަނަށް ދާއިރު އެ މައުލޫމާތު އާންމު ނުކުރުމަށް ކަމަށް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ ރާއްޖޭގައި ގިނަ ދުވަހު މަޑުކުރެވެން ނެތްކަމަށެވެ. ނަމަވެސް މަޑުކުރަން ޖެހިއްޖެ ހާލަތެއް މެދުވެރިވެއްޖެނަމަ މަޑުކުރައްވާނެކަމަށެވެ. ނޫސްވެރިއެއްގެ ސުވާލަށް ޖަވާބުދެއްވަމުން ރައީސް ނަޝީދު ވިދާޅުވީ ރައީސާއި ނާއިބުރައީސް ނެތް ހާލަތެއްގައި ރާއްޖޭގައި މަޑުކުރައްވާނެ ކަމަށެވެ.\nތިން ދުވަހަށް ވަޑައިގެންނެވި ކަމަށް ބުނާ ވާހަކަ އެމަނިކުފާނު ދޮގުކުރެއްވި ނަމަވެސް ވަޑައިގެން ހުންނެވީ ކިތައް ދުވަހަށް ކަމެއް އަދި ފުރާވަޑައިގަންނަވާނީ ކޮންދުވަހަކު ކަމެއް ސަލާމަތީ ސަބަބުތަކަށްޓަކައި އެމަނިކުފާނު ހާމަކުރައްވަން ދެކޮޅު ހެއްދެވިއެވެ.\nރައީސް ނަޝީދު ރާއްޖެ ވަޑައިގަތުމަށް ފަހު ހުންނަވަނީ ހޮޓެލް ޖެންގައެވެ. ޖެންގައި ހުންނަވާ ސަބަބާއި ގުޅިގެން ރައީސް ނަޝީދު ވިދާޅުވީ އެއީ ވެސް ސަލާމަތީ ކަންކަމާއި ގުޅިފައިވާ ކަމެއް ކަމަށާއި، ހޮޓެލް ޖެންގައި މަޑުކުރައްވަނީ ސަރުކާރުން މަޖިލީހުގެ ރައީސަށް ހަމަޖައްސާ ރަސްމީގޭގެ މަސައްކަތް ނިމެންދެން ކަމަށެވެ. ޖެން ހޮޓެލުގައި ހުރުމުގެ ހުރިހާ ޚަރަދެއް ވެސް ހަމަޖައްސައިފައިވަނީ ސަރުކާރުން ކަމަށް ނަޝީދު ވިދާޅުވިއެވެ.\nޖެންގައި ހުންނަވަން ބޭނުންފުޅު ނުވާކަމާއި، ހުންނަވަން ބޭނުންފުޅުވަނީ އަމިއްލަ ގޭގައި ކަމަށް ރައީސް ނަޝީދު ވިދާޅުވިއެވެ. އެހެންނަމަވެސް އެ ސަލާމަތީ ސަބަބުތަކަށްޓަކައި އެކަން އެގޮތަށް ނުކުރެވޭކަމަށް ވިދާޅުވިއެވެ.\nއަޅުގަނޑުގެ ގެއެއް ހުރޭ. އަޅުގަނޑު ވަރަށް ބޮޑަށް އެދެން އެ ގޭގައި އަޅުގަނޑަށް ހުރެވޭނެ ގޮތް ވުން. އެހެންނަމަވެސް އެމްއެންޑީއެފަކުން މިހާރަކު މިވަގުތަކު އެ ޖާގަ ދޭން ތައްޔާރަކަށް ނޫން ތިބީކީއެއް. މިގޮތަށް އަޅުގަނޑު ވަކީން ތަނެއްގައި ބެހެއްޓުން އެއީ ސަލާމަތްތެރިކަން ބޮޑު ކަމެއްގެ ގޮތުގައި އެ ބޭފުޅުން ދެކެނީ\nރައީސް ނަޝީދު ރާއްޖެ ވަޑައިގެންފައިވާ އިރު، ސަލާމަތީ ކަންކަން ވަނީ ވަރަށް ބޮޑަށް ވަރުގަދަކޮށްފައެވެ. އަދި މިހާރު ލިބިވަޑައިގަންނަވާ ސެކިއުރިޓީއާއި މެދު ހިތްހަމަޖެހިވަޑައިގަންނަވާ ކަމަށާއި، ނަމަވެސް އެމަނިކުފާނުގެ ދެ ބޭފުޅުން އެކަމާއި ހިތްހަމަޖެހިވަޑައިނުގަންނަވާކަމަށް ރައީސް ނަޝީދު ވިދާޅުވިއެވެ.\nއަޅުގަނޑު އެ ކުދިން ކައިރީ އެހިން އެބަ މަލާމާތްކުރެޔޭ ނޯތް ކޮރެޔާގެ ވެރިޔާ ތަންތަނަށް ގެންދާ ގޮތަށޭ ގެންދަނީ. ކިހިނެއްހޭ ދެން ހަދާނީ. އެކުދިން ބުނީ ކޮންމެ ގޮތެއް ވިޔަސް ބޭނުންވަނީ ބައްޕަ ސަލާމަތުން ހުރުމޭ\nނަޝީދު ވިދާޅުވި ގޮތުގައި އެމަނިކުފާނު ބޭނުންވަނީ މަސައްކަތުގައި ދެމިހުންނެވުމަށެވެ. އެމަނިކުފާނުގެ ދާއިރާގެ ރައްޔިތުން ވެސް އެދިވަޑައިގަންނަވާ ގޮތަށް އެ މަސައްކަތް ކުރިއަށް ގެންދެވޭނެ ކަމަށް ވިދާޅުވި އެވެ.\nމަޖިލީހުގެ ރައީސް، ރައީސް މުޙައްމަދު ނަޝީދު ރައީސް ނަޝީދު މަޖިލިސް


Share kuran majubooru nukoh, share kuran dhaskohdhee Share kuran majubooru nukoh, share kuran dhaskohdhee\nޝެއަރ ކުރުމަކީވެސް ދަސްކޮށްދޭން ޖެހޭ ކަމެއް--\nޝެއަރ ކުރަން މަޖުބޫރު ނުކޮށް، ޝެއަރ ކުރަން ދަސްކޮށްދީ\nއާދީއްތަ 10 އޮކްޓޯބަރ 2021 | ލަޒީނާ ޢަބްދުالله\n"އެކަމަކު މަންމާ" މީ އަހަރެންގެ އެއްޗެއް. ނުދޭނަން ކޮއްކޮއަކަށް،"\n"ދަރިފުޅު ތިއީ ބޮޑު ކުއްޖެއްނު. ކޮއްކޮ ބުނީމަ ދޭން ވާނެ. ދެކުދިން ޝެއަރކޮށްގެން ކުޅޭނީ،"\nމިއީ ވަރަށް ގިނައިން އަޑުއިވޭ، އަޑު އަހަން ޖެހިފައިވާ ޖުމްލަތަކެކެވެ. ދެ ދަރިންގެ މެދުގައެވެ. ނުވަތަ ދަރިފުޅު އެހެން ކުދިންނާއިއެކު ކުޅެން އުޅޭ އުޅުމުގެ ތެރޭގައެވެ. ދަރިފުޅު ކިތަންމެ ޝެއަރ ކުރަން ބޭނުންނަމަވެސް، އަހަރެމެންނަށް ޝެއަރ ކުރަން ބާރުއެޅެވެ. އެކަމުގެ ސަބަބުން ދަރިފުޅު ރުޅިގަދަވެ ބޮޑާ ހާކާއިރުވެސް، އަހަރެމެން ބޭނުންވަނީ ކުއްޖާ ލައްވާ އެ އެއްޗެއް ޝެއަރ ކުރުވާށެވެ. ބައެއް ފަހަރު ދަރިފުޅު ރޮއްވާލުމަށްފަހު، އެ އެއްޗެއް އަތުލާފައިވެސް އަނެއް ކުއްޖާއަށް ދިނުމަކީ ބެލެނިވެރިން އާންމުކޮށް ކޮށް އުޅޭ ކަމެކެވެ.\nދަރިފުޅަށް ޝެއަރ ކުރަން ބާރުއަޅާއިރު، އަހަރެމެންނަށް ވިސްނައި ނުލެވެނީ، އެ އެއްޗެއް ބޭނުންވެގެން އެ އުޅޭ ކުއްޖަކަށް ވިސްނައިދިނުމުގެ މުހިންމުކަމެވެ. އެ ކުއްޖާ އެ އެއްޗެއް ބޭނުންވެގެން އުޅޭއިރު، އެއީ އެ ކުއްޖާގެ އެއްޗެއް ނޫންކަން ވިސްނައިދިނުމުގެ މުހިންމު ކަމެވެ. އެ އެއްޗެއް އެ ގަޑީ ބޭނުން ކުރަމުންދާ ކުއްޖާ ބޭނުންކޮށް ނިމުމުން އެ އެއްޗެއް އެ ކުއްޖާއަށް ލިބޭނެކަން އަންގައިދީ ކެތްތެރިކަން އިސްކުރަން ދަސްކޮށްދޭން ޖެހޭނެއެވެ. ގަދަ ބާރުން ޝެއަރ ކުރަން އުޅެގެން ނިކުންނަ ނޭދެވޭ ނަތީޖާއާއި މެދު ވިސްނާލިން ހެއްޔެވެ؟\nޝެއަރ ކުރުވަން ބެލެނިވެރިން ބޭނުންވަނީ ކީއްވެ؟\nގިނަ ބެލެނިވެރިން ދަރިފުޅު ލައްވާ ޝެއަރ ކުރުވަން ބޭނުންވަނީ ދަރިންގެ މެދުގައި ނުވަތަ އެކުވެރިންގެ މެދުގައި އެއްޗެއް ބޭނުންވެގެން މައްސަލައެއް ޖެހުނަ ދިނުމަށް ބޭނުން ނުވާތީއެވެ. އެހެން ކުދިންނާއިމެދު ރަނގަޅަށް ކަންތައް ކުރުވަން ބޭނުންވާތީއެވެ. އެހެން ކުދިންނާއިއެކު އުޅޭއިރު ނުވަތަ ސުކޫލް މަގުމަތި ފަދަ ތަނެއްގައިވެސް ކުދިން ޝެއަރ ކުރަން ބޭނުން ނުވެގެން ބޮޑާ ހާކާފާނެތީއެވެ. ޝެއަރ ކުރާނީ ރަނގަޅު ބަސް އަހާކުދިންކަމަށް ދެކޭތީއެވެ. ނަމަވެސް ވިސްނައި ނުލެވެނީ ޝެއަރ ކުރުވުމަކީ ގަދަ ބާރުން ކުރެވޭނެ ކަމެއް ނޫން ކަމެވެ. އެއީވެސް ދަސްކޮށްދޭން ޖެހޭ ކަމެއް ކަމެވެ.\nޝެއަރ ކުރަން ދަސްކޮށްދޭނީ ކިހިނެތް؟\nބެލެނިވެރިންނަށް ހެދޭ އެންމެ ބޮޑު ގޯހަކީ ޝެއަރ ކުރަން ކުއްޖާ ރެޑީ ނުވަނީހެން ކުއްޖާއަށް މާ ބޮޑަށް ޝެއަރ ކުރަން ބާރު އެޅުމެވެ. ކުއްޖާއަށް ޝެއަރ ކުރުމަކީ މުހިއްމުކަމެއްކަން ނުވިސްނޭއިރު، ކުއްޖާ ރޮއްވާލާފަވެސް ގަދަ ކަމުން ޝެއަރ ކުރުވުމެވެ. ޝެއަރ ކުރުމަކީ ކުއްޖާ އަމިއްލައަށް ބޭނުންވެގެން ކުރާ ކަމެއްގެ ބަދަލުގައި ބެލެނިވެރިން ބޭނުންވެގެން ކުރުވާ ކަމަކަށް ހެދުމެވެ. އެކަމުގެ ސަބަބުން ކުއްޖާގެ ހިތުގައި އުފެދެނީ ނަފްރަތެވެ. ބޭނުން ނުވާ ކަމެއް ގަދަ ބާރުން ކުރުވުމުން ކުއްޖާއަށް ދަސްކޮށްދޭން ބޭނުންވާ ކަންތައްތައް ކުއްޖާގެ ގައިގައި އަށަގަންނުވަން ބޭނުންވާ ކަންތައް އަށަގެންނެވުމަށް ހުރަސް އަޅައެވެ.\nކުދިންނަށް ދަސްކޮށްދޭން ޖެހެނީ އެހެން މީހުންނާއިމެދު އަޅާލާ އޯގާތެރިވުމުގެ މުހިންމު ކަމެކެވެ. ދުނިޔޭގައި އެކަކު އަނެކަކުގެ އެހީއާއި މަދަދަށް އެދެން ޖެހޭނެކަމެވެ. މާދަމާ އެހެން ކުއްޖެއްގެ އެއްޗެއް ބޭނުންވުމުން، އެ އެއްޗެއް ލިބޭނީ މިއަދު ދަރިފުޅު އެ ކުއްޖާއާއި އެއްޗެހި ޝެއަރ ކުރާ ކަމަށްވާނަމަކަމެވެ. ޝެއާކުރި ނަމަވެސް އަލުން އެ ކުއްޖާއަށް ލިބޭނެ ކަމެވެ.\nދަރިފުޅު އެހެން ކުދިންނާއި ޝެއަރ ކުރަން ބޭނުން ނުވާ ސަބަބުވެސް ދެނެގަނުމަކީ މުހިންމު ކަމެކެވެ. ކުއްޖާ މާ ގަޔާވާ ނުވަތަ އަލަށް ލިބިގެން އުޅޭ އެއްޗެއް އެހެން ކުދިންނާއި ޝެއަރ ކުރަން ބޭނުން ނުވުމަކީ އާއްމުކަމެކެވެ. އެފަދަ ހާލަތްތަކުގައި ކުއްޖާގެ އިހްސާސްތަކަށް ގަދަރު ކުރާށެވެ. "ދަރިފުޅުގެ ފެވަރިޓް ދޯ ތީ. ދެން އެހެން އެއްޗެއް ދޭންވީނު ކޮއްކޮއަށް،" މި ފަދަ ގޮތަކަށް ވެސް ޝެއަރ ކުރަން ދަސްކޮށްދެވިދާނެއެވެ. އެ އެއްޗެއް ބޭނުންވެގެން އުޅޭ ކުއްޖާއަށްވެސް އެހެން އެއްޗެއް ލިބުމުން ހަމަޖެހުމެއް ލިބިގެންދާނެއެވެ.\nބެލެނިވެރިންނަކީ އަބަދުވެސް ކުދިންގެ ރޯލް މޮޑެލެއިންނެވެ. ޝެއަރ ކުރުމުގައިވެސް ތިމާއަކީ އެ ކުދިންގެ ރޯލް މޮޑެލުންކަން ދަންނާށެވެ. ކުއްޖާއަށް ރަނގަޅު ނަމޫނާއެއް ކަމުގައި ތިމާވާށެވެ. ތިމާއަކީވެސް އެހެން މީހުންނާއި އެއްޗެހި ޝެއަރ ކުރާ މީހެއް ކަން ދަރިފުޅަށް އެނގޭނަމަ ދަރިފުޅުވެސް ޝެއަރ ކުރުން އެއީ ރަނގަޅު ކަމެއްގެ ގޮތުގައިދެކި އެކަން ކުރަން ފަށާނެއެވެ.


Magumathi Vefaivaa Umurun Dhuvasvee Dhivessaku Balaidheyne Faraatheh Hoadhanee - Vaguthu\nމަގުމަތިވެފައިވާ އުމުރުން ދުވަސްވީ ދިވެހި ފިރިހެނަކު ބަލައިދޭނެ ފަރާތެއް ހޯދަން ހުވަދުއަތޮޅު އުތުރުބުރީ މާމެންދޫ ކައުންސިލްގެ އިދާރާއިން އިއުލާނު ކޮށްފިއެވެ.\nމީސްމީޑިއާ މެދުވެރިކޮށް އެ ކައުންސިލުން މިކަމާއި ގުޅޭގޮތުން ނެރެފައިވާ އިއުލާނުގައި ބުނެފައިވަނީ، އެމީހާއަކީ އުމުރުން 80 އަހަރުގެ މީހެއް ކަމަށާއި، އޭނާ ނިސްބަތްވަނީ މާމެންދޫއަށް ކަމަށެވެ.\nއަދި އޭނާއަކީ އަޅާލާނެ ފަރާތެއްނެތި މަގުމަތިވެފައިވާ މީހެއް ކަމަށް އިއުލާނުގައި ބުނެފައި ވެއެވެ.\nކައުންސިލްގެ އިއުލާނުގައި ބުނެފައިވަނީ، "މިކަން ކޮށްދިނުމަށް އެދޭ ފަރާތްތަކުން 15 ސެމްޓެމްބަރުވާ އަންގާރަ ދުވަހުގެ 11:00 އަށް" އެ އިދާރާއަށް ގޮސް މަޢުލޫމާތު ސާފުކުރުމަށް އެދޭ ކަމަށެވެ.\nމީގެ ކުރިންވެސް މާލެއާއި ރާއްޖޭގެ ބައެއް ރަށްރަށުން، އަޅާލާނެ ބަޔަކު ނެތި މަގުމަތިވެފައިވާ ބައެއް މީހުންގެ މައްސަލަތައް ފެންމަތިވެފައި ވެއެވެ.\nމާމެންދޫ މެޖިސްޓްރޭޓް އަހުމަދު ޝުކޫރުގެ މައްސަލަ ކޮމިޓީއަށް ފޮނުވައިފި\nސެޕްޓެމްބަރު 15, 2020 01:44\nމުސްކުޅިވެ ބަލި ހާލު ބޮޑު ވީމަ ހުރިހާ ދަރިންތަށް ދުވެ ފިލާނީ މިއީ ދުނިޔޭގެ އާދަ ބަލިވީމަ ހޭލާ އިދެލާނެ ފަރާތެއްވެސް ނުވާނެ ކޮންމެ މީހަކުވެސް އެކަކު އަނެކަކުގެ ބޮލަންޖެޖޭތޯ ބަލާފަ ދުވެ ފިލާރައްކާވާނީ އެންމެ ފަހުން އެންމެ ހާލު ގަ އުޅޭ މީހާ އަށް ޖެހޭނީ ބަލަން ދެން ހުރިހާ މީހުން ފިލާ ތިބެ ދީނީ ޕޯސްޓު ކޮޅު ތަށް ފޭސްބުކަށާ ވައިބާ އަށް ލައިގެން ފޮނިކަޑާނީ މީ ހަގީގަތަކީ މީ މިއަދުގެ ހާލަތު ކިހާ ދެރަ\nސެޕްޓެމްބަރު 15, 2020 02:04\nހުރި ހިތާމަ އެއްގެ ބޮޑު ކަމާއޭ މިއަދު އަޅުގަޑުމެންގެ މައިން ބަފައިން ބަލިވެ މޮޔަވެ ވާނުވާ ނޭގުނީމަ އެމީހުނަށް އަޅާލާ އެހީތެރިކަން ނުދީ ފިލަ ފިލައިގެން އުޅެނީ ކިތަށް މީހުންބާއޭ ކޮންމެ މީހަކުވެސް މޮޅެތި ވާހަކަ ދަށްކާ ދުރޫސުލްއަޚްލާގު އެހެންމީހުނަށް ކިޔާދީފަ އޮއްނަނީ ހޮރަށްވަދެ ފިލަޔެވެ މަޝްހޫރު ދީނީ އިލްމުވެރިންގެ ޕޯސްޓު ތަށް ޝެޔާ ކޮށްލަކޮށްލާ މާދީންވެރި ބަޔަކަށް ހެދިގެން އުޅޭ މިހުން މިހާރު ވަރަށް ގިނަވެއްޖެ ހުރިހާ އެންމެއްވެސް ސަވާބު ގޯނި ހޯދުމުގެ ފުރުސަތު ނަގާނުލަމާ ބަހީ މީ ވަރަށް ވާހަކަ\nސެޕްޓެމްބަރު 15, 2020 05:35\nއަދިކިރިޔާ ތަރައްގީ ތިފެންނަނީ އަހަރުމެން ކާބަފައިންގެ ދުވަސް ވަރުވެސް ނުފެން ނާތަހުޒީބް މިފެންނަނީ\nސެޕްޓެމްބަރު 15, 2020 09:03\nސެޕްޓެމްބަރު 15, 2020 06:15\nސަރުކާރު ނާގާބިލްކަންދޯ އިދިކޮޅުކުދިން\nސެޕްޓެމްބަރު 15, 2020 09:06\nޢަހްލާގީ ފޭރާން ވީދިއްޖެ.އެކަމުގަ އެންމެ ބޮ ޑު ރޯލެއް އަދާކުރީ ރަތްލާ ޖެހި އެމް ޑީޕީ ޭ\nސެޕްޓެމްބަރު 15, 2020 07:58\nއަހަރެން ޢުމުރުން 16 އަހަރުގައި ބައްޕަ ނިޔާވީ އެހިސާބުން އާއިލާ އެންމެން ރުޅިވީ ކަމަށް ހަދާފަ ފިލީ ބޭބެ މެންވެސް މަ ބިޓުކަޓުވަން ނުކިޔަވާ އުޅޭތީއޭ ކިޔާފަ ރުޅިވީ އާއިލާގެ އެންމެންވެސް ވަކިވީ ދުނިޔޭގަ ހުރިހާއެއްޗަކޯވެސް ބައެއްމީހުން ދެކޭގޮތުގައި ފައިސާ އިމްތިހާނު ނިމުނުތާ ދެހަފްތެރޭ ވަޒީފާ އެއް ހޯދައިގެން އެކަނިދިރިއުޅުނީ12 އަހަރު މަށަށް ވަރައްރީއްޗަށް ދުނިޔެ ދަސްވެއްޖެ އެކަމަކުވެސް ވަރަށްސަޅި އިންސާނުންނަށް ބަރޯސާނުވެ ދިރިއުޅެން ދަސްވެއްޖެ އެކަނި ސަވައިވް ކުރަން ދަސްވެއްޖެ އަހަރެން ކަހަލަ ކުދިންނަށް ބުނެލަން އޮތީއެއްވެސް މަސައްކަތަކީ ދަށްމަސައްކަތެއްނޫނޭ މީހުންނަށް ބަރޯސާނުވެއެކަނި އަމިއްލަ މަސައްކަތުން ދިރިއުޅެން ދަސްކުރާށޭ މާދީނީވެގެން ދުރުސުލް އަޚްލާގު ކިޔާ ތިމާގެ މީހުންގެ އަޑުނާހާށޭ\nސެޕްޓެމްބަރު 15, 2020 21:41\nބާކީ ކޮއްލުމަކީ ދެވޭ މާބޮޑު ދެރައެއް.. އަހަންނަށްވެސް އެކަން ވިސްނޭ..\nސެޕްޓެމްބަރު 15, 2020 09:30\nދަރިން ނެތް އަދި އެއްބަނޑު އެއްބަފާ މީހެއްވެސް ނެތް. އާއިލާ އެއް ނެތް ބިކަވެފައިވާ މީހެއް.


Gavaidhaa hilaafu bidheyseen mauloomaathu dheyn jehilunvey: HPA\nގަވައިދާ ހިލާފު ބިދޭސީން މައުލޫމާތު ދޭން ޖެހިލުންވޭ: އެޗްޕީއޭ\nގަވާއިދާ ހިލާފަށް އުޅޭ ބިދޭސީން ރަޖިސްޓާވާން ހުޅުވާލި ފުރުސަތުގައި، ކިޔޫ ހަދާފައި -- ފޮޓޯ: އަވަސް\nކޮވިޑް-19 އާ ގުޅިގެން ޕޮޒިޓިވްވި ކޭސްތަކާ ގުޅުންހުރި މީހުން ހޯދުމަށް ކުރާ މަސައްކަތުގައި، ހާއްސަކޮށް ގަވައިދާ ހިލާފަށް އުޅޭ ބިދޭސީންގެ ފަރާތުން މައުލޫމާތު ހޯދަން ގޮންޖެހުންތަކެއް ކުރިމަތިވާކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ)އިން ބުނެފި އެވެ.\nއެންއީއޯސީގެ ފަރާތުން މިރޭ ބޭއްވި ނޫސްވެރިންގެ ބައްދަލުވުމުގައި ޑރ. އިބްރާހިމް އަފްޒަލް ވިދާޅުވީ، ބަލި ފެތުރޭ އެންމެ ރިސްކު ބޮޑު ބައެއްގެ ގޮތުގައި ބިދޭސީން ފާހަގަވެފައިވާއިރު، ކޮންޓެކްޓް ޓްރޭސިންގެ މަސައްކަތުގެ ތެރެއިން އެމީހުންގެ ފަރާތުން މައުލޫމާތު ހޯދަން ދަތިތަކެއް ކުރިމަތިވަމުންދާ ކަމަށެވެ.\nއޭގެ ތެރޭގައި ހާއްސަކޮށް ގަވައިދާ ހިލާފަށް އުޅޭ ބިދޭސީން މައުލޫމާތު ދޭން ޖެހިލުންވާކަން ފާހަގަ ކުރެވިފައިވާކަމަށް ޑރ. އަފްޒަލް ވިދާޅުވި އެވެ.\n"ހަމަ އަހާލާއިރަށް ބުނާނެ މިވެނި މީހަކާ ދިމަލެއް ނުވެއޭ، އެ ހިސާބަށް ނުވެސް ދަމޭ. އަޅުގަނޑުމެނަށް އެނގިގެން އެހީމަވެސް މައުލޫމާތު ދޭން ޖެހިލުންވޭ ހާއްސަކޮށް އޭގެ ތެރެއިން ބައެއް މީހުން ތިބި ސްޓޭޓަސްގެ ގޮތުން،" ޑރ. އަފްޒަލް ވިދާޅުވި އެވެ.\nއެގޮތުން، ތެދު މައުލޫމާތު ދިނުމާއި، ބަލީގެ އަލާމާތެއް ހުރި ނަމަ އެކަން ކަމާބެހޭ އިދާރާއަށް އެންގުމުގެ މުހިއްމުކަން އެ މީހުނަށް ވިސްނައިދިނުމުގެ ހާއްސަ މަސައްކަތްތަކެއް ކުރެވެމުންދާކަމަށް އޭނާ އިތުރަށް ވިދާޅުވި އެވެ.\nމި މަހުގެ 15 ވަނަ ދުވަހު މާލެއިން ކޮވިޑް-19 އިގެ އެންމެ ފުރަތަމަ ކޭސް ފެނުނު ފަހުން، މިއަދަކީ އެ ބައްޔަށް އެންމެ ގިނަ މީހުން ޕޮޒިޓިވްވި ދުވަހެވެ. މިއަދު އެ ބައްޔަށް 73 މީހުން ޕޮޒިޓިވްވެފައިވާއިރު، ރާއްޖޭން ކޮވިޑް-19 ޖެހުނު މީހުންގެ އަދަދު މިހާރު ވަނީ 214 އަށް އަރައިފަ އެވެ.\nމުޖުތަމައުގެ ތެރޭގައި ބަލި ފެތުރެމުންދާ މިންވަރު ކުޑަކުރުމަށްޓަކައި، އެޗްޕީއޭ އިން މިހާރު ދަނީ ގިނަ އަދަދަކަށް ބިދޭސީން ބައިތިއްބާ ތަންތަން ފުލުހުންގެ އެހީތެރިކަމާއެކު ބަލަހައްޓަމުންނެވެ. އެގޮތުން، މިހާތަނަށް އެފަދަ 18 ތަނެއްގައި ދިރިއުޅޭ 800 އަށް ވުރެ ގިނަ މީހުން މޮނީޓަރިންގައި ތިބިކަމަށް ފުލުހުން ވަނީ ބުނެފަ އެވެ.\nއަދި އެތަންތަނުގައި ބަލި ފެތުރިފައިވޭތޯ ބެލުމަށް، އެ ތަންތަނުގައި ދިރިއުޅޭ މީހުންގެ ސާމްޕަލްތައް ނަގައި ޓެސްޓު ކުރުމުގެ މަސައްކަތް ކުރަމުންދާކަމަށް އެޗްޕީއޭއިން ވަނީ ބުނެފަ އެވެ.\nބިދޭސީން އެޗްޕީއޭ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Raees Yameen aai Ibu: Ginain thuru kurahvanee Hudhu gamees!\nރައީސް ޔާމީނާއި އިބޫ: ގިނައިން ތުރުކުރައްވަނީ ހުދު ގަމީސް!\nރިޔާސީ އިންތިހާބުގައި ވާދަކުރައްވާ ދެ ކެނޑިޑޭޓުން ކަމުގައިވާ ރައީސް އަބްދުﷲ ޔާމީން އަބްދުލް ގައްޔޫމް އާއި އިބްރާހިމް މުހައްމަދު ސޯލިހު (އިބޫ) --\nމި މަހު އޮންނަ ރިޔާސީ އިންތިހާބުގައި ވާދަ ކުރައްވާ ދެ ކެނޑިޑޭޓުން ކަމުގައިވާ ރައީސް އަބްދުﷲ ޔާމީން އަބްދުލް ގައްޔޫމާއި އިބްރާހިމް މުހައްމަދު ސޯލިހު (އިބޫ) ކެމްޕެއިން ދަތުރުފުޅުތަކުގައި ވަރަށް ގިނަ ރަށްރަށް މިހާރުވެސް ވަޑައިގަންނަވައިފި އެވެ. ދެ ބޭފުޅުންގެ ދަތުރުފުޅުތައް އަދިވެސް ކުރިޔަށް އޮތީ އެވެ. މި ދަތުރުފުޅުތަކުގައި އަވަދިނެތި އުޅުއްވާއިރު ދަތުރުތަކުގައި ދެ ބޭފުޅުން ވެސް އެންމެ ގިނައިން ބޭނުންފުޅު ކުރައްވަނީ ހުދު ގަމީހެވެ.\nރައީސް ޔާމީން އާދަކޮށް ހުދު ގަމީސް ތުރު ކުރެއްވި ނަމަވެސް، ޕްލޭން ހުދު ގަމީސް ތުރު ކުރުވައިގެން ހުންނަވާ ތަން ފެންނަނީ ވަރަށް މަދުންނެވެ. އެމަނިކުފާނު ތުރު ކުރައްވާ ހުދު ގަމީސްތަކުގައި އަބަދުވެސް މަޑު މަޑު ކުލައެއް ހުންނަ ކޮންމެވެސް ޑިޒައިނެއް ހުރެ އެވެ. އާންމުކޮށް ތުރު ކުރައްވަނީ މަޑު ކުލައަކުން ކުދި ގޮޅިތައް ޖަހާފައި ހުންނަ ހުދު ގަމީހެވެ.\nގައްދޫ،7އޯގަސްޓް 2018 - ރައީސް ޔާމީން ގައްދޫއަށް ވަޑައިގެންނެވުން: މި ދަތުރުފުޅުގައި ރައީސް އެރަށުގައި ހިންގި4މަޝްރޫއެއްގެ ނިމުން ފާހަގަކުރުމުގެ ރަސްމިއްޔާތުގައި ބައިވެރިވެ ވަޑައިގަތެވެ. -- ފޮޓޯތައް: ރައީސް އޮފީސް\nތިމަރަފުށި، 13 އޯގަސްޓް 2018 - ރައީސުލް ޖުމްހޫރިއްޔާ ތ އަތޮޅަށް ކުރައްވާ ދަތުރުފުޅުގައި ތިމަރަފުށްޓަށް ވަޑައިގެންނެވައި އެރަށުގައި ފެނުގެ ހިދުމަތް އިފްތިތާހުކޮއްދެއްވުން -- ފޮޓޯތައް: ރައީސް އޮފީސް\nއެންމެ ތަފާތު ކުލައެއްގެ ގަމީހެއް ރައީސް ތުރުކުރައްވައިގެން ހުންނެވީ ގއ. ކޮނޑޭއަށް ވަޑައިގެންނެވި ދުވަހު އެވެ. އެއީ މަޑު މުށި ކުލައިގެ ގަމީހެކެވެ. އާންމުކޮށް ފަޓުލޫނު ކަޅާއި ގަދަ އަޅި ކުލައިންނެވެ. އަދި ރަށްރަށް ވަޑައިގަންނަވާއިރު އާންމުކޮށް ތިން ވައްތަރެއްގެ އަވި އައިނެއް އަޅުއްވަ އެވެ.\nއިދިކޮޅު ފަރާތްތަކުގެ ރިޔާސީ ކެންޑިޑޭޓް، އިބޫ ހދ. އަތޮޅާއި ރ. އަތޮޅާއި ބ. އަތޮޅަށް އަދި މިފަހުން ސްރީލަންކާއަށް ކުރެއްވި ކެމްޕެއިނު ދަތުރުފުޅުގައި ވެސް ތުރުކުރެއްވެވީ އަތް ދިގު ހުދު ގަމީހާއި ކަޅު ފަޓުލޫނެވެ. ނަމަވެސް އެންމެފަހުން ހދ. ކުޅުދުއްފުއްޓަށް ވަޑައިގެންނެވި ދުވަހު ތުރުކުރައްވައިގެން ހުންނެވީ މަޑު ނޫކުލައިގެ ގަމީހެވެ.\nހދ އަތޮޅުގެ ފަސް ރަށަކަށް އިބޫ ވަޑައިގެންނެވުން - ނާޒިމް ހަސަން | އަވަސް\n31 އޮގަސްޓް 2018: ގުޅިފައިވާ ސިޔާސީ ޕާޓީތަކުގެ ކެޑިޑޭޓް އިބްރާހިމް މުހައްމަދު ސޯލިހް (އިބޫ) ގދ. ވާދޫ އަށް ވަޑައިގަތުން: ވާދޫއިން އިބޫ އަށް ވަނީ ހޫނު މަރުހަބާއެއް ކިޔާފައި، އިބޫ ވަނީ ވާދޫގައި ކެމްޕެއިން ޖަގަހަ އެއް ހުޅުވާފަ - ފޮޓޯ: މުހައްމަދު އަފްރާހް | އަވަސް\nމާލޭގެ ބައެއް ގޭގެއަށް ދޮރުން ދޮރަށް ކުރެއްވި ކެމްޕެއިނުގައި އިބޫ ތުރުކުރައްވައިގެން ހުރީ މަޑު ރީނދޫ ކުލައިގެ ގަމީހެކެވެ. ކޮންމެ ކުލައެއްގެ ގަމީހެއް ތުރުކުރެއްވި ނަމަވެސް އިބޫ އާދަކޮށް ކުރައްވާ ކަމެއް އޮވެ އެވެ. ގަމީހުގެ ޖީބުގައި އަބަދުވެސް ގަލަމެއް ޖައްސަވާފައި ހުރެ އެވެ. އަދި އިބޫ އެންމެ އާންމުކޮށް އަޅުއްވަނީ ރީނދޫ ކުލައިގެ ޓައީ އެވެ.\nރައީސް އިބްރާހިމް މުހައްމަދު ސޯލިހު ރިޔާސީ އިންތިހާބު 2018 ރައީސް އަބްދުﷲ ޔާމީން\nއެންމެންގެ ނަޒަރު ސުޕްރީމް ކޯޓަށް!\nއިބޫ ހުވާކުރައްވަންވީ ނޮވެމްބަރު 11ގައި!


Liverpool balikoh Real in semi ge ummeedhu bodukoffi - vNews.mv\nރެއާލް އާއި ލިވަޕޫލް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nލިވަޕޫލް ބަލިކޮށް ރެއާލް އިން ސެމީގެ އުންމީދު ބޮޑުކޮށްފި\nއައްފާން މުހައްމަދު 07 April 2021, 10:07\nޗެމްޕިއަންސް ލީގުގެ ކުއާޓަރ ފައިނަލުގެ ފުރަތަމަ ލެގުގައި އިނގިރޭސި ޗެމްޕިއަން ލިވަޕޫލް ބަލިކޮށް، ސްޕެއިންގެ ގަދަ ބާރު ރެއާލް މެޑްރިޑުން މުބާރާތުގެ ސެމީ ފައިނަލުން ޖާގައެއް ހޯދުމުގެ އުންމީދު ބޮޑުކޮށްފިއެވެ.\nރެއާލްގެ އަމިއްލަ ދަނޑުގައި ކުޅުނު މިމެޗުން އެޓީމު މޮޅުވީ 1-3 ގެ ނަތީޖާއަކުންނެވެ.\nމެޗާއި ކުރިމަތިލިއިރު ދެޓީމަށްވެސް އަނިޔާގެ ގިނަ މަައްސަލަތަކަކާއި ކުރިމަތިވެފައިވާއިރު ދެޓީމުގެވެސް އެންމެ އިތުބާރު ޑިފެންޑަރުން މެޗުގައި ފެނިގެންގޮސްފައެއް ނުވެއެވެ. އެގޮތުން އަނިޔާގެ ސަބަބުން ރެއާލްގެ ކެޕްޓަން، ސާޖިއޯ ރާމޯސް މެޗުގައި ނުކުޅޭއިރު ލިވަޕޫލްގެ އިތުބާރު ޑިފެންޑަރު، ވާޖިލް ވެން ޑައިކު އަދިވެސް ހުރީ އަނިޔާގައެވެ. ވެން ޑައިކަށް އަނިޔާވެފައިވަނީ މިދިޔަ އަހަރުގެ އޮކްޓޯބަރު މަހު، ޕްރިމިއަރ ލީގުގައި އެވަޓަން އާއި ދެކޮޅަށް ލިވަޕޫލް ކުޅުނު މެޗުގައެވެ.\nރާމޮސް ވަނީ ސްޓޭންޑުގައި ހުރެގެން މެޗު ބަލާފަ- ފޮޓޯ:- ގެޓީ އިމޭޖަސް\nމީގެއިތުރުން މުޅިން ފިޓް ނުވާކަމަށްބުނެ ރެއާލްގެ ތަޖުރިބާކާރު ފޯވާޑް، އެޑެން ހަޒާޑުވެސް ސްކޮޑުގައި ހިމަނާފައެއް ނުވެއެވެ. އަދި އަންގާރަ ދުވަހުގެ ވަގުތެއްގައި ކޮވިޑަށް ޕޮޒިޓިވް ވުމާއެކު، އިތުބާރު ޑިފެންޑަރު، ރަފައެލް ވަރާން ވެސް މިމެޗުގައި ފެނިގެންގޮސްފައެއް ނުވެއެވެ.\nމެޗުގެ ފުރަތަމަ ހާފުގައި މޮޅަށް ކުޅެ، ގިނަވަގުތު ބޯޅަ ހިފަހައްޓާ ރަނގަޅު ފުރުސަތުތަކެއް ތަނަވަސްކޮށްފައިވަނީ ރެއާލުންނެވެ. ނަތީޖާއަކަށްވީ މިހާފުގައި އެޓީމުން ދެލަނޑު ކާމިޔާބުކޮށް، ބޮޑު ލީޑެއް ނެގުމެވެ. މިގޮތުން ރެއާލްގެ ފުރަތަމަ ލަނޑު، 27 ވަނަ މިނެޓުގައި ޓޮނީ ކްރޫޒް ހުރަސްކޮށްދިން ބޯޅަ، މެއިން ކޮންޓްރޯލް ކޮށްލުމަށްފަހު އޭރިއާ ތެރެއަށް ވަދެ ގޯލްގެ ތެރެއަށް ވައްދާލައިގެން ކާމިޔާބުކޮށްދިނީ ޒުވާން ފޯވާޑް، ވިނީޝަސް ޖޫނިއަރ އެވެ.\nއަދި ރެއާލަށް ލީޑު ފުޅާކޮށްދިން ލަނޑު 36 ވަނަ މިނެޓުގައި ކާމިޔާބުކޮށްދިނީ މާކޯ އެސެންސިއޯ އެވެ. މިއީ ލިވަޕޫލްގެ ޑިފެންޑަރ، ޓްރެންޓް އަލެކްސަންޑަ-އާނޯލްޑް ފަހަތުން ހެދި ގޯހެއްގެ ފައިދާ ނަގައިގެން އެސެންސިއޯ ކާމިޔާބުކުރި ހިތްގައިމު ލަނޑެކެވެ. މިހާފުގައި އިތުރު ލަނޑެއް ފެނިގެން ނުދިޔަނަމަވެސް ދެޓީމުގެ ފަރާތުންވެސް ވަނީ ލަނޑެއް ޖެހުމަށް، ރަނގަޅު ފުރުސަތުތަކެއް ތަނަވަސްކޮށްފައެވެ.\nދެވަނަ ހާފާއި ލިވަޕޫލުން ކުރިމަތިލީ ފުރަތަމަ ހާފުގައި ހެދުނު ގޯސްތައް ރަނގަޅުކޮށް، ނަތީޖާއަށް ބަދަލެއް ގެނައުމުގެ އުންމީދުގައެވެ. އެގޮތުން މިހާފުގައި ލިވަޕޫލުން ވަރަށް ބޮޑުތަނުން ކުޅުން ރަނގަޅުކޮށްފައިވާއިރު އެޓީމުގެ ހަމައެކަނި ލަނޑު ދެވަނަ ހާފުގެ ހަވަނަ މިނެޓުގައި ކާމިޔާބުކޮށްދިނީ މިސްރު ފޯވާޑް، މުހައްމަދު ސަލާހް އެވެ.\nއެހެންނަމަވެސް ރެއާލް އިން ވަނީ އޭގެ 14 މިނެޓުފަހުން އިތުރު ލަނޑެއް ކާމިޔާބުކޮށް، އަނެއްކާވެސް ލީޑު ފުޅާކޮށްފައެވެ. މިލަނޑުވެސް އެޓީމަށް ކާމިޔާބުކޮށްދިނީ ވިނީޝިއުސް އެވެ. މެޗުގައި ވިނީޝިއުން ކާމިޔާބުކުރި ފުރަތަމަ ލަނޑާއެކު އޭނާ ވެގެންގޮސްފައިވަނީ ޗެމްޕިއަންސް ލީގުގެ ނޮކްއައުޓް މެޗެއްގައި ރެއާލް އަށް ލަނޑެއް ކާމިޔާބުކޮށްދިން ދެވަނައަށް އެންމެ ހަގު ކުޅުންތެރިޔާ އަށެވެ. އެއީ 20 އަހަރާއި 268 ދުވަހުންނެވެ. ނޮކް އައުޓް މެޗެއްގައި ރެއާަލަށް ލަނޑެއް ކާމިޔާބުކޮށްދިން އެންމެ ހަގު ކުޅުންތެރިޔާގެ ރެކޯޑް އޮތީ އެޓީމުގެ ކުރީގެ ކެޕްޓަން އަދި ލެޖެންޑް، ރައުލް އަތުގައެވެ. ރައުލް ލަނޑުޖަހާފައިވަނީ 18 އަހަރާ 253 ދުވަހުންނެވެ.\nލަނޑު ޖެހުމަށްފަހު ވިނީޝިއުސް އުފާ ފާޅުކުރަނީ- ފޮޓޯ:- ގެޓީ އިމޭޖަސް\nމެޗު ކާމިޔާބުކޮށް ރެއާލް އިން ސެމީގެ އުންމީދު ބޮޑުކުރިއިރު، މި ދެޓީމު ވާދަކުރާ ދެވަނަ ލެގް އޮންނާނީ މި މަހުގެ 14 ވަނަ ދުވަހު ލިވަޕޫލުގެ ދަނޑުގައެވެ.\nލިވަޕޫލް ރެއާލްމެޑްރިޑް ކުޅިވަރު ޔުއެފާ ޗެމްޕިއަންސް ލީގު


ތިޔަ ލޯބީގެ ހައްޤުގައި (14) | Esfiya - Dhivehi Vaahaka Site\n“މިރޭ 8 ޖަހާއިރަށް ތައްޔާރުވައްޗޭ.” ގެއަށްވަންނަމުން ނިކްޔަލް މިއުޝީނަށް ހަނދާންކޮށްދިނެވެ. “ޔަޕް. އެކަމަކު ކޮންތަނަކަަށްތަ ދާން މިއުޅެނީ؟” މިއުޝީން ނިކްޔަލްގެ މޫނަށް ބަލައިލަމުން އެހެން އަހައިލުމުން ނިކްޔަލްގެ ތުންފަތްމައްޗަށް ރީތި ހިނިތުންވުމެއް ވެރިވިއެވެ. “އެއީ ސަޕްރައިޒް އެއް.” އެއްލޯ މަރައިލަމުން ނިކްޔަލް ބުނެލިގޮތުން މިއުޝީންގެ ގައިން ހީބިހި ނަގައިގެން ދިޔައެވެ. އެފިރިހެންވަންތަކަމުން މިއުޝީންގެ ހިތަށްވެސް އަސަރުކުރުވައިފިކަން ހަމަ ޔަގީނެވެ.\nފެންވަރައިގެން ނުކުތް މިއުޝީންގެ ތުންފަތްމަތީގައިވަނީ ރީތި ހިނިތުންވުމެވެ. ބޮލުގައި އޮޅައިލެވިފައިވާ ތުވާލި ނައްޓައިލަމުން ދެފަރާތަށް ބޯހޫރުވައިލައިފައި އަތުން ކުޑަކޮށް އިސްތަށިގަނޑު ހާވައިލަމުން މިއުޝީން ގޮސް ޑްރެސިންގް ޓޭބަލް ކައިރީގައި އިނށީދެލިއެވެ. އެވަގުތު ނިކްޔަލްގެ ހިނިތުންވެފައިވާމޫނު އޭނާގެ ކުރިމަތީގައި ސިފަވިކަހަލައެވެ. ނިތަށް ރޫއަރުވައިލަމުން މިއުޝީން ދެފަރާތަށް ބޯހޫރުވައިލިއެވެ. މިއީ ކޮންފަދަ ކަންތައްގަނޑެއްހެއްޔެވެ؟ ނިކްޔަލްގެ ޚިޔާލުތައް އެސިކުނޑީގައި ރަސްކަންކުރަނީ ކީއްވެހެއްޔެވެ؟ އަޖައިބެކެވެ. އޭނާ ދެކެނީ އެއީ ހަމައެކަނި އޭނާގެ ގާތް އެކުވެރިއެއްގެ ގޮތުގައެވެ. ދެން ކީއްވެހެއްޔެވެ؟ ހިނިގަނޑެއް ޖަހައިލަމުން މިއުޝީން ބޮލުގައި އަތުން ޖަހައިލީ އޭނާގެ މޮޔަކަން ހިތަށް އަރައިފައެވެ.\nތުވާލި އުނުގައި އޮޅައިލައިގެން ހުރެ ގައިގައި ލޯޝަން ލަމުންދިޔަ ނިކްޔަލްގެ ސިކުނޑީގައިވަނީ މިއަދު މިއުޝީނާއި އެއްކޮށް ހޭދަވި އުފާވެރިވަގުތުތަކުގެ ހަނދާނެވެ. އެއްއަރިއަކަށް ހިނިތުންވެލަމުން ނިކްޔަލް ލޯގަނޑުން އޭނާގެ ސޫރައަށް ނަޒަރު ހިންގައިލިއެވެ. މިއުޝީން އޭނާދެކެ ލޯބިވާނެނަމަ ކިހައި ރަނގަޅުހެއްޔެވެ؟ ނަމަވެސް އެއީ ދުވަހަކުވެސް ވާނެކަމެއްނޫނެވެ. މިއުޝީން ލޯބިވަނީ ޝަޔާންދެކެއެވެ. ފުންނޭވާއެއްލަމުން ނިކްޔަލް އަލަމާރިއާއި ދިމާއަށް ހިނގައިގަތީ ލާނެ ރަނގަޅު ގަމީހަކާއި ފަޓުލޫނެއް ނަގާށެވެ.\nއެނދުގައި އޮށޯވެލައިގެން އޮތް އާކިލްގެ ލޮލާއި ނިދިވަނީ ދުރުުވެފައެވެ. އިޒާނާގެ ޚިޔާލުތަކުން އެހިތާއި ސިކުނޑިއަށް ހަމަޖެހުން ލިބެމުންދިޔައެވެ. އެކުއްޖާގެ އެއްވެސް މައުލޫމާތެއް ނޭނގޭ އިރުވެސް އާކިލްގެ ހިތް އެއަންހެންކުއްޖާއަށް އެދެމުންދިޔައީ ހީވެސް ނުކުރާހައި ބޮޑަށެވެ. އެއްއަތް ބޯދަށަށް ލައްވައިލަމުން އާކިލް ލޯމަރައިލީ އެރީތި ސޫރަ ސިފަކުރަމުންނެވެ.\nކުޑަދޮރުކައިރީގައި ކޮފީ ޖޯޑެއް ހިފައިގެންހުރެ އެއިން އެތިފޮދުފޮދު ބޮމުން އިޒާނާ ދިޔައެވެ. އޭނާގެ ޚިޔާލުގައިވަނީ އެގޮތްނޭނގޭ ޒުވާނާއެވެ. ފެންނަކޮންމެ ތަނަކުން އޭނާއާއި އެބަ ދިމާކުރެއެވެ. އެޒުވާނާގެ ސަމާސަ ވާހަކަތަކުން އެވަގުތު ރުޅި އައި ނަމަވެސް ފަހުން އެވާހަކަތައްމަތިން ހަނދާންވުމުން އޭނާއަށް ހެވުނީ ކީއްވެކަމެއް ނޭނގެއެވެ. ލާނެތްކަމެއް ލިބިފައިހުރި މީހެކެވެ. އިޒާނާ ހިނިތުންވެލަމުން ދެފަރާތަށް ބޯހޫރައިލިއެވެ.\nހަތަރު މީހުންގެ ދިރުއުޅުމުގައި ތަފާތު ކުލަތައް ޖެހެމުންދިޔައިރު ކުރިއަށް ވާނެގޮތެއް އެނގޭނީ ކާކަށްހެއްޔެވެ؟ އެއްބަޔަކު އުފާވާނެފަދަ ނިންމުުމެއް ތަގުދީރުގައި ވާއިރު އަނެއްބައެއްގެ ދިރިއުޅުމަށް ކަޅުބޯ ވިލާގަނޑެއް ނަގަމުން އަންނަކަން އެނގޭނެ ހެއްޔެވެ؟ ދެންވާނެގޮތެއް ވިސްނައިގަތުމަކީ ޔަގީނުންވެސް ދަތިކަމަކަށް ވާނެއެވެ.\nތަފާތު ޚިޔާލުތަކުގައިއިނދެ މިއުޝީން ރީތިވެ ނިންމައިލިއެވެ. އަދި ލޯގަނޑުން އަމިއްލަ ސޫރައަށް ފަހުފަހަރަށް ބަލައިލުމަށްފަހު އަވަސްއަރުވައިލައިފައި ކޮޓަރިން ނުކުތެވެ. އެވަގުތަކީ ނިކްޔަލްވެސް އޭނާގެ ކޮޓަރިން ނުކުތްވަގުތުކަމުން ދެމީހުން އެކަކު އަނެކަކަށް ބަލައިލުމަށްފަހު ހިނިތުންވެލިއެވެ.\n“ރެޑީ؟” އަތުގައި އޮތް ފޯން ޖިންސްގެ ޖީބުތެރެއަށްލަމުން ނިކްޔަލް އަހައިލިއެވެ. ބޯޖަހައިލަމުން މިއުޝީން ސިޑިއާއި ދިމާއަށް ހިނގައިގަތުމުން ނިކްޔަލްވެސް ފަހަތުން ހިނގައިގަތެވެ.\nކާރު ސްޓާރޓްކޮށްލަމުން ނިކްޔަލް މިއުޝީންގެ މޫނަށް ބަލަައިލިއެވެ. ފެހިކުލައިގެ އެ ޕާކިސްތާން ހެދުމުގައި މިއުޝީން ހާދަ ހިތްގައިމެވެ. އެއްއަރިއަކަށް ހިނިތުންވެލަމުން މަގަށް ނަޒަރު ހުއްޓައިލައިގެންއިނދެ ނިކްޔަލް ކާރު ދުއްވަމުންދިޔައެވެ.\nކާރުގޮސް މަޑުކޮށްލީ ބޮޑު ޝޮޕިންގްމޯލެއް ކުރިމައްޗަށެވެ. ދެލޯބޮޑުކޮށްލަމުން މިއުޝީން ނިކްޔަލްެގެ މޫނަށް ބަލައިލީ މިތަނަށް ތިއައީ ކީއްކުރަންހޭ އަހއިލާފަދަ ގޮތަކަށެވެ. އެއްބުމަ އަރުވައިލަމުން އަންނާށޭ ކިޔައި ނިކްޔަލް ކާރުން ފޭބިއެވެ. ފަހަތުން ހައިރާންވެފައިހުރެ މިއުޝީންވެސް ފޭބިއެވެ.\n“މިއު. މިއީ އަހަރެންގެ ބައްޕަގެ ތަނެއް. އެއްފަހަރަކު ވިޔަފާރިކަމަކު ބައްޕަ މިކޮޅަށް އައިސް އުޅެނިކޮށް ދިމާވި މިކޮޅުގެ ވަރަށް މުއްސަނދި ރަނގަޅު މީހަކާ. ބައްޕަގެ ހެޔޮކަންފެނި މަންމައާއި ބައްޕަގެ ކައިވެންޏަށް 30 އަހަރު ފުރުނުދުވަހު އޭނަ ބައްޕައަށް މިތަން ދިނީ ހަދިޔާއެއްގެ ގޮތުން. ޖެހިގެން އެހުރި ސެލޫންވެސް އެއީ ހަމައެގޮތަަށް އޭނަ ބައްޕައަށްދިން ތަނެއް. ވަރަށް ރަނގަޅު މީހެއްއެއީ. މިކޮޅަށް އާދެވިއްޖެނަމަ އަހަރެން އަބަދުވެސް އެބޭބެއާ ބައްދަލުކުރަން. އެކަމަކު.. މިހާރު އޭނަ ދުނިޔޭގައެއްނެތް.” މިއުޝީނަށް ހުރިހައި ވާހަކައެއް ކިޔައިދެމުން އެންމެފަހު ޖުމްލަ ނިކްޔަލް ބުނެލީ ހިތާމަވެރި ރާގަކަށެވެ. ނިކްޔަލްގެ ވާހަކަތައް އަޑުއަހަންހުރި މިއުޝީން ހިނިތުންވެލީ އެފަދަ އެކުވެރިން ލިބޭނީ މަދުމީހަކަށޭ ބުނަމުންނެވެ.\n“ދެން އެހެންވީއިރު ކީކުރަން މިތަނަށް ތިއައީ؟ އަހަރެންނަށް މިތަން ދައްކައިލާންތަ؟” ދޯޕައްޓާގެ ކަނާއި އަތުން ކުޅެމުން މިއުޝީން އަހައިލިއެވެ.\n“ތީ އެއްސަބަބު. ދެން އަނެއްސަބަބު އެނގޭނެ ވަނީމަ. އާދޭ.” ނިކްޔަލް އެތަނުގެ ދޮރު ހުޅުވައިލަމުން އެތެރެއަށް ވަނެވެ.\nއެތަނުގައި މަސައްކަތްކުރަމުންދިޔަ ކޮންމެ މުއައްޒިފަކަށް ނިކްޔަލް ފެނުމާއެކު ދެލޯބޮޑުކޮށްލަމުން ސަލާމަށް އަތްދިށްކޮށްލަނީ ސަރ ކިހިނެއްހޭ އަހައިލަމުންނެވެ. ނިކްޔަލްވެސް ހެވިފައި އެމީހުނާއި ވާހަކަދައްކަމުންދިޔަ ގޮތުން ވަރަށް ދެކެފަރިތަ ބައެއްކަން އެނގެއެވެ.\nއެތަނުން އަންހެން މުއައްޒިފަކަށް ގޮވައިލުމަށްފަހު ހައިރާންކަމާއެކު މުޅިއެތަނަށް ބަލަމުންދިޔަ މިއުޝީންގެ މޫނަށް ނިކްޔަލް ބަލައިލިއެވެ. އެއަންހެންކުއްޖާ އައިސް ހުއްޓުމުން ޖިންސްގެ އެއްޖީބަށް އަތްޖަހައިލަމުން އެއަންހެންކުއްޖާއަށް މިއުޝީން ދައްކައިލިއެވެ. އޭރު މިއުޝީންވެސް އެކުއްޖާއާއި ދިމާއަށް ބަލަމުންދިޔައެވެ.\n“ރޭނޫ. ދިސް އިޒް މިއުޝީން. ޕްލީޒް ހެލްޕް ހާރ ޗޫސް ސަމް ބިއުޓިފުލް ޑްރެސަސް.” ނިކްޔަލް އެހެން ބުނެލުމުން އޭންސެކޭ ކިޔައި މިއުޝީން ދެލޯ ބޮޑުކޮށްލިއެވެ. ދެފަރާތަށް ބޯހޫރުވައިލަމުން ނޫނެކޭބުނެ މިއުޝީން ނިކްޔަލްއަށް ލޯއަޅައިލިއެވެ. އެވަގުތު ނިކްޔަލް ހިނިގަނޑެއް ޖަހައިލަމުން ރޭނޫ ގާތު މިއުޝީން ގެންދިއުމަށް ބުންޏެވެ.\n“ނޫން. ނިކް. އަހަރެން ބޭނުމެއްނޫނޭ.” ނުދާންވެގެން ނިކްޔަލްގެ ފަހަތަށް ވަދެ ހުރެ ވައިއަޑުން މިއުޝީން އެހެންބުނެލުމުން ނިކްޔަލްއަށް މަޖާވިއެވެ.\n“ނޫން. ތީއަދިވެސް އަހަރެންގެ ޕީއޭ. އެކަން ހަނދާން ނައްތައިނުލައްޗޭ. އެހެންވީމަ އަހަރެންގެ ކޮންމެ އޯޑަރަކަށް މިއު ޖެހޭނެ ތަބާވާން. ސޯ ދިސް އިޒް މައި އޯޑަރ. ދޭ އަވަހަށް. ރޭނޫ ޓޭކް ހަރ.” މިއުޝީނާއި ދުރަށް ހިނގައިގަންނަމުން ނިކްޔަލް ރޭނޫ ގާތުގައި ބުނެލިއެވެ. ދެލޯބޮޑުކޮށްލަމުން ނިކްޔަލް ފަހަތުން ހިނގައިގަންނަން އުޅުނު މިއުޝީންގެ އަތުގައި ހިފައި ރޭނޫ ހުއްޓުވިއެވެ.\n“ދިސް ވޭ.” މިއުޝީންގެ އަތުގައި ހިފައި ހިނގައިގަންނަމުން ރޭނޫ ދާންވި މަގު ދައްކައިދިނެވެ. ނިކްޔަލް ދިޔަ ދިމާއަށް ބަލަމުން އެންމެފަހުން މިއުޝީން ހިނގައިގަތީ އޭރު ފެންނަ ހިސާބުގައި ނިކްޔަލް ނެތުމުންނެވެ.\nރޭނޫ މިއުޝީން ގޮވައިގެންގޮސްވަނީ ވަރަށް އަގުބޮޑު ރީތި ޑިސައިންތަކަކުން ފަރުމާކުރެވިފައިވާ ދިގު ހެދުންތަކެއް ހުރި ބަޔަކަށެވެ. މިއުޝީނާއި ދިމާއަށް ބަލައިލަމުން ކުޑަކޮށް ވިސްނައިލުމަށްފަހު އެތަނުން ދެތިން ހެދުން ނެގިއެވެ. ދެކޮޅުހަދަމުންދިޔަ މިއުޝީން އެހެދުންތައް ނުނަގަން ބުނީ އަގު ބޮޑުވާނެކަން އެނގޭތީއެވެ. ނަމަވެސް ބޮސްގެ އަމުރޭ ކިޔައި ރޭނޫ މިއުޝީންގެ އަތުގައި ހިފުމަށްފަހު އެހެން ދިމާއަކަށް ހިނގައިގަތެވެ. ނިކްޔަލްއާއި ދިމާއަށް ކުދިކިޔަމުން މިއުޝީންވެސް ހިނގައިގަތީ އިތުރުގޮތެއް ނެތުމުންނެވެ.\nއެތަނުގައި ހުންނަ ކުޑަ އޮފީސް ކޮޓަރީގައިހުރި ސޯފާގައި ނިކްޔަލް އިނީ ފޯނާ ކުޅޭށެވެ. އެވަގުތު ދޮރުގައި މަޑުމަޑުން ޓަކި ޖަހައިލަމުން ރޭނޫ އެތެއަށް ވަނެވެ. ފަހަތުން ތުންދަމައިގެންހުރެ މިއުޝީންވެސް ވަނެވެ. އޭނާ ހުރިގޮތްފެނި ނިކްޔަލްގެ ހިނިގަނޑު ފަޅައިގެންދިޔައެވެ.\nނެގި ހެދުންތައް ކައުންޓަރ މަތީގައި ބަހައްޓައިފައި ހުންނާނޭ ރޭނޫ ބުނުމުން ބޯޖަހައިލަމުން ނިކްޔަލް އިންތަނުން ތެދުވެ ހިނގައިގަތީ އެތަނުން ނުކުތުމަށެވެ. ފަހަތުން ހިތްހަމަނުޖެހިފައިހުރެ މިއުޝީންވެސް ހިނގައިގަތެވެ.\nރޭނޫ ނަގައިފައިހުރި ހެދުން ބޮނޑި ފެނުމުން ނިކްޔަލް ހިނިތުންވެލިއެވެ. އަދި އެތަކެއްޗަށް ފައިސާ ދައްކަމުން ކޮތަޅުތައް ހިފައިގެންހުރެ ނިކްޔަލް ހިނގައިގަތެވެ.\n“ތީކީކުރަން ކުރި ކަމެއް؟ އަހަރެން އަތުގައި ބައިވަރު ހެދުން އެބަހުއްޓޭ.” އެތަނުން ނުކުންނަމުން ހިތްހަމަނުޖެހިފައި ހަށަންބަނދެލައިގެންހުރެ މިއުޝީން ޝަކުވާކޮށްލިއެވެ. އެއަޑަށް ފަހަތަށް އެނބުރެމުން ނިކްޔަލް މިއުޝީނާ ދިމާއަށް ބަލައިލީ ހިނިތުންވެހުރެއެވެ.\n“މިއު އަހަރެންނަށް އިތުބާރު ކުރަންތަ؟” ނިކްޔަލް ކޮށްލީ މިއުޝީން ހީވެސްނުކުރާފަދަ ސުވާލެކެވެ. ހައިރާންކަން އެމޫނަށް ވެރިވެގެންދިޔައީ އެހެންވެއެވެ.\n“ޔެސް. އަހަރެން ނިކްއަށް ވަރަށް ބޮޑަށް އިތުބާާރުކުރަން.” ނިކްޔަލްގެ ބެލުމުން އުނދަގޫވެފައި މިއުޝީން އިސްޖަހައިލިއެވެ.\n“އެހެންވީއިރު އަހަރެން މިކުރަންއުޅޭ ކަމުގައިވެސް މިއު ޖެހޭނެ އަހަރެންނަށް އިތުބާރުކުރަން. އަހަރެން މިއު އަށް ދެރަވާނެ ގޮތަކަށް އެއްވެސްކަމެއް ނުކުރާނެކަން މިއު ޖެހޭނެ ގަބޫލުކުރަން. ކޮންމެކަމެއްވެސް އަހަރެން މިކުރަނީ މިއުއަށް ރަނގަޅަކަށް. އެކަން ފަހުން އެނގޭނެ. ސޯ މިކަންކަމާމެދުގައި ސުވާލުނުކޮށް އާދޭ އަހަރެންނާއެކު.” ފުންނޭވާއެއްލަމުން ނިކްޔަލް ދެއްކި ވާހަކަތަކުން ބުނާނެ އެއްޗެއް ނޭނގިފައިހުރި މިއުޝީން ބޯޖަހައިލިއެވެ. ނިކްޔަލް ކުރަން އެއުޅޭ ކަމަކާއިމެދުގައި ސުވާލުއުފެދިފައި ހުރެ މިއުޝީން ނިކްޔަލްގެ ފަހަތުންގޮސް އެތަނާ ޖެހިގެންހުރި ސެލޫނަށް ވަނެވެ.\nމިހާރު ކޮންމެވެސް ވަރަކަށް ނިކްޔަލް ކުރަން އެއުޅޭކަމެއް މިއުޝީނަށް ވިސްނިއްޖެއެވެ. އެހެނަސް އޭނާއަށްކުރާ އިތުބާރެއްގެ ބޮޑުކަމުން ވަކި އެއްޗެކޭ ނުބުނެ މިއުޝީން ހުރީއެވެ. އެދެމީހުން ވަތްތަންފެނި ގޮނޑިއެއްގައި އިން އަންހެންކުއްޖަކު ހެވިފައި އައިސް ނިކްޔަލްއާއި މިއުޝީނާ ސަލާމް ކުށްލިއެވެ. އަދި ހަދަންވީގޮތް މާކުރިން ނިކްޔަލް އެކުއްޖާއަށް ކިޔައިދީފައިވުމުން މިއުޝީންގެ އަތުގައި ހިފައިލުމަށްފަހު ުނިކްޔަލް ދިއްކޮށްލި ކޮތަޅެއް ހިފައިގެންހުރެ އެކުއްޖާ ހިނގައިގަތެވެ. ނިކްޔަލްގެ މޫނަށް ބަލައިލަމުން މިއުޝީންވެސް ހިނގައިގަތެވެ.\nއެތަނުން ސޯފާ ގޮނޑިއެއްގައި މެގަޒިނެއް ނަގަމުން ނިކްޔަލް އިނށީނެވެ. ގަޑިއަށް ބަލައިލަމުން މިއުޝީންގެ އިންތިޒާރުގައި ނިކްޔަލް އިނީ ހިތްއަވަސްވެފައެވެ. ދެން ދާންއޮތް ތަނާމެދުގައި ވިސްނައިލަމުން ނިކްޔަލް ސޯފާގައި ހަމަޖެހިލިއެވެ.\nފޯނުގައިހުރި އިޒާނާގެ ފޮޓޯތައް ހާވަމުން އާކިލް ދިޔައީ އެއްވެސް ފޫހިކަމެއް ނެތިއެވެ. އެއީ އިޒާނާއަށް ވަގަށް އޭނާ ނަގައިފައިވާ ފޮޓޯތަކެކެވެ. ފަހަރަކު ފޮޓޮއަކަށް ބަލަމުން އޭގައި ލޯބިން ފިރުމަމުން އާކިލް ދިޔައެވެ. އެތަސްވީރު ތަކާއި ހިތުން ވާހަކަ ދައްކަމުންދިޔަ އާކިލް އިޒާނާގެ ލޯބި ހޯދުމަށްޓަކައި ވަރުގަދަ އަޒުމެއް ކަނޑައެޅިއެވެ. މާދަން އިޒާނާ ކޮލެޖަށްދާ ގަޑީގައި އެތަނަށް ދާން އާކިލް ނިންމިއެވެ. ހެވިފައި ފޯން އެލާމް ކޮށްލަމުން ބާލިސް ދަށަށް ލައިފައި އާކިލް ލޯމަރައިލީ މާދަން އެރީތި ސޫރަ ފެންނާނޭ ހިތަށް އަރުވައިލަމުން ހިތްހަމަޖެހިފައި އޮވެއެވެ.\nދެގަޑިއިރު ފާއިތުވިތަނާ މިއުޝީންގެ އަތުގައި ހިފައިގެން އެތަނަށް އައިސް އެއަންހެންކުއްޖާ މަޑުކޮށްލިއެވެ. އެވަގުތު އެތަނުގައިތިބި ކޮންމެ މީހެއްގެ ނަޒަރުވެސް ހުއްޓުނީ މިއުޝީނާ ދިމާއަށެވެ. ލަދުވެތިގޮތަކަށް އިސްޖަހައިގެންހުރި މިއުޝީން ފެނުމުން ދެލޯބޮޑުވެ ހައިރާންވެފައިހުރި ނިކްޔަލް އިންތަނުން ތެދުވިއެވެ. އެރީތިކަންފެނި އޭނާ އާޝޯޚުވިކަހަލައެވެ.\nދުވަހަކުވެސް މޭކަޕްކޮށްފައިނުވާ މިއުޝީންގެ މޫނުމަތި ކޮށްފައިވާ ލުއި މޭކަޕްގެ ސަބަބުން އިތުރަށް ފުރިހަމަކަމަށް ދައްކައެވެ. އެކަޅުކަންގަދަ ބުޅި އިސްތަށިގަނޑުވަނީ ފަންކޮށްލެވިފައެވެ. ލޮލުގައި އަޅައިލެވިފާ އައިނުގެ ސަބަބުން މިއުޝީންގެ ރީތިކަން އެތައް ތަނެއް އިތުރުވެފައިވާކަމަށް ދައްކައެވެ. އެބޮޑު ދެލޮލާއި އެއައިނު ކިތަންމެހައިވެސް ގުޅެއެވެ.\nލައިފައިވާ ކަޅުކުލައިގެ ހެދުމުގެ ތެރެއިން އެދޮން ހަންގަނޑު ވިދަމުންދިޔައެވެެެ. ލަދުވެތިކަމުގެ ސަބަބުން އެދޮން ކޯތާފަތަށް ވެރިވެފައިވާ ޖަންބުކުލައިން މިއުޝީންގެ މޫނުގެކުލަވަރު އިތުރަށް ފުރިހަމަކޮށްދެއެވެ.\nދެލޯބޮޑުވެ އަނގަ ހުޅުވިފައިހުރި ނިކްޔަލް ފެނުމުން މިއުޝީން އިތުރަށް ރަކިވިއެވެ. “ވާއު. މިއު. ތީހަމަ މިއުތަ؟ މާޝާ ﷲ. މިއު ހާާދަ ރީއްޗޭ. މިރޭ ވަރަށް ވަަރަށް ލޯބި.” ކެތްތެރިކަން ކޮޅުންލައިފައިވާ ނިކްޔަލްއަށް އޭނާގެ ހިތުގައިވި ޖުމްލަތައް ދުލުން ބޭރުކޮށްލެވުނީ ބޭއިޚުތިޔާރުގައެވެ. ކޮންފަދަ ރީތިކަމެއް ހެއްޔެވެ؟ މިރޭ މިއުޝީން ހީވަނީ ހޫރު ޕަރީއެއްހެންނެވެ.\nހަގީގަތުގައި ނިކްޔަލް ލޯބިވަނީ މިއުޝީންގެ ހަގީގީ ސޫރަދެކެއެެވެ. އޭނާއަކީ އެއްއިރެއްގައިވެސް އަންހެންކުދިން މާބޮޑަށް މޭކަޕްކޮށް ހެދުމުން ގަޔާވާމީހެއްނޫނެވެ. މިއުޝީން މިފަދަ ގޮތަކަށް ބަދަލުކުރަން ޖެހުނީ އޭނާ ކުރަން ވިސްނައިފައިވާ ކަމެއްގެ ސަބަބުންނެވެ. އެހެނަސް އެފަދަ ގޮތަކަށް މިއުޝީން ފެނުނު ފުރަތަމަ ފަހަރުކަމުން ތައުރީފުކޮށްނުލައި ނިކްޔަލްއަށް ނުހުރެވުނީއެވެ.\nނިކްޔަލްގެ ޖުމުލަތަކުގެ ސަބަބުން މިއުޝީން އިތުރަށް ލަދުގަތުންނޫންކަމެއް ނުވިއެވެ. އެޖުމުލަތަކާއެކު މިއުޝީންގެ ހިތް އުފަލުން ނަށައިގަތެވެ. ކީއްވެކަމެއް ނޭނގެއެވެ. ނިކްޔަލްގެ ދުލުން އެފަދަ ތައުރީފުގެ ބަސްތައް އަޑުއަހަން އަބަދު އޭނާގެ ހިތް ބޭނުންވަނީއެވެ. އަބަދުވެސް އޭނާއާއި ގާތުގައިވުމަށް އެހިތް އެދެނީއެވެ.\nފިރިހެންވަންތަ ހިނގުމެއްގައި އައިސް ނިކްޔަލް މިއުޝީންގެ ކުރިމައްޗަށް މަޑުކޮށްލިއެވެ. އަދި ލަދުވެތިކަމުގެ ސަބަބުން ރަތްވެފައިވާ އެދޮންމޫނަށް ހިތްގައިމު ގޮތަކަށް ބަލައިލިއެވެ. އެތަންފެނި މިއުޝީންގެ ހުރިހައި ލޯލިތަކެއް ކޮޅަށް ޖެހިގެންދިޔައެވެ. ކޮންފަދަ ހިތްގައިމު ފިރިހެނެއް ހެއްޔެވެ؟ އެރީތިކަމަށް ބަލައި ފޫހިނުވާނެކަން ހަމަ ޔަގީނެވެ. ނިކްޔަލްގެ ލޯބިލިބޭނީ ހަމަ ޔަގީނުންވެސް ނަސީބުގަދަ ކުއްޖަކަށެވެ. އެހަޔާތުގެ ބައިވެރިއަކަށް ހޮވާ ކުއްޖަކަށް އުފަލުގެ ކޮޅެއް ނެތެވެ. އޭނާއަށް އެހިތުން ޖާގައެއް ލިބޭނޭ ނަމައެވެ. ހިތަށްއެރި އެއްޗަކުން ދެލޯބޮޑުކޮށްލަމުން މިއުޝީން ދެފަރާތަށް ބޯހޫރުވައިލިއެވެ. ކިތަންމެ ބޭނުންނުވިއަސް މިފާއިތުވި ދުވަސްތަކުގައި އޭނާއަށް ނިކްޔަލްއާއި ގަޔާވެވޭކަން އެހިތް އަންގަން މަސައްކަތްކުރަމުން ދިޔައެވެ.\nYes dear.. U first\nSalaam all.. So here is the 14th part.. Hope all will like this part too.. Nxt in sha allah tmrw. Let me knw the mistakes ingey.. Haveagud day n enjoy reading.. Ly all?❤\nAvahah edhemeehun gulhuvaa. Vvv reethi\nLets see dhw.. Thanks mary\nalheyyy miusheen aa mikyal aa gulhuvahchey pls\nMiusheen libey myheh ingeyne fahun.. Lets see.. Hehe.. Thanks dear\nlaari fenunyma heybali vydhw.ekahala firin varah faseyhain gelleyne.advice.reehchas hadiyas hithuge saafu kamaky hurihaa ehcheh\nHey nau gud morning.\nMasha allah mi part vess vvvvv nice…\nHaveanice day…????????????????????????????????\nThanks alot my dear❤❤\ndhen shayaan ah miusheen fenigen miusheen dheke loabivegen miusheen aa gulheynee. dhen nikyal baakeevee. nikyal vee gurubaaneege evves ageh netheenu. haadha dheraey ekamaku.\nThieh ingeyny fahun.. Kyp reading.. Hehe.. Lets see whether true love find its way or nt.. Thanks..?\nDhen mi vaahakaeh nukiyaanan. dheravejje.\nAlhey dear.. Sad nuvey. Adhi fahun vaane gotheh neenge ehnu dhw..\nMasha Allah v reethi\nWow ?❤. Thanks nau. Waiting ?❤\nWow wow, Masha Allah.. Alhey nau haadha molhey story liyan.. Hama mulhin ajaibu vehje.. Thihira jumula thakuge ethurun thakeh.. Thiyoh sifakoh dhinumeh.. Hama thivareh nethey bunelan jeheyny.. N mihaaru mi site ga I ge enme favorite story mee… N nau haa best kuhjeh hama neh.. Ur number one hama.. Luv u\nAwwwnn.. Thank u sooo sooo sooo much shann.. Luv u too❤❤\nvarah furihama mi part ves… adhi miadhu one part up kohla dheebaa pls pls\nThanks alot dear.. Will try ingey bt nt sure..\ne ulheny shayaan kairiah miu fonuvan dhw. Bt shayaan akah neyngeyneeee miu kameh. Shayaan loabivaany miu dheke. Bt eyrah miu loabi vaany nikyal dheke. I guess dhn ehn vaany\nLets see whether ur guess is correct or nt.. Hehe.. Thanks dear\nI agree with ure guess g…\nNau vvv reethi igey☺☺☺☺?keep it up????\nWow.. Story Hama best.. Finally.. Miu felt something for Nikiyal..\nYa dhw.. Hehe.. Thanks dear\nV Reethi ……….?\nMi part vx hama varah reethi.. ❤?\nWow! Wow! Wow! The story is super you are best writer kepp it up Nau dhoonnii???????\nAwwn.. Thanks sana dhoonii??\nހެޔޮނުވާނެ އެދެމީހުން ަވަހަށް ގުޅުވައޭރުން ރީތި ވާނީ\nHehe.. Hinga dhw balamaa.. Thanks dear\nNau darl ❤❤. yuh r fantastic fabulous outstndin mihn goss kiyrrne kameh neh thy hama varrhaka liyan ehvana. Luv yuh much more.??❤❤❤\nAwwwnnn.. Thank u soooo much jum dear?❤\nAlhey story vvvv salhi ???????\nAnyways nik and miu gulhuvaba ???\nAlhey Nau v reethi mi part ves….. Nau dhoonnii keep it up ???\nThanks sana dhoonii❤\nnau dhooni konirakun up kohla dhey nee\nIn sha allah havyru or eyge kurin ingey.. Lil bxy vyma adhi tday ge part ge ehbai type kohlevifa iny. Ehnve.. Ehkoh nimunuhaa avahah up kuraanan in sha allah?\nNau koba vaahaka up kurany kon iraku v kiyaa hithun mi inny\nHavyru or eyge kurin.. ?\nހިތާމަ ލޯބި February 8, 2016\nކަލާޔާނުލާ ދިރުމެއްނެތެވެ. (16)\nލޯބި February 9, 2017\nހިތި ނިމުން 8\nހިތާމަ އެހެނިހެން ދީނީ ލޯބި October 23, 2020\nއިންތިޒާރެއް މަ ނުކުރާނަމޭ (6)\nހިތާމަ ލޯބި May 5, 2017\nއީޝަލް (8ވަނަ ބައި)\nހިތާމަ ލޯބި June 10, 2020\nފޮހެވޭނޭ ބާއޭ… 48\nލޯބި January 1, 2016


ފެހެންދޫއަށް ތާރީހީ ދުވަހެއް: ޑިންގީ ދޫކޮށް މިއަދު ލޯންޗަށް!\nNovember 02, 2020 22:05:37\nމިއީ 30 ކުދިންގެ ޖާގައިގެ ޒަމާނީ ލޯންޗެއް\nބ. އަތޮޅު ފެހެންދޫއަކީ އެންމެ 300 އެއްހާ މީހުންގެ އާބާދީގެ މައްޗަށް އެކުލެވިފައިވާ ރަށެކެވެ. ވަޒީފާގެ ފުރުސަތާއި، ސިއްހީ، އަދި ތައުލީމީ ފުރުސަތުތައް ގިނަ މާލެއަށް މީހުން ހިޖުރަކުރުމުގެ ސަބަބުން އެ ރަށުގައި މިހާރު އުޅެނީ ގާތްގަޑަކަށް 130 މީހުންނެވެ. ރަށުގެ އާބާދީ ކުޑަވެ، ސްކޫލް އުމުރުގެ ކުދިން އިންތިހާއަށް މަދުވުމުގެ ސަބަބުން އެ ރަށު ސްކޫލް ސަރުކާރުން ބަންދުކުރީ 2008ވަނަ އަހަރުއެވެ. މިއާއެކު، ދެން ތައުލީމު އުނގެނުމަށް ދަރިވަރުން ދަތުރުކުރަންޖެހުނީ އެ ރަށާއި އެއް ފަޅެއްގައި އޮންނަ ގޮއިދޫއަށެވެ.\nކަނޑު ހުރަސްކޮށް ކުރަންޖެހޭ މި ދަތުރު ކުރަމުންއަންނަނީ އެ ކުދިންގެ ބެލެނިވެރިންނާއި ރަށު ކައުންސިލުން ހަމަޖައްސާފައިވާ ޑިންގީއެއްގައެވެ. އެހެންނަމަވެސް، ޑިންގީގައި ކުރާ އެ ދަތުރަކީ ފަހި ދަތުރަކަށް ވަނީ މަދު ފަހަރެކެވެ. ހިޔާވާނެގޮތެއް ނެތް އެ ޑިންގީގައި ތެމިފޯވެގެން ދަތުރުކުރި އެތައް ޅަފުރާ ކުދިން އެބަތިއްބެވެ. މަންމަގެ އުނގު ތެރޭގައި ބޮނދައި އިދެ ވާރެއާއި ހޫނުން ހިޔާވާނެ ނިވާފަތްގަނޑަކަށް އެ މަންމަ ހަދައިގެން ދަތުރުކުރި، އުމުރުން ހައެއްކަ އަހަރުގެ އެތައް ކުދިންނެއް އުޅޭނެއެވެ. އެފަދަ ވީޑިއޯތައް ސޯޝަލް މީޑިއާގައިވެސް މަދުމަދުންނަމަވެސް ދައުރުވެއެވެ.\nފެހެންދޫ ސްކޫލްކުދިންނާއި އެ ކުދިންގެ ބެލެނިވެރިން އުފުލާ ބުރަ އެންމެ ބޮޑަށް ފާޅުވެގެންދިޔައީ 2019 ވަނަ އަހަރުގެ ފެބްރުއަރީ މަހުގެ ތެރޭގައި ސޯޝަލް މީޑިއާގައި އާންމުވި ވީޑިއޯއަކާއި ގުޅިގެންނެވެ. މިއާއެކު މި މައްސަލައަށް ހައްލެއް ހޯދައިދިނުމުގެ މަސައްކަތް ސަރުކާރުންވެސް ފެށިއެވެ. އުފުލަންޖެހޭ ބުރަ އާއި ދިމާވާ ދަތިތަކުގެ ވާހަކަ ރަށު ކައުންސިލުން ރައީސް އިބްރާހިމް މުހައްމަދު ޞާލިހުއާވެސް ހިއްސާކުރިއެވެ. އަދި، މިކަމަށް ހައްލެއް ހޯދައި ދިނުމުގެ އަމަލީ މަސައްކަތް ސަރުކާރުން ފެށިއެވެ.\nއެގޮތުން، އަވައްޓެރި އިންޑިއާއިން ދިވެހިރާއްޖޭގެ އިގްތިސާދީ އަދި އިޖްތިމާއީ ތަރައްގީގެ މަޝްރޫއުތައް ހިންގުމަށް ދިން ހިލޭ އެހީއިން ބައެއް ފެހެންދޫގެ ސްކޫލް ދަރިވަރުންނަށް ހާއްސަކުރެވުނެވެ. 106 މިލިއަން ރުފިޔާގެ ހިލޭ އެހީއިން 2.5 މިލިއަން ރުފިޔާ ހާއްސަ ކުރެވުނީ 30 ހަކަށް ކުދިންނަށެވެ. އެއްވެސް ކުއްޖަކު ތައުލީމު އުނގެނުމުން ބާކީ ނުކުރުމުގެ ބޭނުމުގައެވެ.\n2019 ނޮވެމްބަރު 27 ވަނަ ދުވަހު އެޑިއުކޭޝަން މިނިސްޓްރީއިން އަލްޝާލީ މެރިން މޯލްޑިވްސް ޕްރައިވެޓް ލިމިޓެޑާއެކު ވި އެއްބަސްވުމުގެ ދަށުން ޒަމާނީ ފެންވަރުގެ އެ ލޯންޗު ބަނދެ، ދިވެހި ސަރުކާރާއި ހަވާލުކުރެވުނީ 2020 ވަނަ އަހަރުގެ ޖުލައި މަހުގެ ތެރޭގައެވެ. ޒަމާނީ ފެންވަރުގެ އެ ލޯންޗާއި ސަރުކާރުން ހަވާލުވެ، ފުރަތަމަ ދަތުރުކޮށްފައިވަނީ މިއަދުއެވެ.\n18 ފޫޓުގެ ޑިންގީއެއްގައި7މިނިޓުވަންދެން ތައުލީމު އުނގެނުމަށް ކުރި ދަތުރު މިއަދު3މިނިޓަށް ކުރުވެގެންދިޔައީއެވެ. 12 އަހަރު ވަންދެން ފެހެންދޫގެ ގިނަ ބެލެނިވެރިން ދެކެމުން އައި ހުވަފެންތަކުގައި ކުލަ ޖެހިގެންދިޔައީއެވެ. މިއަހަރު އެކަނިވެސް ފެހެންދޫގެ 30 ކުދިން ގޮއިދޫ ސްކޫލްގައި ތައުލީމް ހާސިލްކުރަމުން ދާއިރު އެކުދިންގެ މިހާރު އުންމީދަކީ ރައީސް ޞާލިހުގެ ރިޔާސީ ވައުދުފުޅާ އެއްގޮތަށް ފެހެންދޫއާއި ގޮއިދޫ ކޯސްވޭއަކުން ގުޅާލުމެވެ.\nރައީސް އިބްރާހިމް މުހައްމަދު ސޯލިހް އިންޑިއާ މިނިސްޓްރީ އޮފް އެޑިއުކޭޝަން ބ.ފެހެންދޫ\nJune 08, 2019 18:43:39\nފެރީގެ ނިޒާމަކުން ރާއްޖެއާއި އިންޑިއާ ގުޅާމަށް އެއްބަސްވެއްޖެ\nFebruary 03, 2019 05:52:48\nއިންޑިއާއިން ރާއްޖެއަށް ދޭ އެހީތައް އިތުރު ކުރުމަށް ނިންމައިފި\nDecember 17, 2018 11:19:27\nއިންޑިއާ އާއި ދިވެހިރާއްޖޭން ހަތަރު އެއްބަސްވުމެއްގައި ސޮއި ކޮށްފި\nJune 08, 2019 18:58:23\nއިންޑިއާގެ އެހީތެރިކަމާއި އެކު ތަރައްގީގެ މަޝްރޫއުތަށް ވަރަށް އަވަހަށް ފެށޭނެ: ރައީސް\nހުކުމް ފަސްކޮށްފި، ވަކީލަކާއެކު އާފިޔާއަށް އިތުރު ފުރުސަތެއް\nއޭއެފްސީ ކަޕް ބްރެކެޓް ޗެލެންޖު ދަގަނޑޭ ކާމިޔާބުކޮށްފި!\nބައިނަލްއަގްވާމީ މުޖުތަމައުން ފަލަސްތީން ރައްޔިތުންގެ އިހުސާސްތައް ބަލައިގަތުމަށް ރައީސް ގޮވާލައްވައިފި\n2021 ބަޖެޓު: ކޮމިޓީއިން ފާސްކުރި ގޮތާއި މެދު ގިނަ މެންބަރުންގެ ތާއީދު\nއެމްއެމްސީ އިންތިހާބު އަންނަ ހޮނިހިރު ދުވަހު


vnews - Argentina aai Israel match cancel koffi\nއާޖެންޓީނާއާއި އިސްރާއިލް މެޗު ކެންސަލްކޮށްފި\nވޯލްޑްކަޕަށް ތައްޔާރުވުމުގެ ގޮތުން އާޖެންޓީނާ އާއި އިސްރާއީލްގެ މެދުގައި ކުޅުމަށް ހަމަޖައްސާފައި އޮތް އެކުވެރިކަމުގެ މެޗު އާޖެންޓީނާއިން ކެންސަލްކޮށްފި އެވެ.\nމި މެޗު ކުޅެން ހަމަޖައްސާފައި އޮތީ އިސްރާއީލުން ގަދަކަމުން ވެރިވެގެންފައިވާ މުސްލިމުންގެ މުގައްދަސް ބިމެއް ކަމަށްވާ އަލް އަގްޞާގަ އެވެ.\nމި މެޗު އަގްޞާގައި ކުޅެން ހަމަޖެއްސުމާއެކު ގިނަ ބަޔަކު ވަނީ މިކަމާއި ދެކޮޅަށް ނިކުމެފަ އެވެ. އެގޮތުން ގިނަ ޕެޓިޝަންތަކެއް ތައްޔާރުކޮށްފައިވާއިރު އާާޖެންޓީނާގެ ގިނަ ސަޕޯޓަރުންވެސް ވަނީ މެޗު ނުކުޅުމަށް ގޮވާލާފަ އެވެ.\nއާޖެންޓީނާއާއި އިސްރާއިލް މެޗު ކުޅެން ނިންމުމާއެކު އެންމެ ބޮޑު ފާޑުކިޔުމެއް އަމާޒުވީ އާޖެންޓީނާގެ ކެޕްޓަން ލިއޮނަލް މެސީ އަށެވެ. އަދި މި މެޗު ނުުކުޅުމަށް އެދި މެސީއަށް ގިނަ ހުށައެޅުންތަކެއް ލިބިގެންދިޔައިރު މި މެޗު ކުޅެފިނަމަ މެސީގެ ޖާޒީ އަންދާލުމަށްވެސް ފަލަސްތީނުގެ ފުޓުބޯޅަ އިދާރާގެ ރައީސް ވެސް ވަނީ ގޮވާލާފަ އެވެ.\nއާޖެންޓީނާގެ ފުޓުބޯޅަ އިދާރާގެ ނައިބު ރައީސް ހޫގޯ މޮޔާނޯ ބުނެފައިވަނީ އާޖެންޓީނާ ގައުމީ ޓީމުގެ ކުޅުންތެރިންނާއި އޮފިޝަލުންނަށް ނުރައްކާތެރި އިންޒާރުތައް އައިސްފައިވާ ކަމަށާއި، އިސްރާއީލާއި ފަލަސްތީނުގެ މައްސަލައިގެ ތެރެއަށް ވަދެ އާޖެންޓީނާއިން މެޗެއް ކުޅުމަކީ މިވަގުތަށް އެގައުމުން ބޭނުންވާ ކަމެއް ނޫން ކަމަށެވެ.\nހޮނިހިރު ދުވަހު ކުޅުމަށް ހަމަޖެހިފައި އޮތް މި މެޗަކީ ވޯލްޑް ކަޕްގެ ކުރިން އާޖެންޓީނާ ކުޅެން ހަމަޖެއްސި އެކުވެރިކަމުގެ މެޗުތަކުގެ ތެރެއިން މެޗެކެވެ.\nއާޖެންޓީނާއިން ވޯލްޑް ކަޕްގެ ފުރަތަމަ މެޗުގައި މިމަހު 16 ވަނަ ދުވަހު ނުކުންނާނީ އައިސްލޭންޑާ ދެކޮޅަށެވެ.


kudahuvadhoo airport gai flying school eh\nކުޑަހުވަދޫ އެއާޕޯޓުގައި ފްލައިން ސްކޫލެއް ހަދަނީ\nދާލު އެއާޕޯޓުގެ އެރައިވަލްސް: އެއާޕޯޓުގައި ފްލައިން ސްކޫލެއް އަޅަން ވަނީ ހުއްދައަށް އެދިފައި-- ފޮޓޯ: ރައީސް އޮފީސް\nކުޑަހުވަދޫގައި ތަރައްގީކޮށްފައިވާ އެއާޕޯޓުގައި ފްލައިން ސްކޫލެއް އަޅަން، ހުއްދައަށް އެދިފައިވާނެ ކަމަށް ދާލު އެއާޕޯޓުން ބުނެފި އެވެ.\nނޭޝަނަލް ފެޑެރޭޝަން އޮފް މޯލްޑިވިއަން އެމްޕްލޮޔާސް (އެންއެފްއެމްއީ) އިން އެއާލައިންސްތަކާއި ވައިގެ ދަތުރު ފަތުރުގެ ދާއިރާ އަށް ހާއްސަކޮށްގެން ބޭއްވި ވެބިނާގައިމ ދ. ކުޑަހުވަދޫގައި ހިންގާ ދ. އެއާޕޯޓް ބަލަހައްޓާ ކުންފުނީގެ ސީއީއޯ މުހައްމަދު ހަލީމް ވިދާޅުވީ އެ ކުންފުނީގެ އެންމެ އިސް އަމާޒަކީ ދިވެހިންނަށް ވަޒީފާ ހޯދައި ދިނުން ކަމަށެވެ. އެކަމަށްޓަކައި ވައިގެ ދަތުރުފަތުރުގެ ދާއިރާ އިން ދިވެހިން ތަމްރީން ކުރަން ސްކޫލެއް އަޅަން ސަރުކާރުގައި ހުއްދަ އަށް އެދިފައިވާނެ ކަމަށެވެ.\n"ޒުވާނުން ނެރެން ޓްރޭނިން ސްކޫލެއް އަޅަނީ ދ. އެއާޕޯޓުގަ. ބޭނުން ވަނީވައިގެ ދަތުރު ފަތުރުގެ ދާއިރާ އަށް ބޭނުންވާ ވަރަށް ލޯކަލް ޓެލެންޓް ހޯދުން. އޭވިއޭޝަން އިންޑަސްޓްރީއަކީ ރަނގަޅު މުސާރައެއް ލިބޭ ސިނާއަތެއް. އެހެންވެ ސްކޫލް ނިންމާ ގޮތަށް 10 ނޫނީ 12 ނިންމާފައި އައިސް ތަމްރީންވެ، ވަޒީފާ އަށް ނުކުމެވޭ ގޮތަށް ތައްޔާރު ކުރެވޭނެ. ހުއްދަ ލިބުނުހާ އަވަހަށް މަސައްކަތް ފެށޭނ،" މަންޓާ އެއާގެ ވެސް ސީއީއޯ ހަލީލް ވިދާޅުވި އެވެ.\nއޭނާ އިތުރަށް ވިދާޅުވި ގޮތުގައި ދ. ކުޑަހުވަދޫ އެއާޕޯޓް އިންޓަނޭޝަނަލް އެއާޕޯޓަކަށް ބަދަލުކުރުމަށްޓަކައި ބޭނުންވާ ހުއްދަތައް ނެގުމުގެ މަސައްކަތް ވެސް ފަށާފައިވާ ކަމަށެވެ. ހަލީލް ވިދާޅުވީ ދ. އެއާޕޯޓްގެ އިންފްރާސްޓްރަކްޗާ ތަރައްގީ ކޮށްފައިވަނީ އިންޓަނޭޝަނަލް ކުރެވޭ ގޮތަށް ކަމަށެވެ. އެހެންކަމުން، ދ. އެއާޕޯޓް އިންޓަނޭޝަނަލް ކުރަން ހަމައެކަނި ޖެހެނީ ހުއްދަތައް ނަގައި ފެށުމަށް ކުރަން ޖެހޭނީ ކުޑަ މަސައްކަތެއް ކަމަށް އޭނާ ވިދާޅުވި އެވެ.\nދ. ކުޑަހުވަދޫ ފަޅުން ބައެއް ހިއްކައި ގާތްގަނޑަކަށް 20 މިލިއަން ޑޮލަރު އިންވެސްޓްކޮށްގެން ތަރައްގީކޮށްފައިވާ ދ. އެއާޕޯޓުގައި 1،800 މީޓަރުގެ ދިގު ރަންވޭއެއް ވަނީ އަޅާފައިވެ އެވެ. އެ އެއާޕޯޓް ތަރައްގީ ކޮށްފައި ވަނީ ޕްރައިވެޓް ޖެޓް ޕާކިން އޭރިއާއަކާ ވެސް އެކުގަ އެވެ. މީގެ އިތުރުން މި އެއާޕޯޓުގައި އެހެނިހެން ވަސީލަތްތައް ވެސް އެންމެ ފުރިހަމަ އެއް އެއާޕޯޓެވެ.\nކުޑަހުވަދޫ ޑޮމެސްޓިކް އެއާޕޯޓް\nރީޖަނަލް އެއާޕޯޓްސްގެ ކޮންސަލްޓެންޓަކަށް މޫސާ ސޯލިހު\nމާފަރުން އިންޑިއާއަށް ޝެޑިއުލް ދަތުރުތައް\nހަޅުތާލަށްފަހު މޯލްޑިވިއަންގެ ސީޕްލޭން ދަތުރުތައް ފަށައިފި


ދާބޭރުކުރާ ގޮށް - ވިކިޕީޑިއާ\nދާބޭރުކުރާ ގޮށް(އިނގިރޭސި ބަހުން: Sweat gland) އަކީ އިންސާނާގެ ހަންގަނޑުގެ ތެރޭގައި ހުންނަ ގޮށްތަކެކެވެ. ދެވައްތަރެއްގެ ދާބޭރުކުރާ ގޮށް ހުރެއެވެ. އެއީ އެކްރައިން ގްލޭންޑް ތަކާއި އެޕަކްރައިން ގްލޭންޑް ތަކެވެ.\nއެކްރައިން ގްލޭންޑް ތައް[އުނިއިތުރު ގެންނަވާ]\nއެކްރައިން ގްލޭންޑް ތައް އަކީ ހަށިގަނޑުގެ ފިނިހޫނުމިން ކޮންޓްރޯލް ކުރުމުގެ މަސައްކަތުގައި ބައިވެރިވާ ގްލޭންޑް ތަކެވެ. ހަންގަނޑުގެ އެކިހިސާބު ތަކުގައި ގިނަ އަދަދަކަށް އެކްރައިން ގްލޭންޑް ތައް ހުރެއެވެ. އެކްރައިން ގްލޭންޑް ތަކުގެ ހަރަކާތް އަދި މަސައްކަތް ކޮންޓްރޯލް ކުރަނީ ސިމްޕަތެޓިކް ކޮލިނާޖިކް ނާރު ފައިބަރު ތަކުންނެވެ. މިނާރު އަކީ އެކްރައިން ގްލޭންޑް ތަކުން ދާބޭރުކުރުމަށް އެކްރައިން ގްލޭންޑް ތައް ހީވާގިކޮށް މުރާލިކޮށްދޭ ނާރެކެވެ.\nއެޕަކްރައިން ގްލޭންޑް ތައް[އުނިއިތުރު ގެންނަވާ]\nއެޕަކްރައިން ގްލޭންޑް ތައް ހުންނަނީ ހަންގަނޑާއި ހަށިގަނޑުގެ ވަކިން ޚާއްޞަ ހިސާބު ތަކުގައެވެ. މިސާލަކަށް ކިހިލިފަތް ދޮށް، ފައިވަޅު، ފަދަ ތަންތާގައި ހުންނާނީ މިވައްތަރުގެ ދާބޭރުކުރާ ގްލޭންޑް ތަކެވެ. ހަށިގަނޑުގެ ފިނިހޫމިން ކޮންޓްރޯލް ކުރުމުގެ މަސައްކަތުގައި މިގްލޭންޑްތައް ބައިވެރިއެއް ނުވެއެވެ. މިގްލޭންޑް ތަކުން ދާބޭރުކުރަން ފަށަނީ ބާލިޣުވުމަށް ފަހުގައެވެ. މިވައްތަރުގެ ގްލޭންޑް ތަކުގެ މަސައްކަތް ކޮންޓްރޯލް ކުރަނީ ސިމްޕަތެޓިކް އެޑްރީނާޖިކް ނާރު ފައިބަރު ތަކުންނެވެ. އޮކްސިޓޯސިން ހޯރމޯން އަކީ މިވައްތަރުގެ ގްލޭންޑް ތަކުން ދާބޭރުކުރުމަށް ބާރުއަޅައިދޭ ހޯރމޯން އެކެވެ.\nއެޕަކްރައިން ގްލޭންޑް ތަކުން ދާބޭރުވުން އިތުރުވަނީ ރުޅިގަދަވުން، ޖިންސީގުޅުން ހިންގުން، ފަދަ ޖަޒުބާތާއި ގުޅުންހުރި ވަގުތު ތަކުގައެވެ. އާންމު ގޮތެއްގައި އެޕަކްރައިން ގްލޭންޑް ތަކުން ބޭރުކުރާ ދަލުގައި ކޮންމެވެސް ވަރެއްގެ ވަހެއް ހުންނާނެއެވެ. ދާހިއްލައި ހިކުމުން ދުވާވަހަކީ މިގްލޭންޑް ތަކުން ބޭރުވާ ދަލުން ދުވާވަހެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 1 ފެބްރުއަރީ 2008، 00:10 ގައެވެ.


Bali meehunnaai dharivarunge card limit ithuru kureveyne\nބަލި މީހުންނާއި ދަރިވަރުންގެ ކާޑު ލިމިޓް އިތުރު ކުރެވޭނެ\n16 ސެޕްޓެމްބަރ 2020 - 16:33:46\nބޭންކް އޮފް މޯލްޑިވްސް (ބީއެމްއެލް) ގެ ކާޑުތަކުން ރާއްޖެއިން ބޭރުގައި ކުރާ މުއާމަލާތުގެ އަދަދު ލިމިޓު ކުރި ނަމަވެސް ބޭސް ފަރުވާ އާއި ތައުލީމާ ގުޅުން ހުރި ކަންކަމުގައި ކަސްޓަމަރުންނަށް ވަގުތީ ލިމިޓެއް ދޭން ބޭންކުން ނިންމައިފި އެވެ.\nބޭސް ފަރުވާ އާއި ތައުލީމާ ގުޅޭ ކަންކަމުގައި ގިނައިން ހަރަދު ކުރަން ޖެހޭ ފަރާތްތަކުން އިންޓަނެޓް ބޭންކިން މެދުވެރިކޮށް ގުޅުން ހުރި ލިޔުންތައް ބޭންކަން ފޮނުވުމުން ވަގުތީ ގޮތުން ލިމިޓު އިތުރުކޮށްދޭނެ ކަމަށް ބީއެމްއެލުން ބުނެ އެވެ.\nއެގޮތުން އިންޓަނެޓް ބޭންކިންގެ ސާވިސް ޓައިޕް މެނޫގައި ހިމެނޭ "ޓެމްޕޮރަރީ ކާޑް ލިމިޓް" ހިޔާރުކުރުމަށް ފަހު ވީސާގެ ކޮޕީއަކާ އެކު ބޭންކަށް ހުށަހަޅަން ޖެހޭނެ އެވެ. އެފަދަ ހުށަހެޅުންތައް 24 ގަޑިއިރުގެ ތެރޭގައި ހުށަހަޅާނެ ކަމަށާއި، ލިމިޓް ހަމަޖެހުމުން ބޭންކުން އެކަން އަންގާނެ ކަމަށް ވެސް ބުނެފައި ވެއެވެ.\nއޭގެ އިތުރުން ރާއްޖެއިން ބޭރަށް ދަތުރު ކުރާ މީހުންނަށް މިހާރު އޮންނަ ގޮތަށް ބީއެމްއެލްގެ ޑޮލަރު ބުކިން ޕޯޓަލް މެދުވެރިކޮށް ކޮންމެ މީހަކަށް 500 ޑޮލަރު ގަނެވޭނެ އެވެ.\nބޭރުގެ ކޮލެޖުތަކާއި ޔުނިވާސިޓީ އަދި ހޮސްޕިޓަލްތަކަށް ދައްކަންޖެހޭ ފައިސާ ޓީޓީ މެދުވެރިކޮށް ފޮނުވާ ކަސްޓަމަރުންނަށް ރުފިޔާ އެކައުންޓުން ޓީީޓީ ފޮނުވޭނެ އެވެ. އަދި މިހާރު އޮތް އުސޫލާ އެއް ގޮތަށް ބީއެމްއެލް ޔޫއެސް ޑޮލަރު އޭޓީއެމް މެދުވެރިކޮށް ކަސްޓަމަރުންނަށް މަހަކު 2000 ޑޮލަރު ނެގޭނެ އެވެ.\nކޭޝް ކާޑުން ރާއްޖޭން ބޭރުގައި 750 ޑޮލަރު އަދި ރާއްޖޭގައި 250 ޑޮލަރު ނެގޭ ގޮތަށް ބީއެމްއެލުން ބަދަލު ގެނައީ މިއަދު އެވެ. އެގޮތަށް ބަދަލުކޮށްފައި ވަނީ ކޮވިޑް-19 ގެ ސަބަބުން ޑޮލަރުގެ ތާށިކަން ދިމާވެފައި ވަނިކޮށް، ބޭންކު މެދުވެރިކޮށް ރާއްޖެއިން ބޭރުވާ ޑޮލަރުގެ އަދަދު މަދު ކުރުމަށެވެ.\nކޮމިއުނިޓީ ފަންޑަށް ޕްރޮޕޯސަލް ހުށަހެޅުމުގެ ފަހު ދުވަސް!\nބީއެމްއެލުގެ ހިއްސާއަކަށް 26 ރުފިޔާ\nބީއެމްއެލް އިން ވަކިކުރި މީހަކަށް2މިލިއަން ރުފިޔާ


#ThabakaaDhekolhu adu gadha vanee\nރައްޔިތުންގެ މަޖިލީހުގެ މެންބަރުންތަކެއް: ޕްރައިމަރީ ނުބާއްވާތީ ޒުވާނުން ކަންބޮޑުވޭ - މުހައްމަދު އަފްރާހް | އަވަސް\nއަހަރެން ވެސް "#ތަބަކާ ދެކޮޅު"، މިއީ މިވަގުތު ޓްވިޓާގައި ގިނަ ބަޔަކު ބުނަމުންދާ ވާހަކައެކެވެ. އަޑު ގަދަވަމުންދާ ކެމްޕެނެކެވެ.\nމި ކެމްޕެއިން ފަށާފައިވަނީ ޒުވާނުންނެވެ. އެއީ އަންނަ އަހަރުގެ މާޗް މަހުގައި ބާއްވާ ރައްޔިތުންގެ މަޖިލީހުގެ އިންތިހާބާ ދިމާކޮށް ޕާޓީތަކުން ޑިމޮކްރަޓިކް އުސޫލާ ހިލާފަށް "ތަބަކަކަށްލާފައި" ބައެއް މެންބަރުންނަށް ޓިކެޓް ދޭން އުޅޭތީ އެކަމާ ނުރުހުން ފާޅުކުރުމަށެވެ. --- "ތަބަކަކަށްލާފައި" ޓިކެޓް ދިނުމަކީ ޕްރައިމަރީއަކާ ނުލާ ޓިކެޓް ދިނުމެވެ.\nރައްޔިތުންގެ މަޖިލީހަށް ޕްރައިމަރީ ބާއްވާނެކަން އިއުލާން ކޮށްފައިވަނީ ހަމައެކަނި އެމްޑީޕީއިންނެވެ. ޖުމްހޫރީ ޕާޓީ، އަދާލަތު ޕާޓީގެ ވިސްނުން އަދި ހާމައެއް ނުކުރެ އެވެ. އިދިކޮޅު ޕީޕީއެމްއިން ވެސް ވަނީ ޕްރައިމަރީއެއް ނެތި ޓިކެޓްތައް ބަހާލަން ނިންމާފަ އެވެ.\nޓްވިޓާގައި ކެމްޕެއިން ކުރަމުންދާ ޒުވާނުން އެންމެ ބޮޑަށް ކަންބޮޑުވުން ފާޅުކޮށްފައިވަނީ ޑިމޮކްރަސީގެ ނަމުގައި ވެރިކަމަށް އައި ކޯލިޝަން ތެރޭގައި އެ އުސޫލުން ބޭރުން އަމަލުކުރާތީ އެވެ. ކޯލިޝަންގެ ލީޑަރެއް ކަމަށްވާ ރައީސް މައުމޫން އަބްދުލްގައްޔޫމް ވަނީ މަޖިލީހުގެ ގޮނޑީގެ މައްސަލަ ޖެހުނު 12 މެންބަރުންނަށް ޕްރައިމަރީއަކާ ނުލާ ޓިކެޓް ދޭން އެއްބަސްވެފައިވާކަން ހާމަ ކުރައްވާފަ އެވެ.\nއޭރު އެ 12 މެންބަރުންގެ ތެރެއިން ގިނަ މެންބަރުން މަސައްކަތް ކުރައްވަމުން ގެންދެވީ ރައީސް މައުމޫންގެ އެމްއާރްއެމްގެ ތެރެއިންނެވެ. އެ މެންބަރުންނަށް ޕްރައިމަރީއަކާ ނުލާ ޓިކެޓް ދޭން ނިންމާފައިވާކަން ހާމަވުމާއެކު ވެސް ބޮޑެތި ފާޑުކިޔުންތައް ކޯލިޝަނަށް އަމާޒުވި އެވެ. މިހާރު އޭގެ ތެރެއިން ގިނަ މެންބަރުން ވަނީ ޖުމްހޫރީ ޕާޓީއަށް ގުޅިވަޑައިގެންފަ އެވެ. އޭގެ އިތުރުން ބައެއް ޕީޕީއެމް މެންބަރުން ވެސް އެ ޕާޓީއާ ގުޅިވަޑައިގެންފަ އެވެ.\nއެ މެންބަރުން ޖުމްހޫރީ ޕާޓީއާ ގުޅިވަޑައިގަންނަމުން ދަނީ ޓިކެޓް ދޭނެ ކަމުގެ ޔަގީންކަން ދިނުމުން ކަމަށް މައުލޫމާތު ލިބެ އެވެ. ނަމަވެސް ޖުމްހޫރީ ޕާޓީ ތެރެއިން ރިޔާސީ އިންތިހާބުގެ ކެމްޕެއިންގައި ވެސް ބުރަ މަސައްކަތްތަކެއް ކުރި ގިނަ ޒުވާނުން އެބަ ތިއްބެވެ. މަޖިލީހަށް ޝައުގުވެރިވާ ޒުވާނުން ވެސް އެބަ ތިއްބެވެ. ކުއްލިއަކަށް ޕާޓީއަށް ގުޅޭ މެންބަރުންނަށް ޓިކެޓް ދޭން ހަދައިގެން އެ ޒުވާނުންނަށް ފުރުސަތު ގެއްލުމަކީ ކަންބޮޑުވުމެކެވެ.\nމިފަހަރު މަޖިލީހަށް ކުރިއަށްވުރެ ގިނައިން ޒުވާނުން ދަނީ ޝައުގުވެރިކަން ފާޅުކުރަމުންނެވެ. ޒުވާނުން ބޭނުން ވަނީ މަޖިލިސް އެއްކޮށް ބަދަލުކުރާށެވެ. ނިމިގެންމިދާ މަޖިލީހުގެ އެއްވެސް މެންބަރަކަށް ޕްރައިމަރީއަކާ ނުލާ ޓިކެޓް ހައްގު ނުވާ ކަމަށް އެ ޒުވާނުން ދެކެ އެވެ.\n"ނިމިގެން މިދާ މަޖިލީހަކީ އެންމެ ކަޅު މަޖިލިސް، ޑިމޮކްރަސީއާ ބީރަށްޓެހި އެތައް އަމަލެއް އެތާ ހިނގައި ދިޔަ، ބައެއް މެންބަރުން ތިބީ ބަލަން، އަނެއް މެންބަރުން ތިބީ ދުރުގައި، އަނެއް މެންބަރުން އެކަންކަމުގައި ބައިވެރިވީ، އެހެންވީމަ އެއިން އެއްވެސް މެންބަރަކަށް އެފަދަ ފަސޭހަ ފުރުސަތުތަކެއް ދޭން ނުޖެހޭ،" ޒުވާނަކު ބުންޏެވެ.\nބައެއް ޒުވާނުން ވަނީ އިންތިހާބެއް ނުވަތަ ވޯޓު ފޮށި ދެކެ ބިރުގަންނަ ނަމަ، ރައްޔިތުންގެ މަޖިލީހުގެ މެންބަރުކަން ހޯދަން ނޫޅުމަށް ވެސް މިހާރު މަޖިލީހުގައި ތިއްބެވި މެންބަރުންނަށް ގޮވާލާފަ އެވެ.\n"ޕްރައިމަރީގައި ވާދަކުރަން ބިރުން ޖެހިލުންވާތީ ގޮސް ތަބަކަށްލާފައި ޓިކެޓް ދޭ މީހާގެ ނިވާފަތްގަނޑަކަށް ވަންނަ މީހާ ރައްޔިތުންނަށް އިހްލާސްތެރިއެއް ނުވާނެ،" އިއްޒަތު ހަސަން ކިޔާ ޒުވާނަކު ބުނެފައިވެ އެވެ.\nރައްޔިތުންގެ މަޖިލީހަކީ ކޯލިޝަންގެ މެދުގައި ފަޅާ ކޭކަށް ހަދައިގެން ނުވާނެ ކަމަށް ވެސް ދަނީ ބުނަމުންނެވެ.\n"ރައްޔިތުންގެ މަޖިލީހަކީ ކޯލިޝަން ލީޑަރުން ބޭނުންވާ ގޮތަށް ފަޅަން އޮންނަ ކޭކްއަކަށް ހަދައިިގެން ނުވާނެ، ކެބިނެޓް ކަނޑައެޅީ ކޯލިޝަން، ރައްޔިތުންގެ މަޖިލިސް ކަނޑައެޅުން ރައްޔިތުންނަށް ދޫކޮށްލާ، އެތައް ރައްޔިތުންގެ ހައްގުތަކަށް އަރައިގަތުމާ ދެކޮޅު،" ވިލިމާލެ ދާއިރާއަށް ޝައުގުވެރިކަން ފާޅުކޮށްފައިވާ އެމްޑީޕީގެ ހަމް ވަހީދު ޓްވިޓާގައި ވިދާޅުވެފައިވެ އެވެ.\nޓިކެޓްގެ ޔަގީންކަމާއެކު ޖުމްހޫރީ ޕާޓީއަށް މަޖިލީހުގެ މެންބަރުން އިތުރުކުރަމުންދާއިރު، ކޯލިޝަންގެ މެދުގައި އަދި ދާއިރާތައް ބަހާނެ ގޮތާމެދު އެއްބަސްވެފައެއް ނުވެ އެވެ. ބާރަ މެންބަރުންނަށް ޕްރައިމަރީއަކާ ޓިކެޓް ދިނުމާ އެމްޑީޕީއިން ދެކޮޅެވެ. އެމްޑީޕީއިން ވަނީ ޓިކެޓް ދިނުމުގެ ބަދަލުގައި އެ 12 މެންބަރުން ޕާޓީއަކާ ގުޅިއްޖެނަމަ އެ ޕާޓީއަކަށް އެ ދާއިރާ ދިނުމުގެ ހިޔާލު މަޝްވަރާ ކޮމެޓީއަށް ހުށަހަޅާފަ އެވެ. ނަމަވެސް އެކަމާމެދު އަދި ގޮތެއް ނުނިމެ އެވެ.\nއިދިކޮޅު ލީޑަރުން ވިދާޅުވެފައިވާ ގޮތުގައި މަޖިލިސް އިންތިހާބަށް ޕާޓީތަކުން ނުކުންނާނީ އެކުގަ އެވެ. ކޯލިޝަނަށް ކާމިޔާބު ބޮޑީ އެގޮތަށް ކަމަށް ލީޑަރުން ދެކެ އެވެ. ނަމަވެސް އެމްޑީޕީގެ ގައުމީ މަޖިލީހުން ވެސް ވަނީ އެމްޑީޕީއިން ހުރިހާ ދާއިރާއަކަށް ކުރިމަތިލުމަށް ތާއިދުކޮށްފަ އެވެ. އަންނަ ހުކުރު ދުވަހު އެމްޑީޕީއިން ގޮތެއް ނިންމާނެ އެވެ.\nއެމްޑީޕީ ޕީޕީއެމް އަދާލަތު ޕާޓީ + ޖުމްހޫރީ ޕާޓީ އިދިކޮޅު ފަރާތްތައް އެމްއާރުއެމް މަޖިލިސް އިންތިހާބު 2019


SunOnline: Mega Maldives in amilla faraathakah dhakkan jehey faisaathakeh nudhakkai hunnathaa ahareh vanee\nމެގަ މޯލްޑިވްސް އިން އަމިއްލަ ފަރާތަަކަށް ދައްކަން ޖެހޭ ފައިސާތަކެއް ނުދައްކައި ހުންނަތާ އަހަރެއް ވަނީ\nނަޖާހު މަސްއޫދު 17 Apr 2019, 18:40\nމެގަ މޯލްޑިވްސްގެ ފްލައިޓެއް -- ފޮޓޯ: މެގަމޯލްޑިވްސް\nކުންފުނީގެ އޮޑިޓެއް ހަދަން ޖެހޭ ކަމަށް ބުނެ މެގަ މޯލްޑިވްސް އިން އަމިއްލަ ފަރާތަަކަށް ދައްކަން ޖެހޭ ފައިސާތަކެއް ނުދައްކައި ހުންނަތާ އަހަރެއް ވާން ކައިރިވެއްޖެ ކަމަށް އެ ފައިސާ ލިބެން ޖެހޭ ފަރާތުން ބުނެފިއެވެ.\nމެގަ މޯލްޑިވްސް އަކީ މާލީ ދަތިކަން ކުރިމަތިވެ މިހާރު ހުއްޓާލާފައި އޮތް އެއާލައިނެވެ. އެ ކުންފުނިން އެހެން ފަރާތްތަކަށް ދައްކަން ޖެހޭ ފައިސާގެ ގިނަ މައްސަލަތައް މިހާރުވެސް ކޯޓުގައި އެބަ އޮތެވެ.\nއޭގެ ތެރެއިން އެމެކްސްލައިން ޓްރެވަލްސް ޕްރައިވެޓް ލިމިޓެޑާއި ސަނީ ސުއިޓްސް މޯލްޑިވްސް ޕްރައިވެޓް ލިމިޓެޑުން ސިވިލް ކޯޓުގައި ދައުވާ ކުރީ އެ ކުންފުނިން މެގަ މޯލްޑިްވްސްގެ ޑިލޭ ފަސިންޖަރުންނަށް ދީފައިވާ ހިދުމަތުގެ ފައިސާއާއި މުވައްޒަފުން ކުއްޔަށް ބަހައްޓައިގެން ދައްކަންޖެހި ނުދައްކާވާ ފައިސާ ހޯދުމަށެވެ.\nޑިލޭ ފަސިންޖަރުންނަށް އެމެކްސްލައިން ޓްރެވަލްސް ޕްރައިވެޓް ލިމިޓެޑުން ދީފައިވާ ހިދުމަތަށް ދައްކަން ޖެހޭ 192،023.64 އެމެރިކާ ޑޮލަރާއި ސަނީ ސުއިޓްސް މޯލްޑިވްސް ޕްރައިވެޓް ލިމިޓެޑުން މުވައްޒަފުންނަށް ދީފައިވާ އެކޮމޮޑޭޝަނަށް ދައްކަން ޖެހި ނުދައްކާ އޮތް 35،400 އެމެރިކާ ޑޮލަރު ހިމެނޭ ގޮތަށް އެ ދެ ކުންފުންޏަށް ޖުމްލަ 227،423.64 ޑޮލަރު ދައްކަން މެގަ މޯލްޑިވްސްގެ މައްޗަށް ސިވިލް ކޯޓުން ހުކުމް ކުރީ މިދިޔަ އަހަރުގެ ޖޫން މަހުގެ ތެރޭގައެވެ. އެ ހުކުމުގައި ބުނެފައި ވަނީ 11 ދުވަހުގެ ތެރޭގައި އެ މައްސަލަ ދައްކާ ހަލާސް ކުރުމަށެވެ. އިސްތިއުނާފު ކުރަން އޮންނަ މުއްދަތު ހަމަވި އިރުވެސް މެގަ މޯލްޑިވްސްގެ ފަރާތުން އެ ހުކުމް އިސްތުނާފަށް ހުށަހަޅާފައިނުވެއެވެ.\nސަނީ ސުއިޓްސް އާއި އެމެކްސްލައިނަކީވެސް އެއް ވެރިއެއްގެ ދަށުން ހިންގާ ދެ ކުންފުންޏެވެ. އެ ދެ ކުންފުނީގެވެސް މެނޭޖިން ޑިރެކްޓަރު އިބްރާހިމް މޫސާ ވިދާޅުވީ، ހުކުމް ކުރި ފަހުން އެގާރަ ދުވަސް ހަމަވި އިރުވެސް މެގަ މޯލްޑިވްސް އިން ފައިސާ ދައްކާފައި ނުވުމުން، ފައިސާ ހޯދުމަށް ތަންފީޒީ އަމުރަކަށް ސިވިލް ކޯޓުގައި އެދުނު ކަމަށެވެ.\n"އެމެކްސްލައިން ޓްރެވަލްސްގެ މައްސަލައިގައި މިދިޔަ އަހަރުގެ ނޮވެމްބަރު މަހުގައި އެމީހުންނަށް (މެގާ މޯލްޑިވްސްއަށް) ކޯޓަށް ކީމަ އެމީހުންގެ ފަރާތުން ލޯޔަރުން ބުނީ އެމީހުންގެ ފަރާތުން އެހެން މައްސަލައަށް ހަމަ އެގަޑީގައި ދާން އެބަ އޮތޭ،"\nއޭނާ ވިދާޅުވީ، އެ އަޑުއެހުމުގެ ފަހުން އެމެކްސްލައިންގެ މައްސަލައިގެ އަޑުއެހުމެއް ސިވިލް ކޯޓުގައި ތާވަލުކޮށްފައި ނުވާ ކަމަށެވެ. އަދި ކޯޓުން އެ މައްސަލަ ތާވަލު ނުކުރާތީ އޭނާ ކަންބޮޑުވުން ފާޅުކުރެއްވިއެވެ.\nސަނީ ސުއިޓްސްގެ ފައިސާ ދިނުމަށް ކުރި ހުކުމް ތަންފީޒު ކުރަން ހުށަހެޅުމުން ބޭއްވި އަޑުއެހުމެއްގައި މެގަ މޯލްޑިވްސްގެ ފަރާތުން ބުނެފައި ވަނީ ކުންފުނި އޮޑިޓް ކުރަން ފުރުސަތު ބޭނުންވާ ކަމަށެވެ. އޮޑިޓް ކުރަމުންދާތީ ކަމަށް ބުނެ އަދިވެސް ފައިސާ ދައްކާފައި ނުވާ ކަމަށް އިބްރާހިމް ކިޔައިދިނެވެ.\n"ސަނީ ސުއިޓްސް މައްސަލައިގައި ކޮންމެ ހަފްތާއަކު ކޯޓަށް އެބަ ގެންދޭ. ކޮންމެ ދުވަހެއްގައިވެސް މި މީހުންގެ އޮޑިޓެއްގައި ސަލާމަތް ނުވެގެން މި އުޅެނީ،"\nމެގަ މޯޑިވްސް ކުންފުނި އުވާލުމުގެ މަސައްކަތް ކުރުމަށް ލިކިއުޑޭޓަރެއްގެ ގޮތުގައި ހަމަޖައްސާފައި ވަނީ ވިޝާމް އެންޑް ކޯ އެލްއެލްޕީން ވަނީ ފުރަތަމަ އެ ދެ ދައުވާއަށްވެސް ކޯޓުގައި އިންކާރު ކޮށްފައެވެ.\nމިލްޒީރޯގެ ފޮޓޯގެ މައްސަލަ ކޮޕީ ރައިޓް މައްސަލައަކަށް ނުވި\nތިން ކޯޓެއް ބަދަލުކުރަން ހުޅުމާލޭގައި އިމާރާތެއް ހަދަނީ\nސިވިލް ކޯޓުގައި ޝަރީއަތް ހިންގާ ނިޒާމް މުރާޖައާ ކުރަނީ